কাকে বেনামাজি বলা যাবে? - MysmsBD.Com Login Sign Up HomeSms ZoneTube [Trick] Uc Browser দিচ্ছে ৪০০০টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Home › ইসলামের কথা › ইসলামিক শিক্ষা › কাকে বেনামাজি বলা যাবে? কাকে বেনামাজি বলা যাবে?In ইসলামিক শিক্ষা - May 25 at 12:12pm নামাজ, রোজা, হজ, জাকাত, পরিবার, সমাজসহ জীবনঘনিষ্ঠ ইসলামবিষয়ক প্রশ্নোত্তর অনুষ্ঠান ‘আপনার জিজ্ঞাসা’। জয়নুল আবেদীন আজাদের উপস্থাপনায় এনটিভির জনপ্রিয় এ অনুষ্ঠানে দর্শকের বিভিন্ন প্রশ্নের উত্তর দেন বিশিষ্ট আলেম ড. মুহাম্মদ সাইফুল্লাহ।\nতাই বেনামাজি বলতে মূলত বোঝায় যে ইচ্ছাকৃতভাবে সালাত পরিহার করে বা তরফ করে। সেটি যদি এক ওয়াক্ত কেউ তরফ করে থাকে, তাহলেও সে বেনামাজি। কিন্তু ধরেন, যদি ওজরের কারণে কেউ আজকে নামাজ পড়তে পারলেন না, তাই আগামীকাল আদায় করে নিলেন, তাহলে তাকে বেনামাজি বলা হবে না। [Trick] Uc Browser দিচ্ছে ৪০০০ টাকা করে বিকাশে। বাংলাদেশ থেকে প্রথম থেকে ৪০০০ জন পাবে ৪০০০ টাকা করে । Facebook Twitter Googleplus Pint Mizu Ahmed Posts 4008 Post Views 689 Related আরও দেখুন অন্যান্য ক্যাটাগরি আজান দিলে কি কোরআন তিলাওয়াত বন্ধ করতে হবে? Yesterday at 12:22pm 270 জানাজার খাটে থেকে মৃত্যু ব্যক্তি এমন কী বলে, যা শুনলে মানুষ বেঁহুশ হয়ে যেত? Yesterday at 10:14am 761 পায়ে ধরে সালাম করা কি জায়েজ? Tue at 1:12pm 870 জেনে রাখুন তাহাজ্জুদ নামাজ আদায়ের সঠিক নিয়ম এবং কখন পড়তে হয়.. Tue at 9:53am 471 যে সূরা পাঠ করলে আল্লাহ্ তায়ালা মনের নেক বাসনা পূর্ণ করেন Mon at 8:09am 1489 একই ঘরের আপন দুই বোনকে স্ত্রী হিসেবে গ্রহণ করা জায়েজ আছে কি? ইসলাম কি বলে ? Sun at 9:22am 1540 মৃত্যুর পর সওয়াল-জবাব কখন শুরু হয়? Sun at 9:02am 668 ইব্রাহিম (আ.)-কে ইহুদি, খ্রিস্টানদের দাদা বলা হয় কেন? Sat at 10:25am 739 পাঠকের মন্তব্য (0)Please login To write comment


ঘোড়াঘাটে আজও বঙ্গবন্ধুর কোন স্মৃতিস্তম্ভ নেই\nঘোড়াঘাট (দিনাজপুর) প্রতিনিধি | সোনালীনিউজ ডটকম\nপ্রকাশিত: ১৬ মার্চ ২০২০, সোমবার ০৩:৩৪ পিএম | আপডেট: ১৬ মার্চ ২০২০, সোমবার ০৩:৩৪ পিএম\nঢাকা : “যতদিন রবে পদ্মা মেঘনা বহমান, ততদিন রবে কৃতিত্ব তোমার বঙ্গবন্ধু শেখ মুজিবুর রহমান”। স্বাধীনতার ৪৯ বছর চলমান। কিন্তু আজও দিনাজপুরের ঘোড়াঘাট উপজেলায় জাতির জনক বঙ্গবন্ধু শেখ মুজিবুর রহমানের কোন ম্যুরাল বা স্মৃতিস্তম্ভ স্থাপন করা সম্ভব হয়নি।\nআগামীকাল থেকে শুরু হবে মুক্তিযুদ্ধ ও স্বাধীনতার অন্যতম নায়ক শেখ মুজিবুর রহমানের জন্মশতবার্ষিকী। সারা দেশ রঙ্গিন সাজে সেজেছে জাতির জনকের স্মৃতিস্তম্ভ, ম্যুরাল বা প্রতিকৃতিতে সম্মান জানাতে। তখন ঘোড়াঘাট উপজেলায় সম্মান জানানোর একমাত্র ভরসা প্যানা বা পিভিসিতে প্রিন্ট করা বঙ্গবন্ধুর ছবি অথবা নব-নির্মিত মুক্তিযোদ্ধা কমপ্লেক্স ভবনের বঙ্গবন্ধুর প্রতিচ্ছবি।\nবঙ্গবন্ধুর জন্মবার্ষিকী, মৃত্যুবার্ষিকী বা বিশেষ কোন দিবসে ঘোড়াঘাট উপজেলার সরকারি ও আধা সরকারি প্রতিষ্ঠানের কর্মকর্তা বা কর্মচারীরা তাকে শ্রদ্ধা জানায় ও মাল্যদান করে প্যানায় প্রিন্ট করা ছবিতে। নতুন প্রজন্মের কাছে বঙ্গবন্ধুকে পৌঁছিয়ে দিতে সরকার যখন প্রতিটি শিক্ষা প্রতিষ্ঠানে ‘বঙ্গবন্ধু কর্ণার’ নির্মাণের কথা ভাবছে। সেই সময় একটি উপজেলাতে বঙ্গবন্ধুর কোন ম্যুরাল নেই।\nনানা বাধা বিপত্তি পেড়িয়ে বঙ্গবন্ধুর হাতে গড়া সংগঠন বাংলাদেশ আওয়ামী লীগ টানা তিন বার ক্ষমতার মসনদে বসেছে। আর প্রতিবার দেশের প্রধানমন্ত্রী হিসেবে দায়িত্ব নিয়েছেন বঙ্গবন্ধুর কন্যা শেখ হাসিনা এবং উপজেলা পরিষদ গঠনের পর থেকে ঘোড়াঘাট উপজেলা পরিষদ নির্বাচন হয়েছে ৫ বার। তার মধ্যে বিএনপি প্রার্থী চেয়ারম্যান নির্বাচিত হয়েছিল ২ বার এবং আওয়ামী লীগ প্রার্থী চেয়ারম্যান নির্বাচিত হয়েছে ৩ বার। বর্তমানেও এই উপজেলা পরিষদের চেয়ারম্যান আছেন উপজেলা আওয়ামী লীগের সাধারণ সম্পাদক আঃ রাফে খন্দকার শাহানসা। এই দীর্ঘ ক্ষমতায় থাকাকালীন সময়েও ঘোড়াঘাট উপজেলায় বঙ্গবন্ধুর মুড়াল স্থাপন করা সম্ভব হয়নি।\nঘোড়াঘাট উপজেলা আওয়ামী লীগের দপ্তর সম্পাদক মনোরঞ্জন মোহন্ত ভুট্টু বলেন, বঙ্গবন্ধুকে শ্রদ্ধা জানাতে আমাদের উপজেলায় আজও কোন নির্দিষ্ট জায়গা বা বঙ্গবন্ধুর ম্যুরাল নেই। উপজেলা পরিষদ চত্ত্বরে একটি স্মৃতিস্তম্ভ নির্মাণের কথা ছিল। কিন্তু তা আজও নির্মাণ করা হয়নি। এটা আমাদের ব্যর্থতা। আমরা চাই এই মুজিববর্ষেই জাতির জনকের একটি ম্যুরাল স্থাপন করে দিবে সরকার।\nঘোড়াঘাট পৌর আওয়ামী লীগের সাধারণ সম্পাদক আসাদুজ্জামান ভুট্টু বলেন, সত্যিই আমাদের দ‍ুর্ভাগ্য! আজও বঙ্গবন্ধুকে শ্রদ্ধা জানাতে আমরা প্রিন্ট করা ছবির উপর নির্ভর করি। এভাবে চলতে থাকলে আমাদের পরবর্তী প্রজন্ম বঙ্গবন্ধুকে জানবে কিভাবে? সরকার ও দিনাজপুর-৬ আসনের এমপি’র কাছে অতি দ্রুত সময়ে বঙ্গবন্ধুর স্মৃতিস্তম্ভ নির্মাণের জোড় দাবি জানাচ্ছি।\nদিনাজপুর-৬ আসনের সংসদ সদস্য শিবলী সাদিক বাংলাদেশের খবর’কে বলেন, আমার নির্বাচনী এলাকার তিনটি উপজেলায় সরকারি ভাবে জাতির জনকের ম্যুরাল নির্মাণ করা হয়েছে। শুধু মাত্র ঘোড়াঘাট উপজেলায় উপজেলা চত্ত্বরের ভিতরে বঙ্গবন্ধুর একটি ম্যুরাল নির্মাণাধীন রয়েছে। যার কাজ প্রায় ৬০ ভাগ সম্পূর্ন হয়েছে বলে আমাকে উপজেলা নির্বাহী অফিসার জানিয়েছেন। আমরা দীর্ঘদিন আগে ঘোড়াঘাট পৌর এলাকার বাসস্ট্যান্ডে জাতির জনকের একটি স্মৃতিস্তম্ভ নির্মাণের উদ্যোগ নিয়েছিলাম। কিন্তু জায়গাটি সড়ক ও জনপদ বিভাগের হওয়ায় তা নির্মান করা হয়নি। যেহেতু, বঙ্গবন্ধুর ম্যুরাল স্থাপন করতে গেলে বঙ্গবন্ধু ফাউন্ডেশনের অনুমতি লাগে এবং প্রধানমন্ত্রী নিজেই বলেছেন আপনারা যত্রতত্র বঙ্গবন্ধুর ম্যুরাল স্থাপন না করে গরিব, অসহায় ও ছিন্নমূল মানুষকে ঘর করে দিন। তাই আমরা একটি উপজেলায় অধিক ম্যুরাল স্থাপন করছি না।\nমুজিব বর্ষেই ম্যুরাল নির্মাণ কাজ শেষ হবে কিনা জানতে চাইলে তিনি বলেন- স্মৃতিস্তম্ভে বঙ্গবন্ধুর আকৃতি দিতে অনেক সময় লাগে। আমরা কিছুদিন আগেই নির্দেশনা পেয়েছি। তাই মুজিব বর্ষেই ম্যুরাল নির্মাণের কাজ শেষ করা সম্ভব হচ্ছে না।


কোন দেশের মানুষ বেশি হাঁটে? - bdnews24.com\nকোন দেশের মানুষ বেশি হাঁটে?\nPublished: 2017-07-13 14:26:08.0 BdST Updated: 2017-07-13 14:26:08.0 BdST\nবিশ্বে কোন দেশের মানুষ সবচেয়ে বেশি হাঁটে? আর কোন দেশের মানুষ শারীরিকভাবে সবচেয়ে কম সক্রিয়? স্মার্টফোনের অ্যাপের মাধ্যমে সংগ্রহ করা বিভিন্ন দেশের মানুষের তথ্য-উপাত্ত থেকে সেই উত্তর খোঁজার চেষ্টা করেছেন যুক্তরাষ্ট্রের একদল গবেষক।\nএখন অনেক স্মার্টফোন ব্যবহারকারী অ্যাপনির্ভর বিভিন্ন হেলথ গেজেট ব্যবহার করেন। এসব গ্যাজেটের সেন্সর চলাফেরা ও গতিবিধি পর্যবেক্ষণ করে প্রতিদিনের হাঁটার পরিমাণ, ক্যালরি খরচ, রক্তচাপসহ বিভিন্ন তথ্য ব্যবহারকারীকে জানিয়ে দেয়।\nস্ট্যানফোর্ড বিশ্ববিদ্যালয়ের গবেষকরা তাদেরেএ গবেষণায় অর্গাস অ্যাকটিভিটি মনিটরিং অ্যাপ ব্যবহারকারী সাত লাখ মানুষের হাঁটার তথ্য বিশ্লেষণে করেছেন, যারা ৪৬টি দেশের বাসিন্দা। তাদের এ গবেষণা নিয়ে একটি নিবন্ধ প্রকাশিত হয়েছে বিজ্ঞান সাময়িকী নেচারে।\nওই প্রতিবেদনের বরাত দিয়ে বিবিসির খবরে বলা হয়, হাঁটার মতো শারীরিক সক্রিয়তার কাজে সবচেয়ে এগিয়ে রয়েছে হংকং। সেখানে মানুষ প্রতিদিন গড়ে ছয় হাজার ৮৮০ কদম হাঁটে।\nআর সবচেয়ে কম হাঁটেন ইন্দোনেশিয়ার বাসিন্দারা। প্রতিদিন তারা গড়ে তিন হাজার ৫১৩ বার পা ফেলেন।\nঅবশ্য শুধু হাঁটার মতো শারীরিক সক্রিয়তা বিবেচনা করে কোনো দেশের মানুষকে অলস বলা যায় কিনা- সেই বিষয়ে কোনো সিদ্ধান্ত দেননি গবেষকরা।\nগবেষণাপত্রে তারা বলেছেন, সাঁতার কাটা বা ফুটবল খেলার মতো যেসব কাজে স্মার্টফোন সঙ্গে রাখা ঠিক যুতসই নয়, সেসব শারীরিক সক্রিয়তার তথ্য তারা নিতে পারেননি।\nএছাড়া গবেষণায় উন্নত দেশ আর নিম্ন আয়ের দেশগুলোর আর্থসামাজিকভাবে এগিয়ে থাকা অংশের চিত্র বেশি এসেছে, যারা তাদের শারীরিক সক্রিয়তা ও স্বাস্থ্য নিয়ে সচেতন।\nএ গবেষণার অন্যতম গবেষক বায়োইঞ্জিনিয়ারিংয়ের অধ্যাপক স্কট ডেল্প বলছেন, তাদের যে পরিমাণ তথ্য বিশ্লেষণ করতে হয়েছে তার আকার এ বিষয়ে আগের যে কোনো গবেষণা থেকে হাজারগুণ বড়।\n“আমরা আগে যা যা করেছি, তার চেয়ে বড় পরিসরে বিজ্ঞানের নতুন দিকের দরজা খুলে দিয়েছে এ গবেষণা।”\nগবেষণায় মোট ১১১টি দেশের মানুষের হাঁটার তথ্য সংগ্রহ করা হলেও তার মধ্যে ৪৬টি দেশের তথ্য বিশ্লেষণের কাজে ব্যবহার করা হয়েছে। প্রতিটি দেশের অন্তত এক হাজার স্মার্টফোন ব্যবহারীর হাঁটার তথ্য গবেষকরা বিবেচনায় নিয়েছেন।\nতথ্য বিশ্লেষণে তারা দেখেছেন, পৃথিবীতে মানুষ দিনে গড়ে চার হাজার ৯৬১ কদম হাঁটে।\nএ গবেষণার বিভিন্ন দিক বিভিন্ন দেশে মুটিয়ে যাওয়া সমস্যার সমাধান খুঁজতে কার্যকর ভূমিকা রাখতে পারে বলে মনে করছেন গবেষকরা।\nতারা দেখিয়েছেন, কোনো দেশের মানুষ গড়ে বেশি হাঁটলেও সে দেশে ওবেসিটির সমস্যা থাকতে পারে। দেশের ভেতরে আয় বা সম্পদের বৈষম্যের মত ‘শারীরিক সক্রিয়তায় অসাম্যের’ কারণেই এটা হতে পারে।\nশারীরিক সক্রিয়তার অসাম্যের বিষয়টি নারী-পুরুষ বা কোনো শহরে হাঁটার পরিবেশ কেমন- তার ওপরও নির্ভর করে। যুক্তরাষ্ট্র ও সৌদি আরবে নারী ও পুরুষের মধ্যে শারীরিক সক্রিয়তার অসাম্য বেশি। কম সক্রিয়তার কারণে নারীদের মুটিয়ে যাওয়ার প্রবণতাও সেখানে বেশি।\nআবার জাপানে এই অসাম্য দেখা যায়নি। সেখানে নারী ও পুরুষ সমানভাবে সক্রিয়।\nনিউ ইয়র্ক বা সান ফ্রান্সিসকোর মতো শহর পথচারীবান্ধব হওয়ায় সেখানে মানুষের হাঁটার প্রবণতাও বেশি। অর্থাৎ, যেখানে সহজে হাঁটা যায়, মানুষ সেখানেই বেশি হাঁটে।\nগবেষণার এই দিকটি উপযুক্ত শহর গড়ার ক্ষেত্রেও সহায়ক হতে পারে বলে গবেষকদের ভাষ্য।\nবাংলাদেশে মাতৃ মৃত্যু বেড়েছে: সমীক্ষা\nবিশ্ব টয়লেট দিবসে শোভাযাত্রা ঢাবি ক্যাম্পাসে\nশরীরচর্চা নিয়ে সফটওয়্যার আনলো অ্যাপল\nআগুনে পোড়া ক্ষত সারাতে কার্যকর ভিটামিন ডি\nঅ্যালকোহল বাড়াতে পারে স্মৃতিশক্তি!\nডায়াবেটিস ঠেকাতে জাংক ফুড এড়ানোর পরামর্শ স্বাস্থ্যমন্ত্রীর\nহ্যাকিংয়ের শিকার প্লাস্টিক সার্জারি ক্লিনিক


দুই আসামিকে দেখামাত্র গুলির নির্দেশ\nডেইলি সিলেট ডট কম :: প্রকাশিত হয়েছে : আগষ্ট ৩০, ২০১৮ | ৯:৫০ অপরাহ্ন\nনিউজ ডেস্ক:: গুলশানের হলি আর্টিসান বেকারিতে জঙ্গি হামলার অন্যতম দুই পরিকল্পনাকারীকে দেখামাত্র গুলি করার নির্দেশ দিয়েছেন আদালত। একই সঙ্গে, তাদের বিরুদ্ধে হুলিয়া পরোয়ানা এবং স্থাবর ও অস্থাবর সম্পত্তি ক্রোকের (জব্দ) আদেশ জারি করা হয়েছে।\nপলাতক দুই আসামি হলেন, শরিফুল ইসলাম ও মামুনুর রশিদ। এ বিষয়ে জারি করা আদেশ তামিল সংক্রান্ত প্রতিবেদন আগামী ৩০ সেপ্টেম্বর দাখিলের জন্য দিন ধার্য করা হয়েছে।\nগতকাল বুধবার সন্ত্রাসবিরোধী বিশেষ ট্রাইব্যুনালের বিচারক মো. মজিবুর রহমান এই আদেশ দেন। এই ট্রাইব্যুনালের প্রসিকিউটর গোলাম সারোয়ার খান বিষয়টি নিশ্চিত করে বৃহস্পতিবার জানান, আদালতের জারি করা গ্রেফতারি পরোয়ানা তামিল করতে না পারায় পুলিশ প্রতিবেদন দাখিল করে। এর পরিপ্রেক্ষিতে ওই আদেশ দিয়েছেন বিচারক। শুনানির সময় মামলায় কারাগারে থাকা চার্জশিটভুক্ত ছয় আসামিকে আদালতে হাজির করা হয়েছিল।\nএর আগে গত ৮ আগস্ট একই ট্রাইব্যুনাল মামলাটির চার্জশিট আমলে নিয়ে ওই আসামিদের বিরুদ্ধে গ্রেফতারি পরোয়ানা জারি করা হয়েছিল। পরে আসামিরা পলাতক রয়েছেন মর্মে বুধবার পুলিশ প্রতিবেদন দাখিল করায় আদালত সম্পত্তি ক্রোক এবং তাদের বিরুদ্ধে হুলিয়া পরোয়ানা জারির আদেশ দেন।\nগত ৮ আগস্ট এ মামলায় গ্রেফতার নর্থ সাউথ ইউনিভার্সিটির সাবেক শিক্ষক হাসনাত করিমকে তদন্ত কর্মকর্তার আবেদন অনুযায়ী অব্যাহতি দেন আদালত। এর আগে গত ২৩ জুলাই মামলার তদন্তকারী কর্মকর্তা কাউন্টার টেরোরিজম বিভাগের পরিদর্শক হুমায়ূন কবির মামলাটিতে সিএমএম আদালতে চার্জশিট দাখিল করেন। চার্জশিটটি ২০০৯ সালের সন্ত্রাসবিরোধী আইনের (সংশোধনী ২০০৩) ৬(২)/৭/৮/৯/১০/১২/১৩ ধারায় দাখিল করা হয়, যেখানে সর্বোচ্চ সাজা মৃত্যুদণ্ডের বিধান রয়েছে।\nচার্জশিটভুক্ত আসামিরা সংখ্যা আট জন। তারা হলেন, হামলার মূল সমন্বয়ক বাংলাদেশি বংশোদ্ভূত কানাডার নাগরিক তামিম চৌধুরীর সহযোগী আসলাম হোসেন ওরফে রাশেদ ওরফে আবু জাররা ওরফে র্যাশ, ঘটনায় অস্ত্র ও বিস্ফোরক সরবরাহকারী নব্য জেএমবির নেতা হাদিসুর রহমান সাগর, নব্য জেএমবির অস্ত্র ও বিস্ফোরক শাখার প্রধান মিজানুর রহমান ওরফে বড় মিজান, জঙ্গি রাকিবুল হাসান রিগ্যান, জাহাঙ্গীর আলম ওরফে রাজীব ওরফে রাজীব গান্ধী, হামলার অন্যতম পরিকল্পনাকারী আব্দুস সবুর খান (হাসান) ওরফে সোহেল মাহফুজ, শরিফুল ইসলাম খালিদ ও মামুনুর রশিদ রিপন।\nআসামিদের মধ্যে শরিফুল ইসলাম ও মামুনুর রশিদ পলাতক এবং অপর ছয় আসামি কারাগারে রয়েছেন। কারাগারে থাকা আসামিদের মধ্যে মিজানুর রহমান ওরফে বড় মিজান, হাদিসুর রহমান সাগর, রাশেদ ওরফে আবু জাররা ওরফে র্যাশ ও রাকিবুল হাসান রিগ্যান হামলার দায় স্বীকার করে আদালতে জবানবন্দি দিয়েছেন।\n২০১৬ সালের ১ জুলাই গুলশানের হোলি আর্টিসান বেকারিতে জঙ্গিরা হামলা চালিয়ে ১৭ বিদেশিসহ ২০ জনকে কুপিয়ে ও গুলি করে হত্যা করে। এর আগে হামলার খবর পেয়ে পুলিশ ঘটনাস্থলে গেলে তাদের ওপর গ্রেনেড হামলা চালায় জঙ্গিরা। এতে ডিবি পুলিশের সহকারী কমিশনার (এসি) রবিউল ইসলাম ও বনানী থানার ভারপ্রাপ্ত কর্মকর্তা (ওসি) সালাউদ্দিন নিহত হন। পরে সেনাবাহিনীর নেতৃত্বে যৌথ অভিযান চালিয়ে সেখান থেকে ১৩ জন জিম্মিকে জীবিত উদ্ধার করা হয়। অভিযানে পাঁচ জঙ্গিসহ ছয়জন নিহত হন।\nসেনাবাহিনীর ‘অপারেশন থান্ডারবোল্টে’ নিহত পাঁচ জঙ্গি হলেন- রোহান ইবনে ইমতিয়াজ, মীর সামেহ মোবাশ্বের, নিবরাস ইসলাম, শফিকুল ইসলাম ওরফে উজ্জ্বল ও খায়রুল ইসলাম ওরফে পায়েল।\nপরবর্তী সময়ে দেশের বিভিন্ন স্থানে ‘জঙ্গি আস্তানায়’ অভিযানের সময় নিহত আটজন হলেন- তামীম আহমেদ চৌধুরী, নুরুল ইসলাম মারজান, তানভীর কাদেরী, মেজর (অব.) জাহিদুল ইসলাম ওরফে মুরাদ, রায়হান কবির তারেক, সারোয়ান জাহান মানিক, বাশারুজ্জামান ওরফে চকলেট ও মিজানুর রহমান ওরফে ছোট মিজান।


করোনার কারণে ফের পোলিও,গুটি বসন্তের প্রকোপ শুরু হতে পারে ভয়াবহভাবে! কী বলছেন বিশেষজ্ঞরা, Measles outbreak as coronavirus impacts immunization efforts feared by experts - Bengali Oneindia\n11 min ago পুলওয়ামায় জঙ্গি হামলা নিয়ে গর্বের পর পাক মন্ত্রীর ইউ টার্ন! বেফাঁস ফাওয়াদের 'ড্যামেজ কন্ট্রোল' শুরু\n| Published: August 10 2020, 19:33 [IST]\nকরোনা থেকে পরিত্রাণের আশায় গোটা দেশ। আর সেই সূত্র ধরে করোনার জেরে বিশ্বে ফের দানবীয়ভাবে হানা দিতে পারে গুটি বসন্ত, পোলিওর মতো রোগ। কীভাবে এই গোটা প্রক্রিয়া ক্রমেই বিশ্বে একের পর এক দানবীয় রোগের প্রাদুর্ভাব ঘটাচ্ছে, তা দেখে নেওয়া যাক।\nকেন বাড়তে পারে পোলিওর প্রভাব\nবিশেষজ্ঞরা বলছেন, করোনার জেরে যেভাবে লকডাউন চসছে তাতে নিত্য নৈমিত্তিক বহু স্বাস্থ্য সংক্রান্ত কার্যাবলী ব্যাহত হতে শুরু করে দিয়েছে। যার মধ্যে অন্যতম বড় ঘটনা হল, পোলিও, গুটি বসন্তের টিকাকরণ এই মুহূর্তে বহু দেশে বন্ধ।\nকতজন আক্রান্ত হতে পারেন?\nকরোনার লকডাউনের জেরে যদি এভাবেই কর্মপ্রক্রিয়া চলতে থাাকে, তাহলে বিপুল সমস্যায় পড়বে বিশ্ব। অন্ত ৮০ মিলিয়ন শিশু করোনার জন্য পোলিও, গুটি বসন্ত, ডিপথেরিয়ার মতো রোগের টিকা পাবে না। যা এই রোগের ক্রমণের আশঙ্কা বাড়াবে।\nচাইল্ড রাইটস অ্যান্ড ইউ এর তরফে প্রীতি মেহরার দাবি, ভারতে নিত্যদিনের টিকা করণের প্রক্রিয়া খুব খারাপ পরিস্থিতিতে রয়েছে। ফলে সদ্যজাতদের ঘিরে রোগের আশঙ্কা বাড়ছে। শিশুদের রোগ প্রতিরোধ ক্ষমতা নিয়েও বেশ কিছু সন্দেহ থেকে যাচ্ছে।\nধুঁকছে স্বাস্থ্য ব্যবস্থা\nআরও একটি রিপোর্ট বলছে ক্রমাগত ধুঁকছে ভারতের স্বাস্থ্য ব্যবস্থা। টিকাকরণের জন্য যে সংখ্যক আশা কর্মীদের প্রয়োজন, সেই সংখ্যক কর্মী পাওয়া যাচ্ছে না। অনেকেই নিজের শিশুদের টিকাকরণেরক্ষেক্রে গাফিলতি করছেন করোনার আবহে। এমন পরিস্থিতিতে শিশুদের রোগ প্রতিরোধ ক্ষমতা নিয়ে সন্দেহ, আশঙ্কা বাড়ছে।\nvirus coronavirus india health করোনা ভাইরাস স্বাস্থ্য ভারত\nMeasles outbreak as coronavirus impacts immunization efforts feared by experts


কঙ্গনাকে এই জেনারেশনের সবচেয়ে প্রতিভাবান অভিনেত্রী’র আখ্যা দিলেন সামান্থা - Samantha Akkineni calls Kangana Ranaut bravest, most talented actress on watching Thalaivi trailer, Bangla News\nবাংলা নিউজ > বায়োস্কোপ > কঙ্গনাকে এই জেনারেশনের সবচেয়ে প্রতিভাবান অভিনেত্রী’র আখ্যা দিলেন সামান্থা\nকঙ্গনায় মুগ্ধ সামন্থা\nকঙ্গনাকে এই জেনারেশনের সবচেয়ে প্রতিভাবান অভিনেত্রী’র আখ্যা দিলেন সামান্থা\n১ মিনিটে পড়ুন . Updated: 25 Mar 2021, 12:10 PM IST\nমঙ্গলবার কঙ্গনার জন্মদিনে মুক্তি পেয়েছে ‘থালাইভি’র ট্রেলার।\nকঙ্গনার আসন্ন ছবি ‘থালাইভি’র ট্রেলারে মুগ্ধ সামান্থা। পর্দার জয়ললিতাকে প্রশংসায় ভরিয়ে দিলেন অভিনেত্রী সামান্থা আক্কেনেনি। তিনি কঙ্গনাকে এই প্রজন্মের সবচেয়ে ‘সাহসী অভিনেত্রী’র আখ্যা দিয়েছেন।\nকঙ্গনা সম্পর্কে টুইট করে সামান্থা লেখেন, ‘দারুণ হয়েছে থালাইভির ট্রেলার। কঙ্গনা রানাওয়াত তুমি এই প্রজন্মের সবেথেকে সাহসী এবং নির্বিচারে সব থেকে প্রতিভাবান অভিনেত্রী। বিজয় স্যার রোমহর্ষক অনুভূতি। থিয়েটারে কি ম্যাজিক দেখব, তাঁর জন্য অপেক্ষায় রয়েছি’।\nমঙ্গলবার কঙ্গনার জন্মদিনে মুক্তি পেয়েছে ‘থালাইভি’র ট্রেলার। তামিলনাড়ুর প্রয়াত মুখ্যমন্ত্রী জয়ললিতার বর্ণময় জীবন কাহিনিকে পর্দায় তুলে ধরতে দেখা যাবে ‘পাঙ্গা’ অভিনেত্রীকে। তাঁর অভিনয় জীবনের পাশাপাশি তাঁর রাজনৈতিক জীবনের গল্পও উঠে আসবে ঐ ছবিতে।\nটুইটে শুধুমাত্র সামান্থাই নয়, অভিনেত্রী জুহি চ্যাওলাকেও কঙ্গনার প্রশংসা করতে দেখা যায়। তিনি টুইট করে লিখেছেন, ‘কঙ্গনা তুমি একজন দারুণ অভিনেত্রী... পাগলকরা, নির্ভীক, উদ্বিগ্ন, প্রতিভাবান মেয়ে!!!!! অনেক অনেক অভিনন্দন!!! তুমি তোমার সীমাহীন সৃজনশীল সম্ভাবনার ইতিবাচক দিকটি ব্যবহার করতে জানো !!! শুভ জন্মদিন’।\nশুধু থালাইভি নয়, এর আগে ২০১৯ সালে মনিকর্ণিকা: দ্য কুইন অব ঝাঁসি দেখেও কঙ্গনার প্রশংসা করতে দেখা গিয়েছিল সামান্থাকে।\nমুম্বইয়ে ছবির ট্রেলার লঞ্চ অনুষ্ঠানে বক্তব্য রাখতে গিয়ে কঙ্গনা পরিচালক বিজয়কে নিয়ে রসিকতা করে বলেন, তিনি তাঁর তামিল উচ্চারণের কারণে প্রথমে তাঁকে প্রত্যাখ্যান করেছিলেন। এএনআইকে দেওয়া সাক্ষাৎকারে তিনি বলেন, ‘আমার উচ্চারণটি সঠিক হওয়ার ধারে কাছে ছিলনা। তামিল বিশেষত সংস্কৃতের মতো খুব কঠিন। আমি এখনও ছবিটি করেছি, তবে আমার মনে হয় না এখনো পর্যন্ত আমার উচ্চারণকে তিনি সমর্থন করেছেন। আমি যখন রোল করতে যাচ্ছিলাম, তখনও তিনি অডিশন নিচ্ছিলেন এবং আমাকে বলেছিলেন যে আমি স্পষ্ট উচ্চারণ পেয়েছি যা হায়দরাবাদে খুঁজছিলাম। সুতরাং, অবশ্যই তিনি আমাকে অনেক আগে প্রত্যাখ্যান করেছেন’।\nSamantha Akkineni Kangana Ranaut Thalaivi


মনে হতেই পারে হোটেলের বিছানার চাদর-বালিশ সাদা হয় কেন? - SkyLiveReport\nঘুরতে গেলে হোটেলে তো থেকেছেন নিশ্চয়ই। সব হোটেলের বিছানার চাদর এবং বালিশের কভা’র সাদা! কখনো খেয়াল করেছেন? মনে হতেই পারে হোটেলের বিছানার চাদর-বালিশ সাদা হয় কেন?নব্বয়ের দশকের শুরুতে ওয়েস্টিন হোটেল গ্রুপ তাদের হোটেলের ঘরগুলোতে সাদা বালিশ, চাদর, তোয়ালের ব্যাপক ব্যবহার শুরু করে।\nসে সময় ইউরোপ এবং আ’মেরিকার কয়েকটি নামী হোটেলে সাদা চাদর, বালিশ ব্যবহারের চলন ছিল। তবে ১৯৯০ এর দিকে ওয়েস্টিন এবং শেরাটন হোটেলের ডিজাইন বিভাগের ভাইস প্রেসিডেন্ট এরিন হুভা’র-ই ওয়েস্টিন হোটেল গ্রুপের ঘরগুলোতে সাদা চাদর, বালিশ ব্যবহারের পরাম’র্শ দেন।\nএ ক্ষেত্রে কয়েকটি যু’ক্তিও দিয়েছিলেন হুভা’র।এরিন হুভা’র এর যু’ক্তি ছিল, সাদা চাদর, বালিশ হোটেলের অ’তিথিদের মনে পরিচ্ছন্নতার অনুভূতি তৈরি করে। এনে দেয় মানসিক তৃপ্তি। এরিন হুভা’রের যু’ক্তি মেনে এই পদ্ধতির ব্যবহারের ফলে ওয়েস্টিনের হোটেলগুলোর ব্যবসা অনেকটাই বেড়েও যায়। অ’তিথিদের পছন্দের হোটেলের তালিকার জায়গা করে নেয় ওয়েস্টিনের হোটেলগুলো।\nপরবর্তীকালে প্রায় সকলেই এই পন্থা অনুসরণ করতে শুরু করেন।সাদা রং অনেক বেশি আলোর প্রতিফলন ঘটায়। তাই সাদা চাদর, বালিশ, পর্দা ব্যবহারের ফলে হোটলের ঘরগুলো আরও উজ্জ্বল বলে মনে হয়। তাছাড়া সাদা চাদর, বালিশ, পর্দা ময়লা হলে সবকটি এক সঙ্গেই ধুয়ে নেওয়া যায়।অন্যান্য যে কোনও রঙের ক্ষেত্রে এক রঙের কাপড়ের থেকে আরেকটায় রং লেগে যাওয়ার সম্ভাবনা থেকেই যায়।\nএছাড়া সাদা রঙ যে দেখতেও ভাল লাগে তা আর বলার অ’পেক্ষা রাখে না। এরিন হুভা’রের এমন যু’ক্তিও গ্রহণযোগ্য হয়ে ওঠে সকলের কাছে।হোটলের ঘরগুলোর দেওয়ালের রং ঘন ঘন পাল্টানো সম্ভব নয়। ঘরের দেওয়ালের রঙের সঙ্গে বিছানার চাদর, বালিশ বা পর্দার রং না মিললে দেখতেও ভাল লাগে না। তাছাড়া ঘন ঘন মানানসই রঙের চাদর, বালিশ আর পর্দা পাওয়া মু’সকিল।\nতাই সাদা রঙের চাদর, বালিশ বা পর্দার ব্যবহারে এই সমস্যাগুলোর সমাধান হতে পারে অনায়াসে।‘ব্যতিক্রমী কিছু সৃষ্টি করতে চাইলে, খুঁটিনাটি বিষয়েও নিখুঁত পর্যবেক্ষণ জরুরি’ – এই মতাদর্শকেই সামনে রেখে এরিন হুভা’রের এই পদক্ষেপ হোটেল ব্যবসায় আমূল পরিবর্তন এনে দেয়।সামান্য চাদর, বালিশের রং হোটেল ব্যবসার ক্ষেত্রে বা হোটেলের অ’তিথিদের ভাবনা চিন্তায় কতটা প্রভাবিত করতে পারে তা বুঝিয়ে দিয়েছিলেন হুভা’র।\nপ্র’ফেসর মো. নূরুল হক মিয়া আর নে’ই’ ৮ সন্তান সবাইকেই তিনি কো’রআনে হাফেজ বানিয়েছেন।


ঢাবিতে ‘ইসলাম ও খ্রীস্ট ধর্মে মানবাধিকার’ শীর্ষক আলোচনা\nঢাবি: ঢাকা বিশ্ববিদ্যালয়ের আন্তঃধর্মীয় ও আন্তঃসাংস্কৃতিক সংলাপ কেন্দ্র এবং বিশ্ব ধর্ম ও সংস্কৃতি বিভাগের যৌথ উদ্যোগে বিশ্ববিদ্যালয়ের রমেশ চন্দ্র মজুমদার আর্টস অডিটোরিয়ামে ঈদে মিলাদুন্নবী ও বড়দিন উপলক্ষে ‘ইসলাম ও খ্রীস্ট ধর্মে মানবাধিকার’ শীর্ষক এক আলোচনা সভা অনুষ্ঠিত হয়েছে।\nঅনুষ্ঠানে প্রধান অতিথি ছিলেন বিশ্ববিদ্যালয়ের প্রো-উপাচার্য (প্রশাসন) অধ্যাপক ড. মো. আখতারুজ্জামান। এসময় বক্তারা ধর্মে ধর্মে মানুষের মিলন এবং মানুষের মানবাধিকারের বিষয়টিকে তুলে ধরে মানবিক চেতনাকে ধারণ করে নতুন প্রজন্মকে সচেতন করে তোলার ওপর গুরুত্বারোপ করেন।\nআলোচকবৃন্দ আজকের অসহিষ্ণু ও ধর্মীয় সাম্প্রদায়িকতার বাস্তবতায় ইসলাম ও খৃষ্ট ধর্মের মূল ধারার মানবিকতার বিষয় নিয়ে আলোকপাত করেন।\nআন্তঃধর্মীয় ও আন্তঃসাংস্কৃতিক সংলাপ কেন্দ্রের পরিচালক ড. ফাজরীন হুদার সভাপতিত্বে অনুষ্ঠানে আলোচনায় অংশগ্রহণ করেন ইসলামিক স্টাডিজ বিভাগের চেয়ারম্যান অধ্যাপক ড. মুহাম্মদ আব্দুর রশীদ এবং বিশ্ব ধর্ম ও সংস্কৃতি বিভাগের চেয়ারম্যান ড. ফাদার তপন ডি’ রোজারিও।\nপ্রতিবেদন: মিশুক মনির\nকরোনায় আরও ১৩ জনের মৃত্যু, নতুন শনাক্ত ৩৯৬\nঅভিজিৎ রায় হত্যায় ৫ জনের মৃত্যুদণ্ড, যাবজ্জীবন ১ জন\nকরোনায় ২৪ ঘণ্টায় ৫ জনের মৃত্যু, চল্লিশ সপ্তাহে সর্বনিম্ন


কচুয়ার সাচারে মমতাজ বেগমের মনোজ্ঞ সাংস্কৃতিক অনুষ্ঠান কচুয়ার সাচারে মমতাজ বেগমের মনোজ্ঞ সাংস্কৃতিক অনুষ্ঠান – .:: কচুয়া বার্তা ::.\nকচুয়ার সাচারে মমতাজ বেগমের মনোজ্ঞ সাংস্কৃতিক অনুষ্ঠান\nউপজেলার সাচার উচ্চ বিদ্যালয় মাঠে কন্ঠশিল্পি মমতাজ বেগমের মনোজ্ঞ সাংস্কৃতিক অনুষ্ঠান অনুষ্টিত হয়েছে । ১৩ জুন শনিবার সন্ধ্যায় স্থানীয় আওয়ামী লীগ আয়োজিত এ সাংস্কৃতিক অনুষ্ঠানের আয়োজন করা হয় । অনুষ্ঠানের শুরুতে সাবেক স্বরাষ্ট্র মন্ত্রী ড. মহীউদ্দীন খান আলমগীর এমপি ও কন্ঠশিল্পি মমতাজ বেগম এমপিকে স্বর্নের নৌকা উপহার দেওয়া হয় । এ সময় উপস্থিত ছিলেন উপজেলা চেয়াম্যান চেয়ারম্যান শাহজাহান শিশির,উপজেলা আওয়ামী লীগ সভাপতি আইয়ুব আলী পাটওয়ারী,মহিলা মহিলা ভাইস চেয়ারম্যান সালমা সহিদ, সহ-সভাপতি শহীদ দর্জি, কামরুন নাহার ভূঞাঁ,সাধারন সম্পাদক সোহরাব হোসেন চৌধুরী সোহাগ, সাংগঠনিক সম্পাদক বাতেন সরকার, আওয়ামী লীগ নেতা জুয়েল, তিমির সেন গুপ্ত ,সাচার ইউপি আওয়ামী লীগের সভাপতি মিজানুর রহমান


বঙ্গবন্ধু প্রযুক্তি বিশ্ববিদ্যালয়ের এক শিক্ষার্থীর মৃতদেহ উদ্ধার -Deshebideshe\nবঙ্গবন্ধু প্রযুক্তি বিশ্ববিদ্যালয়ের এক শিক্ষার্থীর মৃতদেহ উদ্ধার\nগোপালগঞ্জ, ২৮ নভেম্বর- গোপালগঞ্জে বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়ের (বশেমুবিপ্রবি) শিক্ষার্থী আব্দুল্লাহ আল নোমান (২১) এর মৃতদেহ উদ্ধার করেছে পুলিশ। বুধবার (২৭ ন‌ভেম্বর) রাত ১১ টার দিকে গোপালগঞ্জ শহরের চরসোনাকুড় এলাকার একটি মেসে গলায় ফাঁস দেওয়া অবস্থায় তার মরদেহ পাওয়া যায়। তিনি বিশ্ববিদ্যালয়ের বায়োকেমিস্ট্রি এন্ড মলিকুলার বায়োকেমিস্ট্রি বিভাগের দ্বিতীয় বর্ষের ছাত্র। তার বাড়ি চট্রগ্রামের রাঙ্গুনিয়ায়।\nবিশ্ববিদ্যালয়ের প্রক্টর ড. মোঃ রাজিউর রহমান জানান, ওই শিক্ষার্থীর মায়ের সঙ্গে কথা বলেছেন তিনি। মোবাইল ফোনে নয়টার দিকে ছেলের সঙ্গে কথা বলার কথা জানিয়েছেন তার মা। ওই ফোনকলে বৃহস্পতিবার অনুষ্ঠিতব্য পরীক্ষা নিয়ে কথা হয়েছে বলে জানিয়েছেন তিনি। শিক্ষার্থীর বাবা বেঁচে নেই বলেও জানান প্রক্টর।\nমেসে থাকা অন্য শিক্ষার্থীরা জানান, রাতে আব্দুল্লাহ আল নোমানের সাড়াশব্দ না পেয়ে তার রুমের সামনে গিয়ে ডাকাডাকি করা হয়। পরে তার দরজা ভেঙে ঝুলন্ত মরদেহ দেখতে পাওয়া যায়।\nগোপালগঞ্জ সদর থানার ভারপ্রাপ্ত কর্মকর্তা (ওসি) মোঃ মনিরুল ইসলাম জানিয়েছেন, চরসোনাকুড় এলাকার একতলা বাড়িটিতে ১৫ জন শিক্ষার্থী মেস করে থাকে। সেখানকার একটি কক্ষে একাই থাকতো আবদুল্লাহ আল নোমান। ওই কক্ষের ফ্যানের হুকে ঝুলন্ত অবস্থায় তার মৃতদেহ পাওয়া যায়। তিনি জানান, প্রাথমিকভাবে ধারণা করা হচ্ছে ওই শিক্ষার্থী গলায় ফাঁস দিয়ে আত্নহত্যা করেছে।\nবিশ্ববিদ্যালয়ের ভাইস চ্যান্সেলর প্রফেসর ড. মোঃ শাহজাহান বলেন, প্রক্টর ও ছাত্র উপদেষ্টা ঘটনাস্থল পরিদর্শন করেছেন।


ইমন বাবু ৬৫ লাখ টাকায় আবাহনী ছেড়ে বসুন্ধরায়!\nস্পোর্টস রিপোর্টার : ঘরোয়া ফুটবলের দলবদলের আনুষ্ঠানিকতা শুরু গতকাল বুধবার থেকে। তবে অনানুষ্ঠানিকভাবে প্রায় সব ক্লাবই গুছিয়ে নিয়েছে নিজেদেও ঘর । এক মাস ৫ দিন ব্যাপী স্থানীয় ফুটবলারদের দলবদলের সময়টা শুধুই কাগজ-কলমে পাকাপাকির বিষয়। নতুন মৌসুমে কে কোন ক্লাবে খেলবে তা ঠিক আগে থেকেই। ফুটবলের মান না বাড়লেও প্রতি বছর বাড়ছে ফুটবলারদের পারিশ্রমিক। খেলোয়াড় স্বল্পতার কারণেই ফুটবলের দলবদলের বাজার চড়া। অনেকের কাছে অবাক হওয়ার মতো তথ্য- বাংলাদেশের কিছু ফুটবলার ক্লাব থেকে মৌসুমে পারিশ্রমিক পান অর্ধকোটি। কেউ কেউ পান তারও বেশি।এ মৌসুমে দলবদলের বাজারে সবচেয়ে বড় নাম ইমন মাহমুদ বাবু। গত মৌসুমে আবাহনীতে খেলা এ মিডফিল্ডার এবার ৬৫ লাখ টাকায় যোগ দিচ্ছেন বাংলাদেশ প্রিমিয়ার লিগে নবাগত ক্লাব বসুন্ধরা কিংসে। ইমন বাবু কিংবা বসুন্ধরা কিংসের দায়িত্বশীল কেউ এ ব্যাপারে মুখ খুলছেন না। তবে ইমন বাবুর ঘনিষ্ঠ অনেকে পারিশ্রমিকের অংকটা যে ৬৫ লাখ টাকা নিশ্চিত করেছেন। কেউ কেউ বলছেন ৬০ থেকে ৬৫ লাখ টাকার মধ্যে।নতুন মৌসুমের জন্য অধিকাংশ ক্লাবের ঘর গোছানো শেষ। যেখানে বাংলাদেশ চ্যাম্পিয়নশিপ লিগ চ্যাম্পিয়ন হয়ে প্রিমিয়ারে ওঠা বসুন্ধরা কিংস এগিয়ে সবার চেয়ে। দলটিতে বলতে গেলে তারকার মেলা। পাশাপাশি ভালো মানের বিদেশি ফুটবলার আনার চেষ্টাও চালাচ্ছে তারা। সেই সঙ্গে বিদেশি কোচও।তিন বছর আগে ঢাকা মাতিয়ে যাওয়া হাইতির সনি নর্দেকে আবার ঢাকার ফুটবলে দেখা যেতে পারে এ ক্লাবের মাধ্যমে। নর্দে আরও দুই স্বদেশিও নিয়ে আসতে পারেন বসুন্ধরা কিংসের জন্য। বিশ্বস্ত সূত্রে জানা গেছে, রাশিয়া বিশ্বকাপ খেলা কোস্টারিকার এক ফুটবলার আনার চেষ্টাও করছে প্রিমিয়ার লিগের নবাগত দলটি। পাশপাশি উন্নতমানের ইউরোপিয়ান এবং এশিয়ান কোটায় ভালো মানের ফুটবলার আনার চেষ্টা করছে ক্লাবটি।স্থানীয় ফুটবলারদের মধ্যে ইমন বাবু ছাড়াও বসুন্ধরা কিংস সাইফ স্পোর্টিং ক্লাব থেকে নিচ্ছে মতিন মিয়া, হেমন্ত ভিনসেন্ট, মো. ইব্রাহিম, চট্টগ্রাম আবাহনীর তৌহিদুল আলম সবুজ, নুরুল নাইম ফয়সাল, মাসুক মিয়া জনি, মান্নাফ রাব্বী, আরামবাগের আবু সুফিয়ান সুফিল, শেখ রাসেলেরুল আলম, রিদওয়ান বিন রাকিন ও মিতুল হাসান, মোহামেডানের রেজাউল করিম, বিজেএমসির শোয়েব, কৃষ্ণপদ ও জাতীয় অনূর্ধ্ব-১৯ দলের সোহানকে।


ইত্তেফাক অনলাইন ডেস্ক২২:৪১, ২২ সেপ্টেম্বর, ২০২১ | পাঠের সময় : ১.৯ মিনিট\nপর্দা নামলো স্নাতক পর্যায়ে অধ্যয়নরত শিক্ষার্থীদের দক্ষতা বৃদ্ধির লক্ষ্যে আয়োজিত বাংলালিংক-এর বিশেষ প্রোগ্রাম ‘লার্ন ফ্রম দ্য স্টার্টআপস’র দ্বিতীয় আসরের। বুধবার “ড্রাইভিং ডিজিটাল ট্রান্সফরমেশন বাই ডেভলপিং এন্ট্রপ্রনিউর্যাল মাইন্ডসেটস” শীর্ষক একটি অনলাইন প্যানেল আলোচনার মাধ্যমে এই সমাপনী অনুষ্ঠান সম্পন্ন হয়েছে।\nপ্যানেল আলোচনায় প্রধান অতিথি হিসেবে যোগদান করেন শিক্ষা উপমন্ত্রী মহিবুল হাসান চৌধুরী। এছাড়া নর্থ সাউথ ইউনিভার্সিটি-এর ডিন ও প্রফেসর ড. আব্দুল হান্নান চৌধুরী, ইসলামিক ইউনিভার্সিটি অফ টেকনোলজি-এর ডিন অ্যান্ড ফ্যাকাল্টি অফ সায়েন্স অ্যান্ড টেকনিক্যাল এডুকেশন প্রফেসর ড. মোহাম্মদ রাকিবুল ইসলাম এবং বাংলালিংকের চিফ হিউম্যান রিসোর্সেস অ্যান্ড অ্যাডমিনিস্ট্রেশন অফিসার মনজুলা মোরশেদ প্যানেলিস্ট হিসেবে অনুষ্ঠানে উপস্থিত ছিলেন। অনুষ্ঠানের সমাপনী বক্তব্য রাখেন বাংলালিংক-এর চিফ কর্পোরেট অ্যান্ড রেগুলেটরি অ্যাফেয়ার্স অফিসার তাইমুর রহমান।\nপ্রোগ্রামটিতে আগ্রহী অংশগ্রহণকারীদেরকে যুক্ত করতে বাংলালিংক এবার নর্থ সাউথ ইউনিভার্সিটি, ইসলামিক ইউনিভার্সিটি অফ টেকনোলজি, মিলিটারি ইনস্টিটিউট অফ সায়েন্স অ্যান্ড টেকনোলজি, আমেরিকান ইন্টারন্যাশনাল ইউনিভার্সিটি বাংলাদেশ, এশিয়ান ইউনিভার্সিটি ফর উইমেন এবং ইউনাইটেড ইন্টারন্যাশনাল ইউনিভার্সিটি-এর সাথে যৌথভাবে কাজ করছে। উক্ত বিশ্ববিদ্যালয়গুলি থেকে প্রায় ১০০ জন শিক্ষার্থী ক্যারিয়ার ক্লাবের মাধ্যমে এই কর্মসূচিতে অংশগ্রহণ করে।\nশিক্ষা উপমন্ত্রী মহিবুল হাসান চৌধুরী বলেন, “পেশাজীবী বা উদ্যোক্তা হিসেবে ভবিষ্যতে তরুণরা যেসব চ্যালেঞ্জের মুখোমুখি হবে সেগুলির জন্য তাদের প্রস্তুত করার উদ্যোগ নিয়েছে বাংলালিংক। প্রশিক্ষণের সুযোগ সৃষ্টির মাধ্যমে কর্পোরেট খাত কীভাবে তরুণদের ক্ষমতায়নে ভূমিকা রাখতে পারে তার একটি উদাহরণ এই উদ্যোগ। আমি এই উদ্যোগের সাফল্য কামনা করি এবং ভবিষ্যতের ডিজিটাল বাংলাদেশের নেতৃত্বে এই তরুণদের দেখতে চাই।”\nএই প্রোগ্রামের মাধ্যমে শিক্ষার্থীরা দেশের সেরা স্টার্টআপগুলির কাছ থেকে অভিজ্ঞতা অর্জন ও কাজ করার সুযোগ পেয়ে থাকে। প্রশিক্ষণের সুযোগ সৃষ্টির মাধ্যমে তরুণদের ক্ষমতায়নের লক্ষ্যে বিভিন্ন উদ্যোগ গ্রহণ করতে থাকবে বাংলালিংক।


আ.লীগের নবীন বনাম বিএনপির অভিজ্ঞ - সিএস২৪বিডি.কম\nআ.লীগের নবীন বনাম বিএনপির অভিজ্ঞ\nপ্রকাশিতঃ জুন ৩০, ২০১৮, ১০:৪০ পূর্বাহ্ণ\nবরিশাল সিটি করপোরেশন নির্বাচনে ৩০টি ওয়ার্ডে কাউন্সিলর পদে এবার আওয়ামী লীগের প্রার্থীদের মধ্যে ১৪ জনই আগে নির্বাচন করেননি। অন্যদিকে মনোনয়ন দেওয়ার ক্ষেত্রে বিএনপি অভিজ্ঞ প্রার্থীদের অগ্রাধিকার দিচ্ছে। সে ক্ষেত্রে এবার আওয়ামী লীগের নবীন প্রার্থীদের প্রতিপক্ষ হচ্ছেন বিএনপির অভিজ্ঞরা।\nআওয়ামী লীগের মেয়র প্রার্থী সেরনিয়াবাত সাদিক আবদুল্লাহও তরুণ। তিনিও আগে নির্বাচন করেননি। অন্যদিকে বিএনপি মেয়র পদে সাবেক মেয়র ও সাংসদ মজিবর রহমান সরোয়ারকে প্রার্থী করেছে।\nআওয়ামী লীগ ২৫ জুন বরিশাল সিটি করপোরেশনের ৩০টি ওয়ার্ডের ২৮টিতে দলীয় প্রার্থীর নাম ঘোষণা করেছে। ২০ ও ২৩ নম্বর ওয়ার্ডে বর্তমানে আওয়ামী লীগ-সমর্থিত দুজন কাউন্সিলর থাকলেও কৌশলগত কারণে এ দুটি ওয়ার্ডে কোনো প্রার্থীকে দলীয় সমর্থন দেওয়া হয়নি। অন্যদিকে বিএনপি এখনো দলীয়ভাবে কাউন্সিলর প্রার্থীদের নাম ঘোষণা করেনি। তবে দলটি পুরোনো কাউন্সিলরদের ওপরই ভরসা রাখছে বলে দলীয় সূত্রে জানা গেছে।\nজানতে চাইলে নগর বিএনপির সাধারণ সম্পাদক জিয়াউদ্দিন সিকদার গতকাল বৃহস্পতিবার বলেন, ‘কাউন্সিলর পদে এখনো আমরা মনোনয়ন চূড়ান্ত করিনি। আলাপ-আলোচনা চলছে। তবে গতকাল শেষ দিনে সবাই যে যাঁর মতো মনোনয়নপত্র জমা দিয়েছেন। বর্তমানে যাঁরা দলীয় কাউন্সিলর আছেন, তাঁরা দলীয় সমর্থন পাবেন এটা অনেকটা নিশ্চিত।’\n২০১৩ সালের ১৫ জুনের বরিশাল সিটি করপোরেশন নির্বাচনে ৩০টি ওয়ার্ডে কাউন্সিলর পদে বিএনপির ১৯, আওয়ামী লীগের ৫, জামায়াতের ১, জাতীয় পার্টির ২ ও স্বতন্ত্র ৩ জন প্রার্থী জয়ী হন। আগামী ৩০ জুলাই এবার সিটি নির্বাচনে ভোট নেওয়া হবে।\nদলীয় সূত্রে জানা যায়, নগরের ১৫ নম্বর ওয়ার্ডে পরপর তিনবারের নির্বাচিত কাউন্সিলর বিএনপির জাকির হোসেন। এখানে আওয়ামী লীগ সমর্থন দিয়েছে ওয়ার্ড আওয়ামী লীগের সভাপতি লিয়াকত হোসেন খানকে। লিয়াকত এর আগে কোনো নির্বাচনে অংশ নেননি। ২১ নম্বর ওয়ার্ডে নগর যুবলীগের সদস্য শেখ সাঈদ আহমেদকে সমর্থন দিয়েছে আওয়ামী লীগ। এই ওয়ার্ডে সাঈদ আহমেদের প্রতিদ্বন্দ্বী নগর বিএনপির সাংগঠনিক সম্পাদক ও পরপর তিনবারের নির্বাচিত কাউন্সিলর আলতাফ মাহামুদ সিকদার। ২ নম্বর ওয়ার্ড থেকে পরপর তিনবার জয়ী হন নগর জাতীয় পার্টির সভাপতি এ কে এম মুরতজা আবেদীন। এখানে মুরতজার সঙ্গে ভোটযুদ্ধে আওয়ামী লীগ থেকে সমর্থন পেয়েছেন নিখোঁজ যুবলীগ নেতা মোনায়েমের ভাই মো. আহসান উল্লাহ। একইভাবে ৮ নম্বর ওয়ার্ডেও পরপর তিনবার নির্বাচিত কাউন্সিলর বিএনপি নেতা সেলিম হাওলাদারের বিপক্ষে প্রার্থী করা হয়েছে ওয়ার্ড আওয়ামী লীগের সাধারণ সম্পাদক সুরঞ্জিত দত্তকে। তিনিও এর আগে সিটি নির্বাচনে অংশ নেননি। ৬ নম্বর ওয়ার্ডে একাধিকবার নির্বাচিত বিএনপির কাউন্সিলর হাবিবুর রহমানের বিপরীতে দেওয়া হয়েছে আওয়ামী লীগের আকতারুজ্জামানকে। ৭ নম্বর ওয়ার্ডে একাধিকবার নির্বাচিত বিএনপির কাউন্সিলর সৈয়দ আকবরের বিপরীতে আওয়ামী লীগের প্রার্থী সাবেক ছাত্রলীগ নেতা রফিকুল ইসলাম। ১৮ নম্বর ওয়ার্ডে একাধিকবার নির্বাচিত বিএনপির কাউন্সিলর মীর জাহিদের বিপরীতে সমর্থন দেওয়া হয়েছে আওয়ামী লীগের মো. কামরুজ্জামানকে। ২৫ নম্বর ওয়ার্ডে একাধিকবার নির্বাচিত কাউন্সিলর নগর বিএনপির ভারপ্রাপ্ত সাধারণ সম্পাদক জিয়াউদ্দিন সিকদারের বিপরীতে আওয়ামী লীগ সমর্থন দিয়েছে এম সাইদুর রহমানকে।


ফটো শুটে দড়ি দিয়ে বাঁধা হল কোহলিকে-ঃ কী প্রতিক্রিয়া হল অধিনায়কের?\nHome/Cricket/ফটো শুটে দড়ি দিয়ে বাঁধা হল কোহলিকে-ঃ কী প্রতিক্রিয়া হল অধিনায়কের?\nরাসেল আহমেদ October 15, 2021\tCricket 109 Views\nফটো শুটে কিংবা বিজ্ঞাপনে নানা রূপে ধরা দিয়ে থাকেন ক্রিকেটাররা। এ আর নতুন কী! কিন্তু এবার ফটো শুটে একেবারে দড়ি দিয়ে বেঁধে ফেলা হল ভারত অধিনায়ককে! ছবি শেয়ার করে সে কথা নিজেই জানালেন তিনি। ব্যাপার কী? শুক্রবার সোশ্যাল মিডিয়ায় কোহলি শেয়ার করেন ছবিটি। সেখানে দেখা যাচ্ছে, একটি চেয়ারে বসে রয়েছেন তিনি। আর শরীরে জড়িয়ে মোটা দড়ি। পিছন থেকে বাঁধা হাতও! তিনি যেন বিধ্বস্ত, এমন ভাবেই তাকিয়ে রয়েছেন ক্যামেরার দিকে। সঙ্গে লিখেছেন, “বায়ো-বাবলের মধ্যে খেলার সময় ঠিক এমনই অনুভূতি হয়।” তাঁর ক্যাপশনেই স্পষ্ট, জৈবসুরক্ষা বলয়ে খেলতে ঠিক কতখানি সমস্যায় ভুগতে হচ্ছে।\nমহামারীকালে মাঠে ক্রিকেট ফিরলেও নানা বিধিনিষেধ মেনে চলতে হচ্ছে ক্রিকেটারদের। কোয়ারেন্টাইনে থাকা, বায়ো-বাবলের বাইরে না যাওয়া ইত্যাদি নানা নিয়ম মেনে চলতে হয়। বাইশ গজের একাধিক নিয়মও বদলেছে। যেমন বলে থুতু কিংবা ঘাম লাগানো যাবে না। সবমিলিয়ে নানা নিষেধাজ্ঞা মেনে ক্রিকেট খেলা বেশ চ্যালেঞ্জিংই হয়ে উঠেছে তাঁদের পক্ষে। ফটো শুটের ফাঁকে এভাবে ছবি তুলে সেই সমস্যার কথাই তুলে ধরেছেন কোহলি।\nএর আগে ভারতীয় পেসার মোহাম্মদ শামির মুখেও শোনা গিয়েছিল একই কথা। এক দেশের বায়ো-বাবল থেকে এসে অন্য দেশের বায়ো-বাবলের গণ্ডিতে ঢুকে সেই পরিবেশের সঙ্গে মানিয়ে নেওয়া অত্যন্ত চ্যালেঞ্জিং বলেই জানিয়েছিলেন তিনি। এতে মানসিক চাপও বাড়ছে, বলেন শামি।\nPrevious ব্যর্থ দুই সেনাপতি-ঃ ধোনি, মর্গ্যানের দুঃস্বপ্নের আইপিএল\nNext ওয়ার্নার ছাড়া সানরাইজার্স নয়, মিডিয়ায় প্রচার শুরু সমর্থকদের


You are at:Home»দেহ-মন»‘দেশে এখনও মাঙ্কিপক্সে আক্রান্ত কোনো রোগী পাওয়া যায়নি’\nBy অর্থনীতি .কম অনলাইন on\t মে ২৪, ২০২২ দেহ-মন\nবঙ্গবন্ধু শেখ মুজিব মেডিকেল বিশ্ববিদ্যালয়ের (বিএসএমএমইউ) উপাচার্য অধ্যাপক ডা. মো. শারফুদ্দিন আহমেদ বলেছেন, বাংলাদেশে এখনও মাঙ্কিপক্সে আক্রান্ত কোনো রোগী পাওয়া যায়নি। আমরা মাস্কিপক্স ভাইরাস মোকাবিলার জন্যও প্রস্তুত রয়েছি। আজ বিশ্ববিদ্যালয়ের শহিদ ডা. মিল্টন হলে এক জরুরি সংবাদ সম্মেলনে লিখিত বক্তব্যে তিনি এ কথা জানান।\nউপাচার্য বলেন, প্রধানমন্ত্রী শেখ হাসিনার নেতৃত্বে করোনাভাইরাস পরিস্থিতি অত্যন্ত দক্ষতার সঙ্গে আমরা মোকাবিলা করেছি। সেরকমভাবেই বিএসএমএমইউ মাঙ্কিপক্স ভাইরাস মোকাবিলার জন্যও প্রস্তুত রয়েছে।\nশারফুদ্দিন দেশের মানুষকে যেকোনো গুজব বা আতঙ্ক এড়িয়ে চলতে স্বাস্থ্য বিশেষজ্ঞদের পরামর্শ গ্রহণের পরামর্শ দেন। তিনি এ প্রসঙ্গে বলেন, কভিড মহামারির রেশ কাটতে না কাটতে মাঙ্কিপক্স যখন উদ্বেগের নতুন কারণ হয়ে দেখা দিয়েছে, তখন ভবিষ্যৎ যেকোনো মহামারি মোকাবিলায় বিশ্ববাসীকে একসঙ্গে কাজ করার ওপর জোর দিয়েছেন প্রধানমন্ত্রী শেখ হাসিনা।\nউপাচার্য বলেন, কভিড মহামারি বিশ্ব থেকে এখনও শেষ হয়নি। এর মধ্যেই বিশ্বে আনও একটি ভাইরাস জেঁকে বসার উপক্রম করছে। সম্প্রতি যুক্তরাজ্য, ইতালি, জার্মানি, নেদারল্যান্ডস, যুক্তরাষ্ট্র, অস্ট্রেলিয়া, কানাডাসহ ১৬টি দেশে একটি ফুসকুড়িসহ জ্বরের ঘটনা ঘটেছে যা মাঙ্কিপক্স হিসেবে নির্ণয় করা হয়।\nতিনি আরও বলেন, বিশ্ব স্বাস্থ্যসংস্থা মাঙ্কিপক্সকে শনাক্তযোগ্য ও বর্ধনশীল ব্যাধি হিসেবে বর্ণনা করেছেন। ইতোমধ্যে সংক্রামক রোগ ‘মাঙ্কিপক্স’ ভাইরাসের সংক্রমণ প্রতিরোধে দেশের প্রতিটি স্থল, নৌ ও বিমানবন্দরে বাড়তি সতর্কতা জারি করেছে স্বাস্থ্য অধিদপ্তর। মাঙ্কিপক্স একটি ডিএনএ ভাইরাস। কাউপক্স, ভ্যাক্সিনিয়া ও ভ্যারিওলা (স্ম্যালপক্স) এই গ্রুপের ভাইরাস। এটি একটি জুনোটিক ভাইরাস, যার প্রাথমিক সংক্রমণ সংক্রমিত প্রাণীর সঙ্গে সরাসরি যোগাযোগের মাধ্যমে বা সম্ভবত তাদের অপর্যাপ্তভাবে রান্না করা মাংস খাওয়ার মাধ্যমে ঘটে বলে বিশ্বাস করা হয়। উদাহরণ-জংলী কুকুর, ইঁদুর, খরগোশ, কাঠবিড়ালি, বানর, সজারু প্রভৃতি। ১৯৫৮ সালে ল্যাবরেটরিতে প্রথম বানরের দেহে এই ভাইরাসের সংক্রমণ প্রথম দেখা দিয়েছিল বলে ১৯৭০ সালে এর নামকরণ হয় মাঙ্কিপক্স।\nউপাচার্য বলেন, এই ভাইরাসের ২টা স্ট্রেইন রয়েছে। কঙ্গো বেসিন স্ট্রেন পশ্চিম আফ্রিকার স্ট্রেনের চেয়ে বেশি মারাত্মক। এই ভাইরাস পশু থেকে প্রাণী ও পশু থেকে মানুষে সংক্রমিত হয়। মানুষ থেকে মানুষে সংক্রমণই সবচেয়ে ভয়ংকর মাধ্যম বলে বিবেচিত। ৯০ শতাংশ রোগী ১৫ বছরের কম বয়সী শিশু। গুটিবসন্তের টিকা বন্ধ করা এর একটি কারণ হতে পারে। আফ্রিকায় ১ থেকে ১০ শতাংশ পর্যন্ত মৃত্যুর হার রিপোর্ট করা হয়েছে, কিন্তু যুক্তরাষ্ট্র ২০০৩ সালে প্রাদুর্ভাবে কোনো প্রাণহানির ঘটনা ঘটেনি। জটিলতার মধ্যে রয়েছে স্থায়ী ক্ষত, বিকৃত দাগ, সেকেন্ডারি ব্যাকটেরিয়া সংক্রমণ, ব্রঙ্কোপনিউমোনিয়া, শ্বাসকষ্ট, কেরাটাইটিস, কর্নিয়ার আলসারেশন, অন্ধত্ব, সেপ্টিসেমিয়া ও এনসেফালাইটিস। গুটিবসন্তের টিকা মাঙ্কিপক্স থেকে ৮৫ শতাংশ সুরক্ষা দেয়। ২ সপ্তাহের মধ্যে, সম্ভব হলে ৪ দিনের মধ্যে এটি ব্যবহার করতে হবে। ইনকিউবেশন পিরিয়ড গড়ে ১২ দিন, ৪ থেকে ২১ দিন পর্যন্ত। প্রড্রোম ১ থেকে ১০ দিন স্থায়ী হয়। জ্বরজনিত অসুখের সঙ্গে ঠাণ্ডা লাগা, ঘাম, প্রচণ্ড মাথাব্যথা, পিঠে ব্যথা, ক্ষুধামন্দা, ফ্যারিঞ্জাইটিস, শ্বাসকষ্ট ও কাশি হয়ে থাকে।\nপ্রবন্ধে জানানো হয়, লিম্ফ্যাডেনোপ্যাথি জ্বরের পরে ২ থেকে ৩ দিনের মধ্যে ঘাড়ের চারদিকে দেখা যায়। ১ থেকে ১০ দিনের মধ্যে ফুসকুড়ি তৈরি হয়। ফুসকুড়ি প্রায়ই মুখে শুরু হয় এবং তারপর শরীরের বাকি অংশে ছড়িয়ে পড়ে। এটি ২ থেকে ৪ সপ্তাহ ধরে চলতে থাকে। এগুলো মুখমণ্ডল, শরীর, হাত-পা ও মাথার ত্বক জড়িত। হাতের তালু ও পায়ের পাতায় ক্ষত দেখা যেতে পারে। এগুলো ব্যথাহীন হয়। যদি ব্যথা থাকে তাহলে এটি সেকেন্ডারি ব্যাকটেরিয়া সংক্রমণের কারণে হতে পারে। চুলকানি থাকতে পারে।\nহেমোরেজিক এবং ফ্ল্যাট ফর্ম, যা গুটিবসন্তের সঙ্গে দেখা যায়, মাঙ্কিপক্সের রোগীদের ক্ষেত্রে এটা দেখা যায় না। আক্রান্ত বা সন্দেহযুক্ত প্রাণীর সংস্পর্শে যাওয়া বন্ধ রাখতে হবে। প্রাণীর কামড়, আঁচড় ও লালা বা প্রস্রাবের স্পর্শ থেকে বেঁচে থাকা অপরিহার্য। আর আক্রান্ত রোগীকে হাসপাতালে ভর্তি করে সব ক্ষত শুকানো পর্যন্ত আইসোলেশন আর কোয়ারেন্টাইন করে চিকিৎসা করা আবশ্যক। ২০১৯ সালের সেপ্টেম্বরে, এফডিএ গুটিবসন্ত বা মাঙ্কিপক্স সংক্রমণের জন্য উচ্চঝুঁকিতে থাকা প্রাপ্তবয়স্কদের টিকা দেয়ার জন্য একটি লাইভ, নন-রিপ্লিকেটিং স্মলপক্স ও মাঙ্কিপক্স ভ্যাকসিন অনুমোদন দেয়। সিডোফোভির-মাঙ্কিপক্সের জন্য অ্যান্টিভাইরাল ড্রাগ স্মলপক্স ভ্যাকসিন, মাঙ্কিপক্স ভ্যাকসিন উভয়ই লাইভ অ্যাটেনুয়েটেড ভ্যাক্সিনিয়া স্ট্রেন থেকে উদ্ভূত বলে প্রবন্ধে উল্লেখ করা হয়।\nসংবাদ সম্মেলনে বিশ্ববিদ্যালয়ের উপ-উপাচার্য (গবেষণা ও উন্নয়ন) অধ্যাপক ডা. জাহিদ হোসেন, উপ-উপাচার্য (প্রশাসন) অধ্যাপক ডা. ছয়েফ উদ্দিন আহমদ, উপ-উপাচার্য (একাডেমিক) অধ্যাপক ডা. এ কে এম মোশাররাফ হোসেন, উপ-উপাচার্য (প্রশাসন) অধ্যাপক ডা. ছয়েফ উদ্দিন আহমদ, কোষাধ্যক্ষ অধ্যাপক ডা. মোহাম্মদ আতিকুর রহমান, সার্জারি অনুষদের ডিন অধ্যাপক ডা. মোহাম্মদ হোসেন, ডেন্টাল অনুষদের ডিন অধ্যাপক ডা. মোহাম্মদ আলী আসগড় মোরল, প্রক্টর অধ্যাপক ডা. মো. হাবিবুর রহমান দুলাল, বিশ্ববিদ্যালয়ের ভারপ্রাপ্ত রেজিস্ট্রার ডা. স্বপন কুমার তপাদার উপস্থিত ছিলেন। এ সময় বিশ্ববিদ্যালয়ের ভাইরোলজি বিভাগের চেয়ারম্যান অধ্যাপক ডা. আফজালুন নেসা, এনাটমি বিভাগের চেয়ারম্যান অধ্যাপক ডা. লায়লা আঞ্জুমান বানু সংক্ষিপ্ত প্রবন্ধ উপস্থাপন করেন। ♦


বাংলাদেশে ১০ বছরে ৬,৬৬০ জন গুম: বিভিন্ন মহলের প্রতিক্রিয়া - Parstoday\nবাংলাদেশে ১০ বছরে ৬,৬৬০ জন গুম: বিভিন্ন মহলের প্রতিক্রিয়া\nএপ্রিল ২৮, ২০১৯ ১৯:২০ Asia/Dhaka\nবাংলাদেশের নাগরিকদের নিজ দেশে গুম হয়ে যাবার ঘটনা এখন একটি নিত্যদিনের আতঙ্ক এবং দীর্ঘমেয়াদী কষ্টের কারণ হিসেবে দেখা দিয়েছে। স্বামী, সন্তান বা আপন ভাই গুম হয়ে যাবার অসংখ্য ঘটনার শিকার পরিবারগুলোতে কান্না আর আহাজারি দৈনন্দিন জীবনের অংশ হয়ে গেছে।\nগতকাল শনিবার দুপুরে জাতীয় প্রেস ক্লাবে মৌলিক অধিকার সুরক্ষা কমিটি আয়োজিত ‘গুম ও গণতন্ত্রের অব্যাহত সংকট’ শীর্ষক আলোচনায় অনুষ্ঠানে গুম হওয়া নাগরিকদের স্বজনদের আর্তনাদ আর আহাজারিতে ভারি হয়ে ওঠে মিলনায়তনের পরিবেশ।\nএসব পরিবারের গুম হয়ে যাওয়া ব্যক্তির পিতা-মাতা, ভাই-বোন, স্ত্রী সন্তান বছরের পর বছর খুঁজে বেড়াচ্ছেন তাদের স্বজনকে। আর বিভিন্ন সময় মানববন্ধন, প্রতিবাদ সভা বা আলোচনা অনুষ্ঠানে যোগ দিয়ে গণমাধ্যমের সামনে তাদের অশ্রু বিসর্জন করছেন। করুণ আকুতি জানিয়ে যাচ্ছেন তাদের স্বজনকে ফেরত পাবার।\nবিভিন্ন মানবাধিকার সংগঠনের তথ্য আনুযায়ী, ২০০৮ সাল থেকে ২০১৮ সাল পর্যন্ত গত দশ বছরে ৬,৬৬০ জন নাগরিক গুম হয়েছেন।\nতবে সরকারের পক্ষ থেকে বরাবরই দাবি করা হচ্ছে এসব গুমের সাথে তারা জড়িত নয়। কিছুদিন আগে স্বরাষ্ট্রমন্ত্রী স্পষ্ট করেই বলেছেন, সরকার কোনোপ্রকার বিচারবহির্ভূত হত্যাও করে না।\nএর আগে অনুরূপ এক অনুষ্ঠানে গণফোরাম নেতা ড. কামাল হোসেন বলেছেন, একটি স্বাধীন দেশে এভাবে গুম ও বিচারবহির্ভূত হত্যা চলতে পারে না।\nঅনুষ্ঠানে বিশিষ্ট আইনজীবী ড. শাহদীন মালিক বলেন, এদেশে এসব গুম ও হত্যার বিচান না হলে তারা আন্তর্জাতিক আদালতে বিচার চাইবেন।\nএদিকে, গতকাল প্রেস ক্লাবে উপস্থিত বিশিষ্ট নাগরিকরা দৃঢ়তার সাথে বলেছেন, গুমের বিচার অবশ্যই একদিন হবে। শুধু সময়ের অপেক্ষা মাত্র। তারা আরো বলেছেন, গুমের ঘটনায় থানা পুলিশ কিংবা র‍্যাব যদি অভিযোগ গ্রহণ না করেন তাহলে বুঝতে হবে তারাই এর সাথে জড়িত।\nঅনুষ্ঠানে অধ্যাপক আনু মুহাম্মদ অভিযোগ করে বলেন, দেশের গুম আর খুনের সাথে রাষ্ট্রীয় বাহিনী সরাসরি জড়িত। অথচ সরকার এই অভিযোগ বরাবরই অস্বীকার করছে। এই সরকার মিথ্যার উপর ভর করে চলছে বলেও তিনি অভিযোগ করেন।\nগুম হওয়া ব্যক্তিতে ফিরে পেতে চায় স্বজনরা\nতিনি বলেন, জনগণের ট্যাক্সের টাকা নিয়ে সেই জনগণের সঙ্গেই হাসিঠাট্টা করছে প্রশাসনের লোকজন। গুম হওয়া সদস্যের পরিবারের লোকজন যদি থানায় গিয়ে জিডি বা মামলা করতে চান, কিংবা র‍্যাবের খাতায় অভিযোগ দিতে চান আর সেখানে র‍্যাব বা পুলিশ যদি অভিযোগ না দিয়ে উল্টো হয়রানি করেন তাহলে বুঝতে হবে এসবের সাথে তারাই জড়িত।\nআনু মুহাম্মদ আরো বলেন, সরকারের প্রধান থেকে শুরু করে উচ্চ পদের প্রত্যেকেই গুম খুন নিয়ে অব্যাহতভাবে মিথ্যাচার করছে। গুম পরিবারের অনেক সদস্য অভিযোগ করেছেন, র‍্যাবের পোশাক পড়েই তুলে নিয়ে পরে গুম করা হচ্ছে। এর জবাবে যদিও র‍্যাব বলছে, কালো পোশাক নাকি গুলিস্তানেও পাওয়া যায়। তাহলে প্রশ্ন হলো, এই কালো পোশাকের বিক্রেতাকে র‍্যাব ধরছে না কেন?\nগতকাল জাতীয় প্রেস ক্লাবের অনুষ্ঠানেও ড. শাহদীন মালিক দৃঢ়তার সাথে বলেছেন, দিনক্ষণ বলতে পারছি না, তবে প্রতিটি গুম খুনের বিচার এদেশে অবশ্যই একদিন হবে। তিনি বলেন, ১৫ আগস্ট জেল হত্যা আর ৭১ এর মানবতাবিরোধী অপরাধের বিচার যদি ৪০/৪৫ বছর পরে হতে পারে তাহলে গত কয়েক বছরে যেভাবে গুম আর বিচারবহির্ভুত হত্যার ঘটনা ঘটেছে তার বিচারও একদিন হবে। শুধু সময়ের অপেক্ষা মাত্র।\nশাহদীন মালিক বলেন, ১৯৭১ সালেও অনেকে গুম হয়েছেন। কিন্তু সেই গুমের সাথে জড়িত ছিল পাকিস্তানি আর্মি। কিন্তু এখন একটি স্বাধীন দেশে স্বাধীন নাগরিকরা গুম হবেন এটা মেনে নেয়া যায় না।\nতিনি বলেন, আমি অনেকবারই বিভিন্ন জায়গায় বিভিন্ন মঞ্চে গিয়ে আমার স্বামীর সন্ধান চেয়েছি। আশা করেছিলাম প্রধানমন্ত্রী যেহেতু আমাকে কথা দিয়েছেন হয়তো আমার স্বামীকে আমি ফেরত পাব। কিন্তু পরবর্তীতে মনে হয়েছে তিনি (প্রধানমন্ত্রী) স্রেফ একটি নাটক করেছেন।\nইলিয়াস আলীর স্ত্রী তাহসীনা রুশদী বলেন, সারা দেশে এখন গুম যেন মহামারি আকার ধারণ করেছে। দেশে তো অনেক রকম দিবসই আছে। তাই এবার একটি গুম দিবসও ঘোষণা করা হোক।\nগুমকে জঘন্যতম মানবতাবিরোধী অপরাধ উল্লেখ করে তিনি বলেন, প্রতিটি গুমেরই বিচার হবে। আর যতদিন না আমরা আমরাদের স্বজনদের ফেরত পাচ্ছি ততদিন অন্তত বিচারের দাবিতে হলেও এভাবে আমাদের কণ্ঠকে উচ্চকিত করেই দাবি জানিয়ে যাব।\nউল্লেখ্য, ২০১২ সালের ১৭ এপ্রিল বনানী থেকে গুম হন বিএনপি নেতা ও সাবেক এমপি ইলিয়াস আলী।#\nকরোনা মেট্রোরেল প্রকল্পের সবকিছু ওলট-পালট করে দিয়েছে: কাদের\nবাংলাদেশে করোনায় আরও ৩৭ জনের মৃত্যু, নতুন শনাক্ত ১,৬৬৬\nস্বাস্থ্যবিধি মেনে পবিত্র উমরাহ চালু হচ্ছে আগামী মাসে


কিভাবে রেঞ্জ ট্রেডিং করা হয়, এটি কি বাইনারি বিকল্প\nজানুয়ারী 22, 2019 বাইনারি বিকল্পের খবর লেখক নুসাইবা পাল্মা 5716 দর্শকরা\nকিন্তু বিভিন্ন সময় সরকার কেন নির্বাচন কমিশনকে নিয়ন্ত্রণ করতে চায়? বাজারে একটি দীর্ঘ সময়ের জন্য একটি স্থিতিশীল মূল্যের গতিপথ। একটি স্থায়ী বৃদ্ধি বা পতন যা সামান্য অস্থিরতাকে উপেক্ষা করেও নজর কিভাবে রেঞ্জ ট্রেডিং করা হয় করা যায়।\nধরুন আপনি উপলব্ধ 100,000 রুবেল আছে, এবং আপনি একটি বছরের মত মনে করবেন যেন 120 000 (150 180?) রুবেল পরিণত করা যাক। এই ব্লগের সংযুক্ত তথ্যাদি সরকারী প্রজ্ঞাপন অনুযায়ী লিপিবদ্ধ করা হয়েছে। যেকোন সরকারী সিদ্ধান্তের পরিবর্তন, পরিবর্ধন ও সংযোজনের কারণে এই তথ্যগুলো অকার্যকর বিবেচিত হতে পারে।\nআলোচিত নিবন্ধ গ্রন্থটি শুধু অর্থনীতি নিয়ে লেখা তেমনটি নয়। যেমন, ছোটকাকুর সংস্কৃতিসেবার চল্লিশ কিভাবে রেঞ্জ ট্রেডিং করা হয় বছর, হোয়াট ইজ সো গ্রেট এবাউট আনিসুল হক, প্রধান কর্মকর্তার কাজের পরিধি ও চ্যালেঞ্জ বাড়ছে, এসব বিষয় গ্রন্থে একটা ভিন্ন আবহাওয়া তৈরি করেছে। স্বাস্থ্য: ধীরে ধীরে শ্বাস\n9. বুনিয়াদ উচ্চতা9ফুটের কম হওয়া উচিত নয়।\nকিভাবে রেঞ্জ ট্রেডিং করা হয় - এটি কি বাইনারি বিকল্প\nপুতুল Tilda। আদিম পুতুল একটি ধরনের। সুনির্দিষ্ট বৈশিষ্ট্য: খুব সংবেদনশীল চেহারা এবং চুলের মাথা, মুখটি সাধারণত খারাপভাবে বিকশিত হয়। প্রায়শই, Tilde একটি টেক্সটাইল বার্বি বলা হয়। জামাকাপড় তিনি সবসময় সামান্য জিনিস এবং সুন্দর জিনিসপত্র অনেক আছে। সবকিছু, নিজের হাত দিয়ে শিশুদের পোষাক প্রস্তুত।\nXM এ স্টক ট্রেড করুন: কিভাবে রেঞ্জ ট্রেডিং করা হয়\nবৃহত্তম ক্রেডিট ইনস্টিটিউশন "VTB 24" অন্য রাশিয়ান ব্যাঙ্ক "VTB", প্রধান শেয়ারহোল্ডার, যা রাজ্য সম্পত্তি ব্যবস্থাপনা ফেডারেল এজেন্সী তালিকাভুক্ত করা হয় খুচরো স্ট্রাকচার। খুচরো ব্যবসা VTB24 ভলিউম অন্যান্য ব্যক্তিগত বিনিয়োগ ছাড়াও আকৃষ্ট আমানতের এক ট্রিলিয়ন রুবেল অতিক্রম। আজ, শুধুমাত্র সেভিংস ব্যাংক ব্যক্তি আমানতের হার boasts।\n(ই) মহামারী সৃষ্টিকারী ব্যাধি, যেমন প্যান্ডেমিক ইনফ্লু্‌য়েঞ্জা, বার্ডফ্লু, এনথ্রাক্স, ডায়রিয়া, কলেরা, ইত্যাদি। প্রতরণার শিকার ভুক্তোভোগীদের দেওয়া তথ্য অনুসারে রায়নগর গ্রামে অভিযান চালিয়ে প্রতারক চক্রের সদস্য কুদ্দুসকে গ্রেফতার করে র‌্যাব। এ সময় সাধারণ মানুষের সাথে প্রতারণা ও অবৈধ কার্যকলাপে ব্যবহৃত ০১টি ল্যাপটপ, ২৫টি মোবাইল ফোন, বিভিন্ন অপারেটরের ৭৭টি কিভাবে রেঞ্জ ট্রেডিং করা হয় সিম কার্ড জব্দ করা হয়।\nউপযুক্ত কুলুঙ্গি চয়ন করুন, স্বার্থ ক্ষেত্রে অনুযায়ী, পরবর্তীকালে অগ্রসর ইচ্ছা হারিয়ে। কারণ এটা শিখতে অনেক থাকবে, অফিসে তারতম্য সব বুঝতে ও কর্মচারীদের উপর পূর্ণ নিয়ন্ত্রণ ব্যায়াম। এই সীমিত এবং সুনির্দিষ্ট যোগানই বিটকয়েনকে করে তুলেছে এত কিভাবে রেঞ্জ ট্রেডিং করা হয় মূল্যবান। ভবিষ্যতে বিটকয়েনের মূল্য কেমন হবে, কতদিন এই উচ্চহার বজায় থাকবে, সেটা নিয়ে তুমুল মতবিরোধ রয়েছে।\nসর্বাধিক মাত্রা: 40 মিগ্রা মৌখিকভাবে দিনে একবার অনেকবার আলোচনা করা হয়েছে, আপনাকে ট্রেডিং শুরু করার জন্য অনেক নগদ প্রয়োজন নেই, প্রকৃতপক্ষে (প্রাথমিকভাবে) যদি আপনি আপনার প্রথম অ্যাকাউন্টে আপনার বেশি সঞ্চয় সঞ্চয় না করেন তবে এটি সর্বোত্তম। প্রথম দিকে আমরা একটি রিটার্ন দেখতে চাই, স্কেলিংয়ের আগে আমাদের বিনিয়োগ (ROI) মাত্র একটি শালীন প্রত্যাবর্তন। আমরা যদি প্রতি সপ্তাহে 1% লাভগুলি প্রজেক্ট করতে পারি, আমাদের ছোট ট্রেডিং অ্যাকাউন্টে বছরে বৃদ্ধির জন্য 50% ROI বছর, যা $ 500 এর মতো ছোট হিসাবে খোলা যেতে পারে, আমরা এখন আমাদের অ্যাকাউন্টে আরো অর্থ রাখার এবং উচ্চতর বাণিজ্যের জন্য বিশ্বাস করতে পারি প্রচুর।\nউদাহরণস্বরূপ, যদি এজেন্ট পণ্য জ্ঞান নীচের ডান চতুর্থাংশের একটি ফ্যাক্টর এবং এটির উন্নতির প্রয়োজন হয়, তাহলে পণ্যটি সম্পর্কে আরও জানতে আপনি আপনার এজেন্টকে এক ঘন্টার জন্য ক্লাসে পাঠাতে পারেন। প্রথম নিয়মটি বিবেচনায় নেয়া উচিত যে কমপক্ষে একটি সৎ ভাবে ধনী হওয়ার কোনো দ্রুত উপায় নেই। আপনি যদি টাকা চান, আপনি কঠোর পরিশ্রম করতে হবে। আজ বুলেটিন বোর্ডগুলি প্রাক-এন-ভি-সমষ্টিটি বিনিয়োগ করার আগে, অল্প সময়ের মধ্যে কল্পিত অর্থ উপার্জন করার জন্য অনেক অফার পূর্ণ। যেমন ক্ষেত্রে ফলাফল সবসময় একই - ভাঙা আশা এবং হারিয়ে টাকা। এবং কারণ এই বিজ্ঞাপন দশম প্রিয় মূল্য।


প্রশ্ন: ছোট বাচ্চাদের কিভাবে সহজে তাওহীদ বুঝানো যায়? – আপনার জিজ্ঞাসা\nশিশুদের ইসলাম ও তাওহীদ শিক্ষার ১০ উপায়\nপ্রশ্ন: ছোট বাচ্চাদের কিভাবে সহজে তাওহীদ বুঝানো যায়? আর বাচ্চাদের জন্য সহজবোধ্য তাওহীদ আক্বীদাহ সম্পর্কিত কোনও বই থাকলে দয়া করে সাজেস্ট করবেন।\nতাছাড়া বর্তমান সময়ে সন্তানদেরকে ইসলামের সঠিক জ্ঞান দান করার প্রয়োজনীয়তা আরও প্রকট হয়ে উঠেছে। কারণ, বর্তমানে আধুনিক মিডিয়া, ফিল্ম, গেইম, কার্টুন ইত্যাদির মাধ্যমে তাদের ব্রেইন ওয়াশ ও চরিত্র বিধ্বংস করার সকল ব্যবস্থা গ্রহণ করা হয়েছে। এই প্রেক্ষাপটে সন্তানদেরকে বাল্যকাল থেকেই ইসলামের সঠিক মর্মবাণী, তাওহীদ ও সুন্নাহর প্রশিক্ষণ দেয়া অভিভাবকের জন্য আরও বেশি অপরিহার্য। তাই এ বিষয়ে নিন্মে কতিপয় পরামর্শ ও নির্দেশনা প্রদান করা হল\n• ১) শিশুকে তাওহীদ ও সুন্নাহ ভিত্তিক পরিচালিত দীনী প্রতিষ্ঠানে ভর্তি করা। শিরক ও বিদআত চর্চা কারী প্রতিষ্ঠান থেকে দুরে রাখা।\n• ৩) প্রশ্নোত্তরের মাধ্যমে সহজ ভাষায় ইসলাম, তাওহীদ ও সুন্নাহর বিষয়গুলো তার মন ও মননে স্থাপন করা।\n• ৪) তাদেরকে নবী-রাসূল ও সাহাবীদের জীবনের সুন্দর সুন্দর ঘটনা শুনানো।\n৫) ছোট ছোট সূরা যেমন ফাতিহা, নাস, ফালাক, ইখলাস, কাওসার ইত্যাদিগুলোর সহজ ভাষায় তরজমা ও ব্যাখ্যা তুলে ধরা।\n৬) বাচ্চারা আঁকিবুঁকি ও রং করতে ভালবাসে। সুতরাং আকিদা বিষয়ক বিভিন্ন জিনিস তাকে রং করতে দেয়া। যেমন, আল্লাহ, লাই-লাহা ইল্লাল্লাহ, কাবা, মসজিদ ইত্যাদি।\n৭) তাদেরকে ছোট সাহাবীদের জীবনী ও বিভিন্ন ঘটনা শুনানো। যেমন আনাস বিন মালিক, আব্দুল্লাহ ইবনে উমর রা. প্রমুখ।\n৮) তাওহীদ, সুন্নাহ ও ইসলাম বিষয়ক সুন্দর সুন্দর কবিতা/ছড়া পড়তে দেয়া।\n৯) অবিভাবকের বিশেষ তত্ত্বাবধানে ভালোমনের শিশুতোষ ওয়েব সাইট ভিজিট করার সুযোগ দেয়া বা শিশুতোষ ম্যাগাজিন পড়তে দেয়া।\n১০) জীবন চলার পথে ঘটে যাওয়া নানা ঘটনা ও দুর্ঘটনাগুলোকে তার সামনে ইসলাম ও তাওহীদের আলোকে বিশ্লেষণ করা। ইত্যাদি।


স্কুলছাত্র রাতুল ৩ দিনের রিমান্ডে\nপ্রকাশ: শুক্রবার, ১২ জুলাই, ২০১৯, ১২:০০ এএম | প্রিন্ট সংস্করণ Count : 56\nবরগুনার আলোচিত রিফাত শরীফ হত্যাকাÐের সঙ্গে জড়িত সন্দেহে গ্রেফতার রাতুল সিকদারকে ৩ দিনের রিমান্ড মঞ্জুর করেছেন আদালত।\nবুধবার দিবাগত রাতে সেন্ট্রাল হাসপাতাল সড়ক থেকে তাকে গ্রেফতার করা হয়। বৃহস্পতিবার দুপুরে বরগুনার বিচারিক আদালতে হাজির করে পলিশ পাঁচদিনের রিমান্ড আবেদন করলে বিচারক মোহাম্মদ সিরাজুল ইসলাম গাজী রাতুলের তিনদিনের রিমান্ড মঞ্জুর করেন।\nএ নিয়ে রিফাত শরীফ হত্যা মামলায় এখন পর্যন্ত ১২ জন আসামি গ্রেফতার হয়েছে। এখনও মামলার এজাহারভুক্ত ৬ আসামি ধরা পড়েনি। ১ জুলাই মামলার এজাহারভুক্ত ১১ নম্বর আসামি অলি ও তানভীর, ৪ জুলাই রাতে মামলার ৪ নম্বর আসামি চন্দন ও ৯ নম্বর আসামি মো. হাসান, ৫ জুলাই রাতে মো. সাগর ও নাজমুল হাসান এবং ১০ জুলাই রাতে রাফিউল ইসলাম রাব্বী আদালতে হাজির হয়ে বিচারকের সামনে রিফাত শরীফ হত্যার সঙ্গে জড়িত থাকার কথা স্বীকার করে ১৬৪ ধারায় জবানবন্দি দিয়েছে। এখন পর্যন্ত ৭ জন আসামি হত্যার দায় স্বীকার করেছে।\nপ্রধান আসামি নয়ন বন্ড ২ জুলাই ভোররাতে পুলিশের সঙ্গে বন্দুকযুদ্ধে নিহত হয়েছে। দ্বিতীয় আসামি রিফাত ফরাজীকে ৩ জুলাই রাতে পুলিশ গ্রেফতার করেছে। মামলার দ্বিতীয় আসামি রিফাত ফরাজীকে হত্যা মামলায় ৭ দিন জিজ্ঞাসাবাদ শেষে অস্ত্র মামলায় আরও ৭ দিনের রিমান্ডে নিয়ে জিজ্ঞাসাবাদ করছে। কামরুল হাসান সাইমুন, আরিয়ান শ্রাবণ ও টিকটক হৃদয়কে ৫ দিন ও রাতুল সিকদারকে ৩ দিনের রিমান্ডে নিয়ে পুলিশ জিজ্ঞাসাবাদ করছে। বরগুনা সদর থানার পুলিশ পরিদর্শক (তদন্ত) ও মামলার তদন্তকারী কর্মকর্তা মো. হুমায়ুন কবির বিষয়টি নিশ্চিত করেছেন।


Pushkar Singh Dhami sworn in as Uttarakhand CM for second term: পরাজিত হয়েও দ্বিতীয়বারের জন্য উত্তরাখণ্ডের মুখ্যমন্ত্রীর শপথ ধামির | Indian Express Bangla\nপরাজিত হয়েও দ্বিতীয়বারের জন্য উত্তরাখণ্ডের মুখ্যমন্ত্রীর শপথ ধামির\nশপথ অনুষ্ঠানে কেন্দ্রীয় মন্ত্রিসভার প্রধান সব মুখই উপস্থিত ছিল।\nMarch 23, 2022 4:57:42 pm\nদ্বিতীয়বারের জন্য উত্তরাখণ্ডের মুখ্যমন্ত্রী পদে শপথ নিলে পুষ্কর সিং ধামি। বুধবার তিনি দ্বিতীয়বারের জন্য উত্তরাখণ্ডের মুখ্যমন্ত্রীর দায়িত্ব কাঁধে তুলে নিলেন। গোষ্ঠীদ্বন্দ্বে জীর্ণ বিজেপি উত্তরাখণ্ডে ধামির বিকল্প খুঁজে পায়নি। তাই খতিমা কেন্দ্র থেকে বিধানসভা নির্বাচনে পরাজিত হলেও ফের উত্তরাখণ্ডের মুখ্যমন্ত্রী হওয়া ধামির আটকাল না। গত বছরের জুলাইয়েই প্রথমবার উত্তরাখণ্ডের মুখ্যমন্ত্রী পদে শপথ নিয়েছিলেন পুষ্কর সিং ধামি। উত্তরাখণ্ডের সবচেয়ে কমবয়সি এই মুখ্যমন্ত্রীকে তিরথ সিং রাওয়াতের জায়গায় মুখ্যমন্ত্রী পদে বসানো হয়েছিল।\nবুধবার উত্তরাখণ্ডের একাদশতম মুখ্যমন্ত্রীর শপথগ্রহণ অনুষ্ঠানে কার্যত বিজেপির কেন্দ্রীয় মন্ত্রিসভার আসর বসেছিল। প্রধানমন্ত্রী নরেন্দ্র মোদীর পাশাপাশি, স্বরাষ্ট্রমন্ত্রী অমিত শাহ, প্রতিরক্ষামন্ত্রী রাজনাথ সিং, বিজেপির সর্বভারতীয় সভাপতি জেপি নাড্ডা, সকলেই শপথ অনুষ্ঠানে যোগ দিয়েছিলেন। শপথবাক্য পাঠ করান উত্তরাখণ্ডের রাজ্যপাল লেফটেন্যাট জেনারেল (অবসরপ্রাপ্ত) গুরমিত সিং। ধামি ছাড়াও অনুষ্ঠানে শপথ গ্রহণ করেন উত্তরাখণ্ডের নতুন সরকারের বেশ কয়েকজন মন্ত্রী। সত্পাল মহারাজ, প্রেমচন্দ্র আগরওয়াল, গণেশ জোশী, ধ্যান সিং রাওয়াত, সুবোধ উনিয়াল, রেখা আর্য, চন্দনরাম দাস এবং সৌরভ বহুগুণা অনুষ্ঠানে শপথ নিয়েছেন।\nইতিমধ্যে উত্তরাখণ্ডের ছ’জন বিজেপি বিধায়ক ধামিকে তাঁদের আসন ছেড়ে দেওয়ার প্রস্তাব দিয়েছেন। বুধবার শপথ গ্রহণের আগে তপকেশ্বর মহাদেবের মন্দিরে পুজো দেন পুষ্কর সিং ধামি। পাশাপাশি গিয়েছিলেন দেরাদুনের চক্রত রোডের হনুমান মন্দিরেও। এর মধ্যেই বিভিন্ন মহল প্রশ্ন তুলতে শুরু করেছে, ধামির হালও কি তীর্থ সিং রাওয়াতের মতোই হবে? তিরথ সিং রাওয়াত ছয় মাসের মধ্যে উত্তরাখণ্ডে বিধানসভা নির্বাচনে জিতে আসতে পারেননি। সেই কারণে তাঁকে মুখ্যমন্ত্রীর পদ থেকে পদত্যাগ করতে হয়েছিল। না-হলে সাংবিধানিক সংকট দেখা দিত।\nআরও পড়ুন- মুখবদলে গোষ্ঠীদ্বন্দ্বের ভয় বিজেপির! অভিজ্ঞ বীরেনের হাতেই ফের মণিপুরের ব্যাটন\nতিরথ সিং রাওয়াতের আগে উত্তরাখণ্ডের মুখ্যমন্ত্রী ছিলেন ত্রিবেন্দ্র সিং রাওয়াত। কিন্তু, আরএসএস এবং দলের কেন্দ্রীয় নেতাদের সঙ্গে তাঁর সম্পর্ক তলানিতে ঠেকেছিল। তারপরই ত্রিবেন্দ্র সিং রাওয়াতকে মুখ্যমন্ত্রীর পদ থেকে সরিয়ে দেওয়া হয়। এক রাওয়াত যেতেই গত বছরের ১০ মার্চ উত্তরাখণ্ডের মুখ্যমন্ত্রী পদে শপথ নিয়েছিলেন অন্য এক রাওয়াত। অর্থাত্, তিরথ সিং রাওয়াত। ধামিকেও টানা মুখ্যমন্ত্রী থাকতে হলে আগামী ছয় মাসের মধ্যে বিধানসভা নির্বাচনে জিতে আসতে হবে। না-হলে তাঁকেও সরে যেতে হবে তিরথ সিং রাওয়াতের মতোই।\nDhamimodiNew CMOath CeremonyTirath Singh RawatUttarakhand\nWeb Title: Pushkar singh dhami sworn in as uttarakhand cm for second term


Howrah BJP Rally: বিজেপির মিছিলে রণক্ষেত্র হাওড়া, পুলিশের সঙ্গে ধস্তাধস্তি\nবিজেপির মিছিলে রণক্ষেত্র হাওড়া, পুলিশের সঙ্গে ধস্তাধস্তি\nএই মিছিলের নেতৃত্ব দেন রাজ্য বিজেপির সাধারণ সম্পাদক রাজু বন্দ্যোপাধ্যায়, সঞ্জয় সিং, বিজেপির জেলা সদরের সভাপতি সুরজিৎ সাহা।\nUpdated: December 17, 2019 7:43:26 pm\nহাওড়ায় বিজেপির মিছিলে ধুন্ধুমার। ছবি- অরিন্দম বসু\nমঙ্গলবার রাজ্যজুড়ে যখন সংশোধিত নাগরিকত্ব আইনের বিরুদ্ধে মমতা বন্দ্যোপাধ্যায়ের নেতৃত্বে যখন নেমেছে তৃণমূল, সেই সময় নাগরিকপঞ্জি এবং নাগরিকত্ব সংশোধনী আইনের সমর্থনে বিজেপির মিছিল ঘিরে উত্তেজনা ছড়াল হাওড়ায়। মঙ্গলবার হাওড়ায় বিজেপি কর্মীদের সঙ্গে পুলিশের ধস্তাধস্তি বেধে যায়।\nআটক বেশ কয়েকজন বিজেপি কর্মী। ছবি- অরিন্দম বসু\nআরও পড়ুন: বিস্ফোরক বৈশাখী: ‘শোভনের জন্যই আমাকে সরানো হল! ও আমার ক্ষমতার স্তম্ভ’\nঠিক কী হয়েছে হাওড়ায় বিজেপির মিছিলে?\nমঙ্গলবার দুপুরে সংশোধিত নাগরিকত্ব আইন এবং নাগরিকপঞ্জির সমর্থনে হাওড়ার পথে নামে বিজেপি। এই মিছিলের নেতৃত্ব দেন রাজ্য বিজেপির সাধারণ সম্পাদক রাজু বন্দ্যোপাধ্যায়, সঞ্জয় সিং, বিজেপির জেলা সদরের সভাপতি সুরজিৎ সাহা। হাওড়া জেলা সদর কার্যালয়ের সামনে থেকে মিছিল শুরু হয়ে দেশপ্রাণ শ্বাসমল রোড ধরে পাওয়ার হাউস মোড়ে আসামাত্রই ব্যারিকেড করে মিছিল আটকে দেয় পুলিশ। এরপরেই পুলিশের বিরুদ্ধে সুর চড়িয়ে স্লোগান দিতে শুরু করেন বিজেপি কর্মী-সমর্থকেরা।\nপুলিশের সঙ্গে ধ্বস্তাধ্বস্তিতে জড়াল বিজেপি। ছবি- অরিন্দম বসু\nএরপর পুলিশ বিজেপি কর্মীদের রাস্তা থেকে তুলতে গেলে পুলিশের সঙ্গে তাঁদের ব্যাপক ধস্তাধস্তি শুরু হয়। পরিস্থিতি নিয়ন্ত্রণে আনতে কয়েকজন বিজেপি সমর্থককে আটক করে পুলিশ। এ ঘটনায় ক্ষুদ্ধ বিজেপি নেতা রাজু বন্দ্যোপাধ্যায় বলেন, “পুলিশ-প্রশাসন এখন টেবিলের তলায় ঢুকে গিয়েছে। বাসে আগুন জ্বালানো হচ্ছে, ট্রেনে ভাঙচুর করছে, আগুন জ্বালাচ্ছে, স্টেশন ভাঙচুর করছে, সরকারি সম্পত্তি নষ্ট করছে, জ্বালিয়ে দিচ্ছে। শুধু তাই নয় মানুষের উপর প্রাণঘাতী হামলা হচ্ছে, পুলিশ তখন নীরব দর্শক। আর আমরা যখন শান্তিপূর্ণভাবে মিছিল করছি আমাদের পুলিশ আটকাচ্ছে। এ কোথাকার গণতন্ত্র? মমতা বন্দ্যোপাধ্যায় ছাড়া কেউ মিছিল, আন্দোলন করতে পারবে না বাংলায়। মমতা বন্দ্যোপাধ্যায় মানুষকে ভুল বুঝিয়ে যাবে, সেটা মানুষকে মেনে নিতে হবে? ভারতীয় জনতা পার্টি তা মেনে নেবে না। মমতা বন্দ্যোপাধ্যায় যেভাবে নোংরা রাজনীতি করছেন, বাংলাকে ভাগ করার চক্রান্ত করছেন তাঁর বিরুদ্ধে আন্দোলন করবে বিজেপি ।”\nপুলিশের সঙ্গে বচসায় জড়ালেন বিজেপি নেতা রাজু বন্দ্যোপাধ্যায়। ছবি- অরিন্দম বসু\nকিন্ত কেন মমতা বন্দ্যোপাধ্যায় পথে নামার পর মিছিল করার সিদ্ধান্ত নিল বিজেপি? সাংবাদিকদেরপ্রশ্নের উত্তরে রাজু বন্দ্যোপাধ্যায় বলেন, “পশ্চিমবঙ্গে যা অশান্ত অবস্থা ছিল, এই অশান্ত অবস্থায় রাজনৈতিক দল পথে নামলে যা কিছু হতে পারত। তার জন্য স্বাভাবিকভাবে আমাদের ওপর দোষ চাপান হত। আমরা ধৈর্য ধরেছিলাম। কিন্তু ধৈর্যের একটা সীমা আছে। বর্তমানে যা পরিস্থিতি তাতে মানুষের কথা ভেবে আমরা আজ পথে নেমেছি।”\nWeb Title: Howrah bjp rally police bjp protesters agitation


প্রচ্ছদ » নির্বাচিত সংবাদ » কতোটা শক্তিশালী মিয়ানমার সেনাবাহিনী?\nরাখাইন রাজ্যের রোহিঙ্গা জনগোষ্ঠীর ওপর অমানবিক হামলা চালিয়ে অনেকদিন ধরেই আলোচনায় মিয়ানমারের সশস্ত্র বাহিনী। ভারত ও চীনের মতো শক্তিশালী প্রতিবেশী দেশ থাকার পরও দেশটি বিতর্কিত সামরিক কর্মকাণ্ডের মধ্য দিয়ে বেশ আলোচিত হচ্ছে। স্বভাবতই প্রশ্ন আসে, সামরিক শাসনে থাকা মিয়ানমার কি তাহলে চীন ও ভারতের চেয়েও শক্তিশালী? এর উত্তর খুঁজতে গেলে মিয়ানমারের সশস্ত্র বাহিনী সম্পর্কে জানতে হবে।\nধারনা করা হয়, মিয়ানমারকে পরমাণু প্রকল্পে সাহায্য করছে উত্তর কোরিয়া। গত জুলাই মাসে উত্তর কোরিয়ার সমুদ্র বন্দর থেকে অজ্ঞাত বন্দরের উদ্দেশে যাত্রা করে একটি জাহাজ। রহস্যজনক গতিবিধির কারণে প্রথম থেকেই জাহাজটিকে অনুসরণ করে একটি মার্কিন যুদ্ধজাহাজ। মার্কিন যুদ্ধজাহাজের পর্যবেক্ষণের কারণে পাঁচ দিন পর কোনো কারণ ছাড়াই আচমকা দিক পরিবর্তন করে উত্তর কোরিয়া ফিরে যায় জাহাজটি। বলা হয়, জাহাজটিতে মিয়ানমারের জন্য পারমাণবিক সরঞ্জাম বহন করা হচ্ছিলো।\nমিয়ানমার সামরিক বাহিনীর এই সক্ষমতা চীন ও ভারতের জন্য ততোটা মাথাব্যথার কারণ না হলেও আরেক প্রতিবেশী দেশ বাংলাদেশের জন্য বেশ উদ্বেগজনক। বাংলাদেশের সাথে মিয়ানমারের ২৭১ কিলোমিটার সীমান্ত রয়েছে। এর মধ্যে অবশ্য ৬৩ কিলোমিটারই জলসীমা। বাকি ২০৮ কিলোমিটার জুড়ে রয়েছে দুর্গম পাহাড়ি অরণ্য ও বিচ্ছিন্ন জনপদ। এর অনেক স্থানে বাংলাদেশ সামরিক বাহিনীর যাতায়াত ততোটা হয় না বললেই চলে। এর ফলে বাংলাদেশ-মিয়ানমার সীমান্ত যে মোটামুটি অরক্ষিত তা একেবারে দিবালোকের মতোই পরিষ্কার।


ক্ষুধা নিবারণ ও পুষ্টি নিশ্চিতকল্পে সরকার প্রতিশ্রুতিবদ্ধ – Bangali Kantha\nক্ষুধা নিবারণ ও পুষ্টি নিশ্চিতকল্পে সরকার প্রতিশ্রুতিবদ্ধ\nআপডেট টাইম : June, 28, 2021, 3:02 pm\nবাঙালী কণ্ঠ ডেস্কঃ জনগণের খাদ্য ও পুষ্টি নিরাপত্তা বিধানে সরকার নিরলস কাজ করছে। করোনাকালে ৪২ লাখ প্রান্তিক মানুষের কাছে স্বল্পমূল্যে খাবার পৌঁছে দেয়া হয়েছে। ২০৩০ সালের মধ্যে দেশের মানুষের ক্ষুধা নিবারণ ও পুষ্টি নিশ্চিতকল্পে সরকার প্রতিশ্রুতিবদ্ধ বলে মন্তব্য করেছেন খাদ্যমন্ত্রী সাধন চন্দ্র মজুমদার।\nসোমবার (২৮ জুন) সচিবালয়ে তাঁর অফিস কক্ষ থেকে ভার্চুয়ালি যুক্ত হয়ে ‘জাতীয় খাদ্য ও পুষ্টিনীতি ২০২০ পরিকল্পনার জাতীয় পর্যায়ের পর্যালোচনা ও ভ্যালিডেশন সভায়’ প্রধান অতিথির বক্তব্যে মন্ত্রী এসব কথা বলেন।\nসাধন চন্দ্র মজুমদার বলেন, দেশের মানুষের খাদ্য ও পুষ্টি নিরাপত্তা পূরণকল্পে জাতীয় খাদ্য ও পুষ্টি নিরাপত্তা নীতি ২০২০ প্রণয়ন করা হয়েছে। পুষ্টি সংবেদনশীল খাদ্য ব্যবস্থা এ নীতির আলোকেই নিশ্চিত হবে। সাম্প্রতিককালে খাদ্য ও পুষ্টি নিরাপত্তা অর্জনে দেশের অগ্রগতি প্রশংসনীয় বলে তিনি উল্লেখ করেন । তিনি বলেন, দেশের পুষ্টি পরিস্থিতির উন্নতিতে বড় অবদান আছে খাদ্য, কৃষি এবং মৎস্য ও প্রাণিসম্পদ খাতের। দেশে মানসম্পন্ন ও সুষম খাদ্যের প্রাপ্যতা বেড়েছে। পাশাপাশি খাদ্য ও পুষ্টি বিষয়ে মানুষের সচেতনতাও বেড়েছে।\nমন্ত্রী বলেন, বর্তমান সরকার ২০০৯ সাল থেকে খাদ্য নিরাপত্তাকে অগ্রাধিকার দিয়ে কাজ করে চলেছে। ভ্যালিডেশন কর্মশালায় গবেষক, ফুড স্পেশালিস্ট এবং উন্নয়ন সহযোগীগণ বিভিন্ন পরামর্শ দিয়েছেন। এ মতামত নিরাপদ খাদ্য ও পুষ্টি নিশ্চিত করতে এবং ভবিষ্যৎ কর্মপরিকল্পনায় সহযোগিতা করবে বলে উল্লেখ করেন মন্ত্রী।\nখাদ্য মন্ত্রণালয়ের সচিব ড. মোছাম্মৎ নাজমানারা খানুম এর সভাপতিত্বে স্বাগত বক্তব্য রাখেন ফুড প্লানিং এন্ড মনিটরিং ইউনিটের মহাপরিচালক শহীদুজ্জামান ফারুকী। অনুষ্ঠানে কৃষি মন্ত্রণালয়ের অতিরিক্ত সচিব ড. মোঃ রুহুল আমিন তালুকদার এবং অর্থনৈতিক সম্পর্ক বিভাগের জাতিসংঘ অনুবিভাগ প্রধান ড. নাহিদ রশীদ বিশেষ অতিথির বক্তৃতা করেন। বাংলাদেশ কৃষি বিশ্ববিদ্যালয়ের ভাইস চ্যান্সেলর প্রফেসর ড. লুৎফুল হাসান, জাতিসংঘের খাদ্য ও কৃষি সংস্থার বাংলাদেশ প্রতিনিধি রবার্ট সিম্পসন, ইউরোপিয়ান ইউনিয়ন ডেলিগেশন গভর্ন্যান্স এর এমাই যাবেলা, ইউএসআইডি’র ড. ওসাজি ক্রিস্টোফার আইমিউ, জেইনের ড. রুদাবা খন্দকার এবং এফবিসিসিআই এর ড. ফেরদৌসি বেগম মতামত জানিয়ে বক্তব্য রাখেন।\nবিভিন্ন মন্ত্রণালয়ের কর্মকর্তা, গবেষক ও উন্নয়ন সহযোগী প্রতিষ্ঠানের প্রতিনিধিগণ ভার্চুয়ালি সভায় যুক্ত ছিলেন।


শেরপুরে নবনির্বাচিত মেয়র জানে আলম খোকাকে গণসংবর্ধনা - মফস্বল - Premier News Syndicate Limited (PNS)\n২১ জানুয়ারী, ৭:৪১ সন্ধ্যা\nপিএনএস, শেরপুর (বগুড়া) প্রতিনিধি : বগুড়ার শেরপুরে পৌরসভার নবনির্বাচিত মেয়র জানে আলম খোকাকে গণসংবর্ধনা দেওয়া হয়েছে। শহরের স্থানীয় বাসষ্ট্যান্ডস্থ নিজ কার্যালয়ে জাতীয়তাবাদী যুবদল ও স্বেচ্ছাসেবকদলের নেতাকর্মীরা তাঁকে ফুলেল সংবর্ধনা দেন। এর আগে শেরপুর প্রেসক্লাবের পক্ষ থেকে তাঁকে সংবর্ধনা দেন জাতীয় ও স্থানীয় পত্রিকায় কর্মরত সাংবাদিকরা। বৃহস্পতিবার (২১জানুয়ারি) এই গণসংবর্ধনা অনুষ্ঠানের আয়োজন করা হয়। বেলা ১০টায় জাতীয়তাবাদী যুবদলের উপজেলা কমিটির সাবেক ভারপ্রাপ্ত সভাপতি আব্দুর রাজ্জাক ও সিনিয়র সহ-সাধারণ সম্পাদক আনোয়ার হোসেনের নেতৃত্বে নবনির্বাচিত মেয়রকে ফুলেল সংবর্ধনা দেন।\nএসময় যুবদল নেতা আবু সাঈদ ফকির, মঞ্জুরুল আলম বাপ্পি, এ্যাড. আমিনুল ইসলাম শাহীন, আশেক মাহমুদ রোমান, মাহবুব হোসেন মাফু, গোলাম রব্বানী, আরমান আলী, আমানুল্লাহসহ দলের বিভিন্ন পর্যায়ের নেতাকর্মী উপস্থিত ছিলেন। এরপর জাতীয়তাবাদী স্বেচ্ছাসেবকদল নেতা জাহিদুর রহমান ময়দান ও এজিএস সেলিমের নেতৃত্বে মেয়রকে সংবর্ধনা দেওয়া হয়। এরআগে শেরপুর প্রেসক্লাবের নেতৃবৃন্দও ফুলেল সংবর্ধনা দেন। প্রেসক্লাবের সভাপতি শফিকুল ইসলাম শফিক. সহ-সভাপতি আব্দুল মান্নান, সাধারণ সম্পাদক আকরাম হোসাইনসহ কার্যনির্বাহী কমিটির সদস্যরা এসময় উপস্থিত ছিলেন।


ভারতের ভাষা হোক একটাই, তা হিন্দি: অমিত শাহ\nপ্রকাশ: ১৫ সেপ্টেম্বর ২০১৯, ১১:২০ এএম\nভারতের কেন্দ্রীয় স্বরাষ্ট্রমন্ত্রী অমিত শাহ। ফাইল ছবি\nএক রাষ্ট্র, এক ভাষা। আর সেই ভাষা হোক হিন্দি। ভারতের কেন্দ্রীয় স্বরাষ্ট্রমন্ত্রী অমিত শাহ এমন কথাই বলেছেন। তিনি বলেন, ‘ভারতে বহু ভাষা রয়েছে। প্রত্যেকটির গুরুত্ব রয়েছে। কিন্তু দেশের একটি ভাষা থাকা প্রয়োজন, যাকে বিশ্ব স্বীকৃতি দেবে ভারতীয় ভাষা হিসেবে। যদি কোনো ভাষা দেশকে বাঁধতে পারে, তা হিন্দি।’\nশনিবার ভারতের হিন্দি দিবস উপলক্ষে হিন্দি ভাষার ক্ষমতা সম্পর্কে বলতে গিয়ে এমনই মন্তব্য করেন তিনি।\nটুইটে অমিত লিখেন, ‘হিন্দি ভাষাই একমাত্র ভারতের ঐক্যকে ধরে রাখতে পারে। কারণ, বহুভাষী এই দেশে, সবচেয়ে বেশি সংখ্যক মানুষ এই ভাষাতেই কথা বলেন। দেশের সব ভাষারই বিশেষ কিছু বৈশিষ্ট্য রয়েছে। তবে এই আন্তর্জাতিক স্তরে ভারতের পরিচিতির জন্য একটা নির্দিষ্ট ভাষা খুবই প্রয়োজন। এই দেশের কোরো একটি ভাষা যদি ঐক্য ও উন্নতির ধারাকে অটুট রাখতে পারে, তবে তা বহুল প্রচলিত হিন্দি ভাষাই।’ পাশাপাশি, হিন্দির সঙ্গে মাতৃভাষাকেও গুরুত্ব দেওয়ার আরজি জানিয়েছেন কেন্দ্রীয় স্বরাষ্ট্রমন্ত্রী।\nঅমিতের মন্তব্যে তীব্র প্রতিক্রিয়ার সৃষ্টি হয়েছে। জুন মাসে জাতীয় শিক্ষা নীতির খসড়ায় হিন্দিকে বাধ্যতামূলক করার সুপারিশ নিয়ে বিক্ষোভ দেখা গিয়েছিল, এ দিনও সেই ছবি দেখা গেছে।\nতৃণমূল নেত্রী মমতা বন্দ্যোপাধ্যায়, ডিএমকে সভাপতি এম কে স্ট্যালিন, পুদুচেরির মুখ্যমন্ত্রী ভি নারায়ণস্বামী, কর্নাটকের সাবেক মুখ্যমন্ত্রী এইচডি কুমারস্বামী থেকে শুরু করে বাম নেতারা- এক সুরে অমিতের বক্তব্যের বিরোধিতা করেছেন।\nস্ট্যালিন বলেছেন, ‘ প্রধানমন্ত্রী নরেন্দ্র মোদির উচিত অমিত শাহের বক্তব্যের ব্যাখ্যা দেওয়া। না হলে ডিএমকে আর একটি ভাষা আন্দোলনের প্রস্তুতি নেবে। এটা ইন্ডিয়া না কি হিন্দিয়া? তামিলনাড়ুর মানুষের রক্তে হিন্দি নেই। রেল, পোস্ট অফিসে নিয়োগ পরীক্ষায় হিন্দি বাধ্যতামূলক করার প্রশ্নেও আমরা সরব হয়েছিলাম।’\nটুইটারে মমতা লিখেছেন, ‘আমাদের উচিত সব ভাষা, সংস্কৃতিকে সমান ভাবে সম্মান জানানো। আমরা অনেক ভাষাই শিখতে পারি, কিন্তু মাতৃভাষাকে ভোলা উচিত নয়।’\nসবচেয়ে বেশি বিক্ষোভ দক্ষিণ ভারতে। রাস্তায় নেমেছে কর্নাটকের একাধিক সংগঠন। কুমারস্বামী টুইট করে বলেছেন, ‘আজ দেশ জুড়ে হিন্দি দিবস পালন করছে কেন্দ্রীয় সরকার। সরকারি ভাষা হিসেবে কবে হিন্দির সঙ্গে কন্নড় ভাষা দিবসও পালিত হবে?’\nসিপিএম নেতা মোহাম্মদ সেলিমের প্রশ্ন, ‘গুজরাট হাইকোর্ট যখন বলেছিল, গুজরাটিদের জন্য হিন্দি বিদেশি ভাষা, তখন গুজরাটের মুখ্যমন্ত্রী নরেন্দ্র মোদি ও অমিত শাহ কেন প্রতিবাদ করেননি? তাঁরা এখন হিন্দি চাপিয়ে দেওয়ার চেষ্টা করছেন।’\nবিশেষজ্ঞদের মতে, এ সব আরএসএসের ‘হিন্দু-হিন্দি-হিন্দুস্তান’ নীতিরই অংশ। ২০১১ সালের আদম শুমারির র তথ্য বলছে, ভারতে ১০ জনের মধ্যে ছয়জনেরই মাতৃভাষা হিন্দি নয়। -আনন্দবাজার পত্রিকা


Prashant Kishor: 'নাগরিকত্ব আইনের বিরোধী হলে নিজের পথ দেখুন', প্রশান্ত কিশোরকে জানাল জেডিইউ! - jdu leader rcp singh says, if prashant kishor doesn’t like jdu stand on cab, he should choose his own path | Eisamay\njdu leader rcp singh says, if prashant kishor doesn’t like jdu stand on cab, he should choose his own path\n'নাগরিকত্ব আইনের বিরোধী হলে নিজের পথ দেখুন', প্রশান্ত কিশোরকে জানাল জেডিইউ!\nSuman Biswas | EiSamay.Com | Updated: 13 Dec 2019, 10:14:00 PM\nএদিন সাংবাদিক বৈঠক করে রামচন্দ্র প্রসাদ বলেন, 'দলের অবস্থানের থেকে তাঁর অবস্থান যদি আলাদা হয়, তাহলে নিজের রাস্তা দেখে নিতে পারেন। উনি দলেই বা এসেছিলেন কেন? উনি দলের কোন কাজটাই বা করেছেন বা এখনই বা কী করেন?'\nসম্মুখসমরে নেমে গেলেন প্রশান্ত কিশোর ও তাঁর দল জেডিইউ নেতৃত্ব। তাঁর দল জেডিইউ বিজেপির শরিক।\nনাগরিকত্ব বিলেও সংসদে নরেন্দ্র মোদী সরকারের পক্ষেই ভোট দিয়েছে নীতিশ কুমারের দল।\nতবু আগাগোড়াই এই বিলের বিরোধিতায় সরব হয়েছেন জেডিইউ-এর ভাইস প্রেসিডেন্ট প্রশান্ত কিশোর।\nএই সময় ডিজিটাল ডেস্ক: সম্মুখসমরে নেমে গেলেন প্রশান্ত কিশোর ও তাঁর দল জেডিইউ নেতৃত্ব। তাঁর দল জেডিইউ বিজেপির শরিক। নাগরিকত্ব বিলেও সংসদে নরেন্দ্র মোদী সরকারের পক্ষেই ভোট দিয়েছে নীতিশ কুমারের দল। তবু আগাগোড়াই এই বিলের বিরোধিতায় সরব হয়েছেন জেডিইউ-এর ভাইস প্রেসিডেন্ট প্রশান্ত কিশোর। বঙ্গে তৃণমূলের ভোট স্ট্র্যাটেজিস্টের গলাতেও শোনা গিয়েছে মমতা বন্দ্যোপাধ্যায়েরই সুর। এ বার নাগরিকত্ব আইন নিয়ে কেন্দ্রীয় সরকারের বিরুদ্ধে বিভিন্ন রাজ্যকে জোটবদ্ধ পদক্ষেপ করার ডাক দিয়েছেন প্রশান্ত কিশোর। বিপাকে পড়ে এবার প্রশান্তকে নিজের রাস্তা দেখে নেওয়ার পরামর্শ দিলেন জেডিইউ-এর সাধারণ সম্পাদক রামচন্দ্র প্রসাদ সিং।\nলোকসভায় ক্যাব পাশ হওয়ার পর থেকেই এই ইস্যুতে সরব হয়েছেন প্রশান্ত কিশোর। আক্রমণ শানিয়েছেন নিজের দল জেডিইউ-এর সাংসদদেরও। আক্রমণ করেছেন স্বয়ং নরেন্দ্র মোদী ও অমিত শাহকেও। শুক্রবারও ট্যুইটে তিনি লিখেছেন, 'সংসদে সংখ্যাগরিষ্ঠতা রয়েছে। এখন বিচারবিভাগ ছাড়া ভারতের আত্মাকে রক্ষা করার দায়িত্ব ১৬ জন অবিজেপি মুখ্যমন্ত্রীর উপর। কারণ সেই রাজ্যগুলিকেও নিজেদের জায়গায় এই আইন কার্যকরী করতে হবে। CAB ও NRC-কে না করে দিয়েছেন তিন মুখ্যমন্ত্রী। নিজেদের অবস্থান স্পষ্ট করার সময় এসেছে অন্যান্যদেরও।'\nএবার প্রশান্তের সঙ্গে সরাসরি সংঘাতে গেল জেডিইউ নেতৃত্বও।\n'বিরোধিতা করলেও সব রাজ্যকে নাগরিকত্ব আইন মানতেই হবে' পরের খবর\nপ্রশান্ত কিশোর নাগরিকত্ব আইন জেডিইউ RCP Singh Prashant Kishor jdu stand on cab JDU leader\nWeb Title : jdu leader rcp singh says, if prashant kishor doesn’t like jdu stand on cab, he should choose his own path


মাধ্যমিক ও উচ্চ শিক্ষা অধিদপ্তরাধীন বেসরকারি শিক্ষা প্রতিষ্ঠানের শিক্ষক-কর্মচারীদের জানুয়ারি মাসের এমপিও কমিটির সভা আগামী ২০ জানুয়ারি (রোববার) দুপুর ২টা ৩০ মিনিটে অনুষ্ঠিত হবে। পদাধিকার বলে সভায় সভাপতিত্ব করবেন মাধ্যমিক ও উচ্চ শিক্ষা অধিদপ্তরের মহাপরিচালক অধ্যাপক ড. সৈয়দ মো. গোলাম ফারুক।\nবুধবার (৯ জানুয়ারি) মাধ্যমিক ও উচ্চ শিক্ষা অধিদপ্তরের একটি সূত্র দৈনিকশিক্ষা ডটকমকে এ তথ্য নিশ্চিত করেছে।


চকরিয়ায় যৌতুক না পেয়ে স্ত্রীকে শ্বাসরোধ করে হত্যা!চকরিয়ায় যৌতুক না পেয়ে স্ত্রীকে শ্বাসরোধ করে হত্যা! – UkhiyaSangbad || উখিয়া সংবাদ\nচকরিয়ায় যৌতুক না পেয়ে স্ত্রীকে শ্বাসরোধ করে হত্যা!\nআপডেট টাইম :: রবিবার, ১ ডিসেম্বর, ২০১৯\nমিজানুর রহমান। ছবি : সংগৃহীত\nকক্সবাজারের চকরিয়ায় যৌতুক না পেয়ে স্ত্রীকে শ্বাসরোধ করে হত্যার অভিযোগ উঠেছে এক স্বামীর বিরুদ্ধে। আজ রোববার সকাল ১০টার দিকে উপজেলার চিরিঙ্গা ইউনিয়নের চরণদ্বীপ চারাইল্যাপাড়া গ্রামে এ ঘটনা ঘটে।\nনিহত ওই গৃহবধূর নাম মেরিনা আক্তার (২২)। এ ঘটনায় তার স্বামী মিজানুর রহমানকে (২৫) আটক করেছে পুলিশ। নিহত মেরিনার সাত মাস বয়সী এক কন্যা সন্তান রয়েছে।\nনিহতের মা দিল নূর বেগম বলেন, ‘শনিবার বিকেলে মেরিনা আমাদের বাড়ি থেকে স্বামীসহ শ্বশুরবাড়িতে যায়। রোববার সকালে মোবাইল ফোনে জানায়, আমাকে বাঁচান। পরে আমি বাড়ি থেকে বের হয়ে তার শ্বশুরবাড়ি রওয়ানা দিলে মাঝপথে খবর পাই, আমার মেয়ে মেরিনাকে শ্বাসরোধ করে হত্যা করা হয়েছে। পরে তাকে হাসপাতালে নেওয়া হয়। হাসপাতালে এসে তার মরদেহ দেখতে পাই।’\nদিল নূর বেগম বলেন, ‘ইতিপূর্বে আমরা বিভিন্ন সময়ে যৌতুক হিসেবে মেয়ে জামাইকে নগদ টাকা দিয়েছি। এরপরও আমার মেয়েকে যৌতুকের জন্য হত্যা করা হয়েছে। আমি আমার মেয়ে হত্যার বিচার চাই।’\nচকরিয়া উপজেলা স্বাস্থ্য কমপ্লেক্সের জরুরি বিভাগের চিকিৎসক মো. নাজিম উদ্দিন বলেন, ‘হাসপাতালে আনার আগেই গৃহবধূ মেরিনার মৃত্যু হয়। এ সময় সঙ্গে আসা স্বামী মিজানুর রহমানকে হাসপাতালে থাকা লোকজন পুলিশে সোপর্দ করেন।’\nচকরিয়া থানার ভারপ্রাপ্ত কর্মকর্তা (ওসি) মো. হাবিবুর রহমান বলেন, ‘নিহত গৃহবধূর প্রাথমিক সুরতহাল রিপোর্ট তৈরি করা হয়েছে। মরদেহ ময়নাতদন্তের জন্য কক্সবাজার সদর হাসপাতাল মর্গে পাঠানো হয়। ময়নাতদন্তের রিপোর্ট পেলে হত্যার রহস্য জানা যাবে। এ ঘটনায় জড়িত অভিযোগে নিহতের স্বামী মিজানুর রহমানকে আটক করা হয়েছে।’


কবরী কেন কানাডার নাগরিকত্ব নেননি! – Probashi Bangla Tv\n২০০৭’এ কবরী ইমিগ্রেশন নিয়ে কানাডায় এসেছিলেন। তখন থাকতেন টরন্টোস্থ থ্রি ম্যাসীতে। তাঁর অফুরন্ত অবসরে প্রায় বিকেলেই আড্ডা দিতে চলে আসতেন ড্যানফোর্থের সাপ্তাহিক বাংলা রিপোর্টারের কার্যালয়ে। সেটা ছিল আমার বাসা-কাম-অফিস। আমি তখন পত্রিকাটি সম্পাদনার দায়িত্বে ছিলাম। এখানে আড্ডা দিয়ে এসেছিলেন- জিয়া হায়দার, হায়াৎ মামুদ, ফজলুল আলম এবং আরো অনেকেই।\nসেই সময় বৃষ্টির দিনে আমার অফিসে ইলিশ-খিচুরি, বেগুণ ভাজি-আলুভর্তা চলতো। ইকবাল হাসানের বাসায় পানাহারের আসর, কবরীর বাসায় ডিনার এভাবে বেশ কিছু দিন সুন্দর সময় কেটেছে আমাদের। যদিও তখন সারোয়ার ভাইয়ের সাথে সম্পর্কটা দিন দিন ক্রমশই অবনতির দিকে যাচ্ছিলো! আমার জন্য সময়গুলো মধুর হলেও তাঁর জন্য ছিলো তিক্তকর। দাম্পত্য জীবনের অবসানের সূত্রপাত ঢাকা থেকে ঘটলেও অসুস্থ ছোট ছেলের সুস্থ জীবনের কথা ভেবে কবরী এবং সারোয়ার এসেছিলেন কানাডায়।\nপ্রথমে কবি ইকবালের বাসায় কিছুদিন থাকার পর তাঁরা আলাদা বাসা নেন। সম্পর্ক অবনতি ঘটানোর পেছনে কলকাঠি নাড়ানোর নাটের গুরু ছিলো কবি ইকবাল হাসান। তিনি তার স্বভাব মোতাবেক দুই নৌকায় পা দিয়ে, দু’দিকেই তাল দিতেন এবং দু’জনের কান ভারী করতেন। বিষয়টি বুঝতে পেরে কবরী আপা খুব ক্ষেপে যান।\nএকদিন কবরী পরিচালিত ‘আয়না’ ছবিটি আমরা বাংলা রিপোর্টারে দেখি। কবরী ছবি দেখতে দেখতে বললেন, নিজের লেখা বইয়ের পাঠক হওয়া আর নিজের পরিচালিত ছবি দেখা একই রকম।\nপরে সেই আয়না নিয়ে একটা আলোচনা কবরী আপার প্রতিক্রিয়াসহ বাংলা রিপোর্টারে ছাপা হয়। তার কাউন্টার দেয়ার জন্য ইকবাল হাসান মুক্তিযোদ্ধা সফিউদ্দীন সারোয়ারের একটি সাক্ষাৎকার এনে ছাপার জন্য আমাকে অনুরোধ করেন। তা বাংলা রিপোর্টারে ছাপা হয়। কিন্তু এটা যে একটা ‘প্যাচ’ তা টের পাইনি। আর সেই সাক্ষাৎকারটি ছাপার জন্যই কবরী আপার বাসায় পার্টি দিয়েছেন সারোয়ার সাহেব এবং ইকবাল হাসান। বাজার, রান্নাবান্না হচ্ছে। কিন্তু কবরী আপাকে ঠিক মতো জানানো হয়নি। তাই তিনি প্রচণ্ড অভিমান আর অপমানে আমার অফিসে হাজির। আমি কাজ করছি। তাঁর মন খারাপ। বিষণ্ণ হয়ে বসে আছেন। তিনি পেছনের বিশাল ছাদে বসে থাকলেন কিছুক্ষণ। আমি চা নিয়ে যোগ দিলাম।\nতখন বললেন মনে জমে থাকা দুঃখের কথা। এক পর্যায়ে আফসোস করে বললেন, বোম্বের বিখ্যাত নায়িকা মিনা কুমারী আর বাংলা চলচিত্রের মিনা পাল অর্থাৎ দুই মিনার দুঃখ-বেদনা সমান্তরাল। মিনা কুমারী কবিতা লিখে নিজের যন্ত্রণার উপশম ঘটাতেন। আমি তো তা-ও পারিনা! আমাকে কি তার ‘চান্দ তানহা’ বা ‘মীনা কুমারী কি শায়েরি’ জুগাড় করে দিতে পারেন?\nআমি বললাম, বাংলায় অনুবাদ হয়েছে কিনা জানি না। ওসব তো উর্দূতে।\n-আমি উর্দূ জানি। উর্দু ভাষার ‘বাহানা’ ও সো’য়ে নদীয়া জাগে পানি’তে অভিনয় করেছি।\n-জানা আর পাঠ তো এক নয়। আপনি কি উর্দূ পড়তে পারেন।\n-তা-ও তো কথা! আসলে তা মাথায় আসেনি। সাংবাদিকদের সাথে পারা মুশকিল।\nএই সব আলাপচারিতার মধ্যে বাংলা চলচ্চিত্রের কিংবদন্তীতুল্য নায়িকা, রূপকথা রাজকুমারী কবরীকে সেদিন খুব নিঃসঙ্গ মনে হলো এবং ভেজা চোখে নিঃসঙ্গতা প্রকাশ করে বললেন, একজন ভালো স্বামী পেলাম না, ভালো বন্ধু পেলাম না, ভালো মানুষ পেলাম না!\nআমি তাঁকে কি শান্তনা দেবো, বুঝতে পারছিলাম না। আমি বললাম, ইমিগ্রেশনের জন্য আপনাকে তো হাজার দিন কানাডায় অবস্থা করতেই হবে। এই ফাঁকে আপনার আত্মজীবনী বা স্মৃতিকথা শুরু করেন।\nকবরী আপা রাজি হলেন। আমি স্মৃতিচারণের অনুলিখন লিখবো। সেই সূত্রে মিনা পাল থেকে কবরী হয়ে উঠা, সৈয়দ হকের দেয়া নাম- কবরী, কবরী থেকে সাহরা বেগম, ধর্মান্তরিত জীবন, প্রথম ছবি সুতরাং, নিজের পরিচালিত ছবি আয়না, মুক্তিযুদ্ধের সময় কলকাতার কথা, মুক্তিযুদ্ধ নিয়ে দিল্লির ছবি ‘জয় বাংলা’ ছবি নির্মাণ, পরিচালকদের আচরণ, ঢাকার ছবিতে রাজ্জাকসহ অন্যান্য নায়কদের সাথে তিক্ত মধুর সম্পর্ক, শাবানা-ববিতার অজানা গল্প জেনেছি। ইকবাল হাসান চাকরি করতেন ইত্তেফাক গ্রুপের সিনে সাপ্তাহিক পূর্বাণীতে। তিনি হাসতে হাসতে মজা করে বলতেন, ইকবাল তখন আমাকে পছন্দ করতো না। সে ফুল নিয়ে ববিতার বাসায় যেতো।\nউত্তম-সুচিত্রার মতোই রাজ্জাক-কবরীর জুটি ছিলো প্রবাদতুল্য। আজ সাংবাদিক শর্বাণী দত্ত’র লেখায় পেলামঃ ‘রাজ্জাকের সঙ্গে কেমিস্ট্রি আর প্রেমের গুজব নিয়ে প্রশ্ন করায় কিছুটা বিরক্তি ই দেখিয়েছিলেন। তারপর স্বভাবজাত ঠোঁটকাটা ভঙ্গিতে বললেন, ‘হ্যাঁ, একসঙ্গে অতগুলো প্রেমের ছবি করলে অটোমেটিক দু’জনের ভেতর একটা ভালো লাগার সম্পর্ক হয়ে যায়। আমাদেরও হয়েছিল। না হওয়ার কোনো কারণ ছিল না। উনি শট দেওয়ার আগেই আমি বুঝতাম উনার অভিব্যক্তি কি হবে, আমি শুধু improvise করে যেতাম। আমাদের অসংখ্য শট ছিল, যেগুলো একবারেই নেওয়া হয়ে যেতো। এত সহজ ছিল উনার সঙ্গে কাজ করা’।\nকিন্তু সেদিন কবরী আপা তাঁর জুটি রাজ্জাক সম্পর্কে খুব একটা উচ্ছ্বাস বা আগ্রহ দেখাননি। তবে শ্রদ্ধা-সন্মান দেখিয়েছেন যথেষ্ট।\nঅনেক অপ্রকাশিত কথা বলতেন আড্ডায়। তাঁর জীবন ছিলো বর্ণিল এবং একই সাথে বেদনায় জড়ানো। একবার একটি স্মরণীয় ঘটনা প্রসঙ্গে বলেন, তিনি প্রধানমন্ত্রীর সফর সঙ্গী হয়ে অস্ট্রেলিয়ায় গেছেন। হোটেলের লবির এক দিকে নেতা-কর্মীরা প্রধানমন্ত্রীর সাথে কথা বলছেন। অন্য দিকে ভীষণ ভিড়। প্রবাসী বাঙালিরা এসেছে কবরীর সাথে দেখা করতে, ছবি তুলতে, অটোগ্রাফ নিতে! সেদিন তিনি খুব বিব্রত এবং লজ্জিত হয়েছেন।\nইমিগ্রেশন না নিয়েই ২০০৭ সালেই দেশে ফিরে গেলেন। ২০০৮ সালে বইমেলায় গিয়ে যোগাযোগ করলাম। নিজ হাতে রান্না করে বনানীর লেকের পাড়ে ফ্ল্যাটে নিমন্ত্রণ করলেন। সেদিনও আবার সেই কানাডার দিনগুলোর স্মৃতিচারণ করতে করতে বললেনঃ ‘দুলাল, শোনেন। আমি কানাডার পি আর কার্ড সারেন্ডার করে দিচ্ছি। আমি ইলেকশন করবো। নারায়ণগঞ্জ-৪ থেকে। যদিও রাজনীতি অনেক টাফ এন্ড রাফ’!\nএবার বুঝলাম, তিনি কেন কানাডার ইমিগ্রেশন ছেড়ে দেন।\nপ্রথমতঃ সাংসদ-মন্ত্রীদের দ্বৈত নাগরিক বিধি সম্মত নয়। তাই তিনি আইনের প্রতি শ্রদ্ধাশীল ছিলেন।\nদ্বিতীয়তঃ বাংলাদেশ, দেশের মানুষ, শিল্প-সংস্কৃতির সাথে এতো নিবিড় ভাবে জড়িয়ে ছিলেন যে, সেই বন্ধন থেকে নিজেকে বিচ্ছিন্ন করা তাঁর পক্ষে কঠিন ছিলো।\nতৃতীয়তঃ বিবাহ বিচ্ছেদ, সংসারে ভাঙ্গন বিষয়টি তাঁকে অনেক কিছু থেকেই অনাগ্রহ করে তুলেছিলো।\nযাই হোক। আরেক বার গুলশানে কানাডাস্থ দুতাবাসে বউ-বাচ্চাদের ভিসা আনতে গেলাম কোনো এক সকালে। হাতে ঘণ্টা খানেক সময়। কল দিলাম কবরী আপাকে। তিনি বললেন, ‘এতো কাছে! বাহ, চলে আসুন- এক সাথে নাস্তা করবো’। অপিকে নিয়ে গেলাম গুলশানের বাসায়। আবারো যথারীতি সেই আপ্যায়ন।\n২০১৭ সালে বের হলো কবরীর জীবনীগ্রন্থ- স্মৃতিটুকু থাক। ১৫৬ পৃষ্ঠার বইটির ভূমিকা লিখেছেন কবি নির্মলেন্দু গুণ। প্রকাশ করছে বিপিএল প্রকাশনী।\nতিনি জড়িয়ে গেলেন রাজনীতিতে। নির্বাচিত সাংসদ হলেন। ছেড়ে দিলেন কানাডার অভিবসানের স্বপ্ন। ফলে আর আমার সেই অনুলিখিন লেখা হলো না!\n২০২০ সালে বইমেলায় গিয়ে যোগাযোগ করি। কথা প্রসঙ্গে বলেন, ইত্তেফাকে পাঠানো ববিতাকে নিয়ে আপনার নিউজ দেখি। ইমিগ্রেশনটা সারেন্ডার না করলে আমার ছেলেও আজ কানাডিয়ান হতো!\nতারপর তিনি জানতে চান আমেরিকায় শাবানার কথা, কানাডায় ববিতার কথা, চম্পার কথা, আরিফুল হকের কথা। ববিতার ছেলে অনিক পাড়াশোনা শেষ করে এখন কানাডার নাগরিক।\nআমার খোঁজ-খবর নিতে গিয়ে জানলেন আমি ‘বঙ্গবন্ধুকে নিয়ে ১০০ কবির ১০০ কবিতা’ সম্পাদনা করছি। তিনি বললেন, আমার একটি কবিতা আছে। নেবেন না?\nপরে সিদ্ধান্তে নতুন ভাবনা যুক্ত করি যে, যাঁরা কবি না হয়েও বঙ্গবন্ধুর প্রতি শ্রদ্ধায়-ভালোবাসায় কবিতা লিখেছেন; তাঁদের কবিতা নির্বাচিত করি। তাদের মধ্যে ‘অকবি’, গদ্যলেখক কবীর চৌধুরী, ইসমাইল মোহাম্মদ, গাজীউল হক, মাহমুদুল হক, রাহাত খান, হায়াৎ মামুদ, সন্তোষ গুপ্ত এঁদের যুক্ত করি এবং কবরীকেও। কারণ, এটা ঐতিহাসিক ব্যাপার। পরে কবরীর ‘জাতির জনক’ কবিতাটি সংকলনভূক্ত করি। কিন্তু তাঁকে সৌজন্য কপিটা আর দেয়া হয়নি। আর কোন দিন তাঁর লেখক কপি দেয়া হবে না!


করোনা আক্রান্ত সোনু নিগম, সংক্রমিত স্ত্রী-পুত্রও - Latest Broadcasting\nকরোনা আক্রান্ত সোনু নিগম, সংক্রমিত স্ত্রী-পুত্রও\nমুম্বই: করোনার (Coronavirus) তৃতীয় ঢেউ এসে গিয়েছে। আর এই তৃতীয় ঢেউয়ে (Covid19) সংক্রমিত হচ্ছেন সাধারণ মানুষের পাশাপাশি একের পর এক তারকা। ইতিমধ্যেই আমরা জেনেছি করোনা আক্রান্ত হয়েছেন সস্ত্রীক জন আব্রাহাম, একতা কপূর, সুমনা চক্রবর্তী, অর্জুন কপূর, ম্রুণাল ঠাকুর। সস্ত্রীক করোনা সংক্রমিত হয়ে হাসপাতালে ভর্তি রয়েছেন বর্ষীয়ান অভিনেতা প্রেম চোপড়া। এবার প্রায় বলতে গেলে সপরিবারেই করোনা আক্রান্ত হলেন জনপ্রিয় গায়ক সোনু নিগম (Sonu Nigam)। তিনি, তাঁর স্ত্রী মধুরিমা এবং ছেলে নিভানও করোনা আক্রান্ত। এদিন নিজের সোশ্যাল মিডিয়া হ্যান্ডলে একটি ভিডিও শেয়ার করে করোনা সংক্রমিত হওয়ার খবর দিয়েছেন তিনি।\nইনস্টাগ্রাম হ্যান্ডলে প্রায়ই ভ্লগ শেয়ার করে থাকেন সোনু নিগম। এদিন তিনি ভিডিও শেয়ার করে বলেন, ‘আমি এখন দুবাইয়ে রয়েছি। আমার ভারতে ফেরার কথা ছিল বিভিন্ন জায়গায় পারফর্ম করার জন্য এবং বেশ কিছু রিয়েলিটি শোয়ের শ্যুটিংয়ের জন্য। কিন্তু আমি করোনা আক্রান্ত। আমি পরীক্ষা করাই। রিপোর্ট পজেটিভ আসে। ফের পরীক্ষা করাই। ফের রিপোর্ট পজেটিভ আসে। তাই আমার মনে হয়, মানুষকে এটার সঙ্গেই বাঁচতে হবে। আমি কোভিড পজেটিভ। কিন্তু মারা যাইনি। আমার গলা আগের থেকে ভালো আছে। মাঝে বেশ খারাপ হয়েছিল। আমার তাঁদের কথা ভেবে খুব খারাপ লাগছে, আমার জন্য যাঁদের অনেক ক্ষতি হয়ে গেল। শ্যুটিংয়ের জন্য বেশ কিছু জায়গায় যাওয়ার ছিল। কিন্তু কীকরে যাব। আমি কোভিড পজেটিভ।’\nআরও পড়ুন – Kartik Aaryan: বাড়ির সামনে তাঁর নাম ধরে দুই মহিলার চিৎকার! তারপর যা করলেন কার্তিক আরিয়ান\nসোনু নিগম আরও বলেন, ‘এটা খুবই দ্রুত ছড়াচ্ছে। আমার খারাপ লাগছে এটা ভেবে যে সবে কিছু কাজ আমরা শুরু করেছিলাম। ছবির জগতের সঙ্গে যাঁরা জড়িয়ে রয়েছেন, তাঁদের জন্যও খুব খারাপ লাগছে। কারণ, গত দুটো বছর ধরে চলছে এই করোনা পরিস্থিতি। দীর্ঘদিন ধরে বন্ধ ছিল সিনেমাহল। ফের সংক্রমণ বাড়ায় নানা জায়গায় সিনেমাহল বন্ধ হচ্ছে। তারপরও আশা করছি সবকিছু ফের একদিন ঠিক হয়ে যাবে।’\nভিডিওর শেষে সোনু নিগম জানান যে, তিনি একাই নন, তাঁর সঙ্গে করোনা আক্রান্ত হয়েছেন তাঁর স্ত্রী মধুরিমা, ছেলে নিভানও।\nPrevious articleবাড়ির সামনে তাঁর নাম ধরে দুই মহিলার চিৎকার! তারপর যা করলেন কার্তিক আরিয়ান\nNext article‘সম্ভব হলে প্রতি বছর একটা করে হামি করতে চাই’\nএকবছর আগেও হাসপাতালের বেডে বসে বাঁটুলকে এঁকেছিলেন নারায়ণ দেবনাথ! দেখুন সেই ভিডিও\nবাঙালির শৈশবে ভরে গেল সোশ্যাল মিডিয়া! নারায়ণ দেবনাথকে নিয়ে পোস্ট শিলাজিৎ,শাশ্বতর\n‘উত্তরণ’-এর গল্পের সঙ্গে নিজের জীবনের কমবেশি মিল সবাই খুঁজে পাবেন: মধুমিতা\nবাড়ির বাইরে বেরোননি! তবুও করোনা আক্রান্ত তনুশ্রী চক্রবর্তী


৮৫ রানে গুটিয়ে গেল ইংল্যান্ড , আয়ারল্যান্ডের কাছে ! – Asphalt Wealth\n৮৫ রানে গুটিয়ে গেল ইংল্যান্ড , আয়ারল্যান্ডের কাছে !\nJuly 25, 2019 August 18, 2019 - by admin - LeaveaComment\nলন্ডন: বিশ্বকাপ জয়ের ঘোর এখনও কাটেনি৷ তাই লাল-বলের লড়াইয়ে নবাগত আয়ারল্যান্ডের বিরুদ্ধে লজ্জার ইনিংস ‘উপহার’ ইংল্যান্ডের৷ বুধবার আয়ারল্যান্ডের বিরদ্ধে চারদিনের টেস্টের প্রথম দিনেই মাত্র ৮৫ রানে গুটয়ে গেল সদ্য বিশ্বকাপজয়ী ইংল্যান্ড৷ লর্ডসের বাইশ গজে মাত্র ২৩.৪ ওভারের বেশি কাটাতে পারলেন না ইংরেজ ব্যাটসম্যানরা৷বিশ্বকাপের হ্যাংওভার কাটতে না-কাটতে ফর্ম্যাট বদলে লর্ডসে আয়ারল্যান্ডের বিরুদ্ধে একমাত্র টেস্ট খেলতে নামে ইংল্যান্ড৷\n১ আগস্ট থেকে এজবাস্টনে শুরু হবে অস্ট্রেলিয়ার বিরুদ্ধে অ্যাসেজ সিরিজ৷ তার আগে আয়ারল্যান্ডের বিরুদ্ধে লর্ডস টেস্টে নিজেদের যাচাই করে নেওয়ার পরীক্ষায় নামে রুটবাহিনী৷ কিন্তু অ্যাসেজ প্রস্তুতি মঞ্চেই মুখ থুবড়ে পড়ল বিশ্বচ্যাম্পিয়নরা৷ মাত্র ১০ দিন আগে যেখানে বিশ্বকাপ জেতে ইংল্যান্ড, সেখানেই ১০০ রানের আগেই গুটিয়ে গেল ইংল্যান্ড ইনিংস৷ ৩৮ ছুঁই ছুঁই এক আইরিশ পেসারের সামনে অসহায় আত্মসমর্পণ ইংরেজ ব্যাটসম্যানদের৷\n৯ ওভারে দু’টি মেডেন-সহ মাত্র ১৩ রান খরচ করে পাঁচ উইকেট তুলে নেন টিম মুর্তাঘ৷অভিজ্ঞ এই পেসার মিডলসেক্সের হয়ে ১৭৯টি প্রথমশ্রেণির ম্যাচ খেলার অভিজ্ঞতা রয়েছে৷ মিডলসেক্সের হয়ে এই লর্ডসে ২৯১টি উইকেট রয়েছে আইরিশ এই পেসারের ঝুলিতে৷ এর আগে দু’টি টেস্ট খেলেছে আয়ারল্যান্ড৷ আফগানিস্তান ও পাকিস্তানের বিরুদ্ধে দু’টি টেস্টেই দেশের প্রতিনিধিত্ব করেছেন মুর্তাঘ৷ লর্ডসে টস ভাগ্য সঙ্গ দেয় ইংল্যান্ডকে৷ আয়ারল্যান্ডের সামনে বড় রানের টার্গেট দেওয়ার লক্ষ্যে টস জিতে জো রুট প্রথমে ব্যাট করার সিদ্ধান্ত নেন৷ টস হারলেও হতাশ হননি আয়ারল্যান্ড অধিনায়ক উইলিয়াম পোটারফিল্ড৷ তিনি স্পষ্ট জানিয়েছিলেন যে, প্রথম ঘণ্টায় লর্ডসের পিচের আর্দ্রতা ব্যবহার করে ধাক্কা দিতে চান ইংল্যান্ডের ব্যাটিং লাইন-আপে৷\nইতিবাচক মানসিকতা নিয়ে মাঠে নেমে নিজেদের পরিকল্পনায় চূড়ান্ত সফল আয়ারল্যান্ড৷ শুরু থেকেই ধারাবাহিকভাবে উইকেট তুলতে থাকা আয়ারল্যান্ড ইংল্যান্ডকে একশো রানের গণ্ডি ছুঁতে দেয়নি৷ জো ডেনলি (২৩), স্যাম কারান (১৮) ও ওলি স্টোনের (১৯) লড়াই লজ্জার হাত থেকে বাঁচায় ইংল্যান্ডকে৷ এক সময় ৪৩ রানে ৭ হারিয়ে টেস্টে সর্বনিম্ম স্কোর করার আশঙ্কা ছিল ব্রিটিশদের৷ ১৮৮৭ সালে সি়ডনি টেস্টে অস্ট্রেলিয়ার বিরুদ্ধে ৪৫ রানে গুটিয়ে গিয়েছিল ইংল্যান্ড৷\nPrevious Article লঙ্কানদের বিশাল স্কোয়াড ঘোষণা দিলেন বাংলাদেশের বিপক্ষে !\nNext Article হাকালুকি হাওরে রুপালি ইলিশ!


কলড্রপ এসএমএসে অতিষ্ঠ গ্রাহক\nডেইলি সিলেট ডট কম :: প্রকাশিত হয়েছে : অক্টোবর ১৭, ২০১৬ | ১২:৪৬ অপরাহ্ন\nনিউজ ডেস্ক:: চরম ভোগান্তির শিকার হচ্ছেন মোবাইল ফোনের গ্রাহকরা। কল ড্রপ যেমন বেড়েছে, পাশাপাশি মোবাইল ফোনের কিছু সার্ভিসে বিরক্ত হচ্ছেন গ্রাহক। সময়ে-অসময়ে পাঠানো মোবাইল ফোন অপারেটরদের প্রচারণামূলক এসএমএসের অতিষ্ট মানুষ। এমনকি গভীর রাতেও এসব এসএমএস আসছে। যদিও বাংলাদেশ টেলিযোগাযোগ নিয়ন্ত্রণ কমিশন (বিটিআরসি) থেকে পাঠানো এক নির্দেশনায় বলা আছে, ‘রাত ১২টা থেকে ভোর ৬টা পর্যন্ত কোন প্রচারণামূলক ফোন করা বা এসএমএস পাঠানো যাবে না।’ এই নির্দেশনার তোয়াক্কাই করছে না অপারেটরগুলো। এর জন্য বিটিআরসিকে আরো কঠোর হওয়ার দাবি সাধারণ গ্রাহকদের। গত চার বছর ধরে চেষ্টা করেও ‘ডু নট ডিস্টার্ব’ নামে একটি গাইডলাইন তৈরির কাজ শেষ করতে পারেনি বিটিআরসি। যদিও কলড্রপের ব্যাপারে কিছু উদ্যোগ নিয়েছে। সেগুলো এখনো পুরোপুরি বাস্তবায়িত হয়নি।\nটেলিযোগাযোগ প্রতিমন্ত্রী তারানা হালিম ইত্তেফাককে বলেন, ‘যেসব নির্দেশনা দেয়া আছে সেগুলো বাস্তবায়ন হচ্ছে কি-না সে ব্যাপারে আমরা তো বিটিআরসিকে নিয়মিত নির্দেশনা দিয়ে যাচ্ছি। সর্বশেষ কয়েকদিন আগে বিটিআরসিতে চিঠি পাঠিয়ে সেবা নিশ্চিত করতে নির্দেশনা দেয়া হয়েছে। মন্ত্রণালয় থেকে তো আর এগুলো নিশ্চিত করা সম্ভব নয়। সাধারণ গ্রাহকদের অভিযোগ, হয়রানি—সবকিছুই তদারকি করতে হবে বিটিআরসিকে।’\nগ্রাহকদের সঙ্গে কথা বলে জানা গেছে, বেশ কিছুদিন ধরে মোবাইল ফোন অপারেটরদের সেবার মান অনেক নেমে গেছে। কল ড্রপ হচ্ছে, অভিযোগ করেও প্রতিকার মিলছে না। বিটিআরসি থেকে অপারেটরদের এ ব্যাপারে নির্দেশনা দেয়া হলেও কোন কাজ হচ্ছে না। আইটিইউ ও বিটিআরসির দেয়া গাইডলাইনে বলা আছে, শতকরা ৩ ভাগের বেশি কল ড্রপ হলে গ্রাহককে ক্ষতিপূরণ দিতে হবে। মোবাইল ফোন অপারেটরদের ভাষ্য, শতকরা তিন ভাগের বেশি কল ড্রপ তো হচ্ছে না। তাহলে ক্ষতিপূরণের প্রশ্ন আসছে কেন?\nজানা গেছে, কল ড্রপের পরিমাণ এখনো নির্ধারণ করে সংশ্লিষ্ট অপারেটর। ফলে তারা সত্য বলছেন না মিথ্যা বলছেন সেটা প্রমাণ করার সুযোগ নেই বিটিআরসির। তাই তাদের কথা মেনে নিয়েই চলতে হচ্ছে বিটিআরসিকে।\nসম্প্রতি বিটিআরসি কিছু যন্ত্রপাতি কিনেছে। সেই যন্ত্র নিয়ে কোন এলাকায় বসিয়ে পরীক্ষা করে নিশ্চিত হওয়া যাবে সেখানে কল ড্রপের পরিমাণ কেমন? তখন অপারেটরদের এ ব্যাপারে জবাবদিহিতার আওতায় আনা যাবে বলে মনে করেন সংশ্লিষ্টরা।\nবিটিআরসি চেয়ারম্যান ড. শাহজাহান মাহমুদ ইত্তেফাককে বলেন, ‘গ্রাহক সেবা নিশ্চিত করতে বিটিআরসি কঠোরভাবে মনিটরিং করে। নতুন কিছু যন্ত্রপাতি কেনা হয়েছে। এগুলোর ব্যবহার শুরু হলে গ্রাহক সেবা পুরোপুরি নিশ্চিত করা সম্ভব হবে। পাশাপাশি নির্দিষ্ট সময়ের বাইরে যে এসএমএস যাচ্ছে সেটাও মনিটরিং করা হবে।’\nগ্রাহক সেবা নিয়ে অপারেটরদের বক্তব্য, তারা সর্বোচ্চ সেবা দিয়ে থাকেন। বাংলাদেশে কল ড্রপের পরিমাণ এক শতাংশেরও কম। সেবাও অনেক ভালো। গ্রামীণফোনের হেড অব কর্পোরেট অ্যাফেয়ার্স মাহমুদ হোসাইন ইত্তেফাককে বলেন, ‘আমাদের দেশে যে নেটওয়ার্ক আছে সেটা বিশ্বমানের। বহু উন্নত দেশেও এই ধরনের নেটওয়ার্ক নেই। এমনকি পার্শ্ববর্তী দেশেও নেই। পাশাপাশি প্রতিনিয়তই গ্রাহক সেবা উন্নত করা হচ্ছে। এটা একটা চলমান প্রক্রিয়া। আর গ্রামীণফোনের ১২১ নম্বরে ফোন করলে ৩০ সেকেন্ডের মধ্যেই সেটি কেউ রিসিভ করে সমাধান দিচ্ছেন। গত ৭-৮ মাস আগে এটার পরিমাণ ৭০-৭৫ ভাগ ছিল। বর্তমানে যেটা ৯৫ ভাগ।’\nরবির ভাইস প্রেসিডেন্ট একরাম কবীরও ইত্তেফাকের সঙ্গে আলাপকালে একই ধরনের কথা বলেছেন। তিনি বলেন, বিটিআরসি যে নির্দেশনা দিয়েছে আমরা সেই নির্দেশনা মেনেই সব ধরনের সেবা দিয়ে থাকি। পাশাপাশি কল ড্রপ তো শুধু অপারেটরের উপর নির্ভর করে না। এখানে আবহাওয়া বা সংশ্লিষ্ট অন্যদেরও ভুমিকা আছে।\nনতুন করে ভোগান্তিতে যোগ হয়েছে সময়ে-অসময়ে এসএমএস। মধ্যরাতেও অনেক এসএমএস আসছে। বিটিআরসির ‘ডু নট ডিস্টার্ব’ গাইডলাইন চূড়ান্ত হলে গ্রাহকরা উপকৃত হতেন। এখনও সেটা হয়নি। বাংলালিংকের হেড অব গভমেন্ট অ্যাফেয়ার্স এ এইচ এম হাসিনুল কুদ্দুস গতকাল প্রতিমন্ত্রী তারানা হালিমের কক্ষে তার সামনেই এ প্রতিবেদকের কাছে দাবি করেন, ‘বাংলালিংকের কোন এসএমএস নির্দিষ্ট সময়ের পরে পাঠানো হয় না।’ তাহলে কিভাবে গ্রাহকের মোবাইলে এসব এসএমএস যাচ্ছে? জবাবে তিনি বলেন, ‘নেটওয়ার্কের সমস্যার কারণে অনেক সময় এসএমএস ডেলিভারি হতে দেরি হতে পারে। হয়ত সে কারণেই বিলম্বে এসএমএস যাচ্ছে।’\nবিটিআরসিতে গ্রাহকদের অভিযোগ থেকে জানা যায়, কল ড্রপ বা বিরক্তিকর এসএমএসের বাইরেও ইন্টারনেট নিয়েও তাদের রয়েছে বিস্তর অভিযোগ। প্যাকেজ থাকার পরও সরাসরি টাকা কেটে নেওয়া, ঠিকমতো সংযোগ না পাওয়াসহ অনেক অভিযোগ তাদের। এসব ব্যাপারেও গ্রাহকদের অভিযোগের সুরাহা হচ্ছে না।


উজ্জ্বল যোজনায় মিলছে না রান্নার গ্যাস! মোদীর গালভরা প্রতিশ্রুতি সার | Mahanagar24x7\nউজ্জ্বল যোজনায় মিলছে না রান্নার গ্যাস! মোদীর গালভরা প্রতিশ্রুতি সার\nডেস্ক: প্রধানমন্ত্রী নরেন্দ্র মোদীর উজ্জ্বল যোজনা সাধারণ মানুষের জন্য শুধুই কি প্রতিশ্রুতির ঘেরাটোপ? আদপে কি সুফল পেয়েছেন সাধারণ নিম্নবিত্তরা? নাকি প্রচারের জন্য গালভরা শুধুই কিছু শব্দ। প্রধানমন্ত্রী বিভিন্ন জায়গায় সভা করে বলেছেন উজ্জ্বল যোজনার আওতায় সরকার গ্রামের মানুষদের রান্নার গ্যাসের ক্ষেত্রে বাড়তি সুবিধা দিয়েছে। কিন্তু ঘটনাচক্রে দেখা গেছে, বিনা খরচায় তো নয়ই ১৭৫০ টাকার বিনিময়ে পাচ্ছে এই গ্যাসের সুবিধা পাচ্ছেন গ্রামের মানুষরা। বিশাল পরিমাণ টাকা গচ্চা যাচ্ছে তাদের। সিলিন্ডার বা গ্যাস কোনটাই বিনামূল্যে পাচ্ছেন না গ্রাহকরা।\nউজ্জ্বল যোজনার আওতায় এই পরিষেবা পেতে গেলে প্রথমেই এককালীন ১৭৫০ টাকা দিতে হত না। তবে পরে ছ’টি সিলিন্ডার কিনতে হলে ১৬০০ টাকা দিতে হত। এরমধ্যে গ্যাস ওভেন বাবদ দিতে হত ৯৯০ টাকা, আর প্রথম এলপিজি সিলিন্ডারের জন্য দিতে হত ৬১০ টাকা। অর্থাৎ সরকার শুধু মাত্র ১৫০ টাকা দামের রেগুলেটারের দাম দিত। শুধু তাই নয় গ্রাহকদের লোহার বার্নার দেওয়া হচ্ছে, যেখানে সরকারের পিতলের বার্নার দেওয়ার কথা ছিল। তাহলে প্রশ্ন উঠছে বিনামূল্যে উজ্জ্বল যোজনায় রান্নার গ্যাস সিলিন্ডার দেওয়ার প্রতিশ্রুতি দেওয়ার অর্থ কি? যেখানে এই বিশাল অংকের টাকা দিয়ে নিম্ন আয়ের সাধারণ মানুষকে এই পরিষেবা ভোগ করতে হচ্ছে।\nগত এপ্রিল মাস থেকে এই ঘটনাটি সামনে আসার পর থেকেই গ্রাহক প্রতি এই ১৬০০ টাকা আর নেওয়া হচ্ছে না। শুধু\nPrevious articleসমকামিতা কি অপরাধ? হাত গুটিয়ে নিল কেন্দ্র, চূড়ান্ত সিদ্ধান্ত সুপ্রিম দ্বারেই\nNext articleত্রিপুরার ‘রামগুঁতো’ আটকাতে রামেরই স্মরণাপন্ন কেরলের বাম


খোঁজ মিলল দূরতম নক্ষত্র ইকারাসের\nAuthor Topic: খোঁজ মিলল দূরতম নক্ষত্র ইকারাসের (Read 256 times)\n« on: May 20, 2018, 05:41:19 PM »\nহাজার তারার আলো থেকে অনেকটা দূরে। ব্রহ্মাণ্ডের এক প্রান্তে। খুব চেনা নয়, এমন একটা প্যাঁচানো ছায়াপথে একাকী এক তারা।\nকতটা দূরে? হিসেব কষে দেখা যাচ্ছে, সেখান থেকে পৃথিবীতে আলো আসতে সময় লাগছে পাক্কা ৯০০ কোটি বছর! অর্থাৎ, এই গ্রহ থেকে তার দূরত্ব ৯০০ কোটি আলোকবর্ষ। তাদের হাব্‌ল স্পেস টেলিস্কোপে সম্প্রতি এমনই এক বিচ্ছিন্ন নীলচে তারার ছবি ফুটে উঠেছে বলে দাবি করেছে নাসা। বলা হচ্ছে, এখনও পর্যন্ত আবিষ্কৃত এটিই পৃথিবী থেকে সব চেয়ে দূরের তারা। যার পোশাকি নাম, ‘ইকারাস’।\nবিজ্ঞানীদের দাবি, এর আগে যে তারার অবস্থানকে দূরতম বলে মনে করা হত, ইকারাস তার চেয়েও ১০০ গুণ দূরে। এতখানি দূরত্ব যার, তার ছবি সাধারণত ফিকে হওয়ারই কথা। নাসা যদিও বলছে, তারা স্পষ্ট নীলচে আলো দেখেছে। আর এই ‘অঘটন’ সম্ভব হয়েছে হাব্‌ল স্পেস টেলিস্কোপের অসামান্য দৃষ্টিশক্তির কারণেই। মহাকাশে পৃথিবীর মাধ্যাকর্ষণের আয়ত্তে অথচ ভাসমান প্রথম এবং একমাত্র দূরবীক্ষণ যন্ত্র এটাই।\nআরও পড়ুন: হকিংয়ের টাকায় ভোজ দুঃস্থদের\nবিজ্ঞানীরা বলেন, ব্রহ্মাণ্ডের জন্ম হয়েছিল আজ থেকে ১৩৭০ কোটি বছর আগে। সেই হিসেবে সদ্য-অবিষ্কৃত এই তারাটি ব্রহ্মাণ্ডের বয়সের তিন-চতুর্থাংশ সময় আগেকার। ৯০০ কোটি বছর আগে আলো পাঠিয়েছিল ইকারাস। তাই মহাবিশ্বে এখনও সে টিকে আছে কি না, তার খতিয়ান নেই কারও কাছেই।\nTAGS : Star নক্ষত্র


সংযত না হলে সামনে মহাবিপদ\n- সম্পাদনা পর্ষদ ২৬ এপ্রিল, ২০২১ ২০:২২\nএপ্রিলের দ্বিতীয় সপ্তাহ থেকে এখনও প্রতিদিনই প্রায় ১০০ এর আশে পাশে মৃত্যুর হচ্ছে করোনায়। দেখতে দেখতে করোনায় মৃত্যু ১১ হাজার ছাড়িয়েছে। এরইমধ্যে দেশজুড়ে চলা কড়াকড়ি আরও এক সপ্তাহ (৫ মে পর্যন্ত) বাড়ানো হয়েছে। কিন্তু সেইসঙ্গে দোকানপাট খুলে দেয়া হয়েছে।\nনানা মিশ্র প্রতিক্রিয়ার পরে এবং দেশের অর্থনীতিকে সঠিক ধারায় রাখতে বলতে গেলে সরকার অনেকটাই চাপের মধ্যে দোকানপাট খোলার সিদ্ধান্ত নিয়েছে। যাতে করে ক্রেতা-বিক্রেতা উভয়েই তাদের একান্ত প্রয়োজন মেটাতে পারে। কিন্তু দোকান খোলার প্রথম দিনই যে চিত্র গণমাধ্যমে উঠে এসেছে, তা উদ্বেগজনক। স্বাস্থ্যবিধি মানার কথা বলা হলেও তা বেশিরভাগই উপেক্ষিত হয়েছে। মাস্ক নেই, থাকলেও থুতনির নীচে, গায়ে গা লাগিয়ে ভিড় করে থাকাসহ নানা নেতিবাচক চিত্র দেখা গেছে রাজধানীসহ সারাদেশের মার্কেটগুলোতে।\nপ্রতিবেশী দেশ ভারতে এই মুর্হূতে করোনার পরিস্থিতি সারাবিশ্বের মধ্যে সবচেয়ে খারাপ। নির্বাচন, ধর্মীয় জমায়েত ও অপ্রয়োজনীয় নানা কারণে সেদেশের সংক্রমণ মাত্রা ছাড়িয়েছে বলে ধারণা করা হচ্ছে। প্রতিদিন কয়েক হাজার মৃত্যু ও তিন লাখের বেশি আক্রান্ত হওয়া এক নারকীয় পরিবেশ তৈরি করেছে সেদেশে। যদিও কিছুদিন আগেও ভাল ছিল করোনা পরিস্থিতি। আমাদের দেশেও কী সেরকম পরিস্থিতি তৈরি হতে পারে? অবহেলা আর অসচেতনতায় আমাদের সামনেও কি সেরকম বিপদ অপেক্ষা করছে?\nকরোনা থেকে বাঁচতে স্বাস্থ্যবিধি মানার বিকল্প একেবারেই নেই। ভ্যাকসিনকে সর্বশেষ ভরসা বলা হলেও ভ্যাকসিন স্বল্পতা ও অপ্রাপ্তি আরেক বিপদকে সামনে টেনে এনেছে। কাজেই অহেতুক ঘোরাঘুরি আর অসতর্ক না হয়ে প্রয়োজন সর্বোচ্চ সতর্কতা, নাহলে সামনে ভারতে মতো মহাবিপদ হয়তো অপেক্ষা করছে আমাদের জন্য।


Inscript - মুঘল আমল থেকে ভারতের সঙ্গে সম্পর্ক রাশিয়ার, জেনে নিন সেই অজানা ইতিহাস\nমুঘল আমল থেকে ভারতের সঙ্গে সম্পর্ক রাশিয়ার, জেনে নিন সেই অজানা ইতিহাস\n28 May, 2022 | 557 Views\nভারত-রাশিয়ার সম্পর্ক কিন্তু আজকের কথা নয়। প্রায় ৬০০ বছর ধরে রাশিয়া ও ভারতের মধ্যে তৈরি হয়েছে বাণিজ্যিক আদানপ্রদানের সম্পর্ক। মুঘল সম্রাটদের সময় থেকেই ভারতে এসেছে রাশিয়ান পর্যটকদের দল।\n১৬৯০ সালের জানুয়ারি মাস। দিল্লির সিংহাসনে তখন মুঘল সম্রাট আওরঙ্গজেব। মালপত্র নিয়ে সুরাট বন্দরে এসে পৌঁছল একটি বিদেশি জাহাজ। যাত্রীদের মধ্যে অর্ধেক ভারতীয়, অর্ধেক পার্শিয়ান এবং একদল রাশিয়ান নাগরিক। সেই কোন পঞ্চদশ শতকের গোড়ায় ভারত ভ্রমণে এসেছিলেন রাশিয়ান পর্যটক আফেন্সি নিকিতিন। তার প্রায় দেড়শো বছর পর আবার একদল রাশিয়ান ব্যবসায়ীর আগমন ঘটল ভারতে। ভারতের সম্পদ তখন ফুলে-ফেঁপে উঠেছে। সেই সম্পদের লোভেই সেমিয়ন ম্যালেনকোভ নামের এক তরুণ ব্যবসায়ীর নেতৃত্বে ভারতে এসেছিল রাশিয়ানরা। ম্যালেনকোভের উদ্দেশ্য ছিল কিছু বছর ভারতে কাটিয়ে নিজের সম্পত্তি বৃদ্ধি করে রাশিয়ায় ফিরে যাওয়া।\n১৬৯৫ সালে রাশিয়ার অস্ত্রাখান শহর থেকে ম্যালেনকোভ ভারতের উদ্দেশ্যে যাত্রা শুরু করেন। সুরাট বন্দরে পৌঁছনোর আগে অবধি ভারত সম্পর্কে তাঁর ধারণা ছিল খুবই সামান্য। ম্যালেনকোভ কেবল জানতেন, মুঘলরা ভারত শাসন করে এবং মুঘলদের রাজত্বে ভারতের ধনসম্পদ ক্রমবর্ধমান।\nআরও পড়ুন: ইংল্যান্ডের রানি পরতে ভয় পান, কেন আজও বিতর্কিত তৈমুর রুবি?\nম্যালেনকোভই প্রথম নন, এর আগেও রাশিয়ার জারেরা ভারতের সঙ্গে ব্যবসা-বাণিজ্যে উদ্যোগী হয়েছেন। মুঘল সম্রাট শাহজাহানের সময়েও রাশিয়ার জারের প্রতিনিধি ভারতের সঙ্গে বৈদেশিক সম্পর্ক তৈরি করতে চেষ্টা করেছেন। সপ্তদশ শতকে রাশিয়ানদের ধারণা ছিল, ভারতে প্রচুর পরিমাণে হিরে, চুণী পাওয়া যায়। এমনকী, রাশিয়ান পর্যটকেরা কোনও কোনও লেখায় ভারতকে 'হিরের দেশ' বলে পরিচয় দিয়েছেন।\nরাশিয়ান পর্যটক নিকিতিন ও মার্কো পোলোর লেখা থেকেই মূলত রাশিয়ানরা ভারতের ব্যাপারে বিস্তারিত জানতে পারেন। এই প্রসঙ্গে আমেরিকান পণ্ডিত রবার্ট এইচ. স্টাসি তাঁর বই ‘ইন্ডিয়া ইন রাশিয়ান লিটারেচার’-এ লিখেছেন, "বারবার মার্কো পোলোর লেখায় উঠে এসেছে ভারতের সম্পদের কথা। শুধু মার্কো পোলো নন, ওই সময়ে যেসব ইউরোপিয়ান পর্যটক ভারত ভ্রমণে এসেছেন তাঁদের প্রত্যেকের লেখাতেই উঠে এসেছে ভারতের সম্পদের প্রাচুর্যের কথা। এইসব লেখা থেকেই ইউরোপের দেশগুলোর মনে একটা পাকাপাকি ধারণা তৈরি হয়েছিল, ভারত খুবই ধনী দেশ। সেখান থেকেই রাশিয়া-সহ অন্যান্য ইউরোপিয়ান সাহিত্যেও ভারতের উল্লেখ এভাবেই করা হয়েছে।"\n১৬৪০ নাগাদ রাশিয়ার জার আলেস্কি মিখাইলোভিচের আমলেই একাধিকবার ভারতের সঙ্গে সম্পর্ক তৈরি করতে চেষ্টা করেছে রাশিয়া। এর মধ্যে বারতিনেক জার নিজের প্রতিনিধি পাঠিয়েছিলেন মুঘল সম্রাট শাহজাহানের দরবারে। রাশিয়ানরা একাধিকবার ভারতে আসার চেষ্টা করলেও বেশিরভাগ সময়েই এই অভিযান সফল হয়নি। তার একটা বড় কারণ রাশিয়ানদের ভারতে আসতে হলে মধ্য এশিয়ার পথ ধরে আসতে হত। তখন মধ্য এশিয়ার শাসকদের সঙ্গে দিল্লির সম্পর্কের ক্রমাবনতি রাশিয়ানদের ভারতে প্রবেশের পথে সমস্যা সৃষ্টি করছিল।\nরাশিয়ার প্রথম দিল্লি অভিযান\n১৬৭৫ সালে রাশিয়ার জার মিখাইলোভিচের উৎসাহেই ভারতের সঙ্গে বাণিজ্যিক সম্পর্ক তৈরির পরিকল্পনা করেন রাশিয়ানরা। মুঘল সম্রাট আওরঙ্গজেব তখন দিল্লির অধীশ্বর। রাশিয়ার এই দিল্লি অভিযানের নেতৃত্ব দিয়েছিলেন মহম্মদ ইউসুফ কাশিমভ এবং ভাসিলি দাউদভ নামের দুই ব্যক্তি। এই অভিযানে তাঁদের সঙ্গে ছিল ভারতীয় ভাষা জানা একদল অনুবাদক। এই দুই ব্যক্তির ভারতে আসার গোটা বিবরণের উল্লেখ পাওয়া যায় ১৯৫৮ সালে ভারত বিশেষজ্ঞ কোকা আন্তনোভার লেখা ‘রুশো: ইন্ডিয়ান রিলেশনস ইন সেভেনটিনথ সেঞ্চুরি’ বইয়ে।\nকাশিমভ এবং অন্য চারজন বুখারা থেকে বলখের দিকে অগ্রসর হন, অন্যদিকে দাউদভ মস্কো ফিরে যাওয়ার আগে মধ্য এশিয়ার অন্যান্য বাণিজ্যনগরীগুলি পরিদর্শনে যান। জার কাশিমভকে আওরঙ্গজেবকে দেওয়ার জন্য ল্যাটিন, তাতার এবং রাশিয়ান ভাষায় একটি চিঠি-সহ কিছু উপহার দিয়েছিলন। কাশিমভকে মুঘল সাম্রাজ্য এবং রাশিয়ার জার সাম্রাজ্যের মধ্যে বাণিজ্যিক ও কূটনৈতিক সম্পর্ক স্থাপনের দায়িত্ব দিয়েছিলেন জার। জার চেয়েছিলেন ভারতের বিখ্যাত পাথরের কারিগররা রাশিয়ায় চলে যান।\n১৬৭৬ সালের মধ্যে, কাশিমভ এবং তাঁর প্রতিনিধি দল কাবুলে পৌঁছন। কাবুল পৌঁছে সেখানকার গভর্নর মুকাররম খান মির ইসহাকের সঙ্গে দেখা করেন। রাশিয়ার প্রতিনিধি দল আওরঙ্গজেবের কাছে পৌঁছনোর জন্য তাঁর মধ্যস্থতা প্রার্থনা করেন। যদিও তাঁদের সেই চেষ্টা সফল হয়নি। শাহজাহানাবাদে থাকা আওরঙ্গজেবকে কাবুলের গভর্নর রাশিয়ান প্রতিনিধি দলের সঙ্গে দেখা করার প্রস্তাব দিলেও আওরঙ্গজেব সেই প্রস্তাব ফিরিয়ে দেন।\nম্যালেনকোভের ভারতে আগমন\nপরবর্তী কয়েক দশকেও ভারতের প্রতি রাশিয়ার আগ্রহ কমেনি। ১৬৯০ সালে রাশিয়ার রাজা পিটার দ্য গ্রেট ভারতের সঙ্গে বাণিজ্যিক সম্পর্ক স্থাপনে উৎসাহী ছিলেন। পিটার দ্য গ্রেট, ম্যালেনকোভকে কাশিমভের মতো একই উদ্দেশ্য নিয়ে ভারতে যেতে বলেছিলেন। তখনও মধ্য এশিয়ার রাজনৈতিক পরিস্থিতি অস্থির, তাই ম্যালেনকোভ সমুদ্রপথে ভারতে যাওয়ার সিদ্ধান্ত নেন।\n১৬৯৫ সালের মে মাসে মস্কো থেকে যাত্রা শুরু করেন ম্যালেনকোভ। পারস্য উপকূলে পৌঁছানোর পর, দলটি ঘোড়া ও উটে চড়ে শামাখি শহরে এখনকার আজারবাইজানে যাত্রা করে। সেখান থেকে রুশরা সাফাভিদ শাহের সাথে দেখা করতে ইস্ফাহানে যাত্রা করে। তারা ১৫ শতাংশ শুল্ক প্রদান করলে সাফাভিদ সাম্রাজ্যে ব্যবসা করার অনুমতি প্রদান করেন। ম্যালেনকোভের নেতৃত্বাধীন রাশিয়ান দলটি ১৬৯৮ সালের জানুয়ারি পর্যন্ত পারস্যে বসবাস করেছিল এবং তারপরে আব্বাস বন্দর থেকে সুরাতের উদ্দেশ্যে যাত্রা করেছিল।\nকাশিমভের সঙ্গে দেখা করতে রাজি না হলেও ম্যালেনকোভের সঙ্গে দেখা করতে রাজি হয়েছিলেন আওরঙ্গজেব। প্রথমে ম্যালেনকোভ আওরঙ্গজেবের কোষাধ্যক্ষের সঙ্গে দেখা করেছিলেন। সেখানে তিনি নিজের পরিচয়পত্র দেখিয়ে আওরঙ্গজেবের সঙ্গে দেখা করার অনুমতি চেয়েছিলেন। এরপরই রাশিয়ান বণিকটিকে আওরঙ্গজেবের তাঁবুতে দেখা করার জন্য আমন্ত্রণ জানানো হয়। সম্রাটের মনোভাব কয়েক দশক আগে থেকেই পরিবর্তিত হতে শুরু করেছিল। রাশিয়ানদের আবেদনে সাড়া দিয়ে তিনি একটি ফরমান জারি করেন। ফরমানে রাশিয়ান ব্যবসায়ীদের মুঘল সাম্রাজ্যের মধ্যে যে কোনও জায়গায় বাণিজ্য করার অনুমতি দেওয়া হয়।\nবুরহানপুরে কয়েক মাস কাটানোর পর, রাশিয়ান বণিকরা আগ্রায় যাত্রা করেন। রাশিয়ান ব্যবসায়ী দলের অন্যতম সদস্য আন্দ্রেই সেমিয়েনভ আগ্রা ফোর্ট সম্পর্কে লিখেছেন: "শহরটি তিনটি দেওয়ালে নির্মিত, এবং সেই দেওয়ালের মধ্যে কোনও বাসস্থান নেই। শুধুমাত্র রয়েছে একটি প্রাসাদ, অফিস এবং একটি মসজিদ। সেই দেওয়ালের চারপাশে একটি বড় খাল ছিল।"\nম্যালেঙ্কির নেতৃত্বাধীন প্রতিনিধি দল আস্ট্রাখান ত্যাগ করার পরেই রাশিয়ার সরকারের সঙ্গে যোগাযোগ হারিয়ে ফেলে। তাদের জিনিসপত্র পারস্যের শাহের সরকার রাশিয়ায় পাঠিয়েছিল। এ-বিষয়ে যতটুকু জানা যায়, তা থেকে ঐতিহাসিকদের ধারণা প্রতিনিধি দলের সকল সদস্য ১৭০২ সালে প্লেগে মারা গিয়েছিলেন। কিন্তু তারপরেও ভারতীয় জীবনযাপন নিয়ে রাশিয়ার সম্রাটদের উৎসাহ ভারত-রুশ সম্পর্কের পথকে উন্মুক্ত করে দিয়েছিল।


১৮৫২ ১৮ Mohammad Mosihur Rahman উপজেলা কৃষি অফিসার (এলআর) [সংযুক্ত] কৃষি নীতি সহায়ক ইউনিট (আপসু)-প্রধান কার্যালয় ঢাকা জেলা, ঢাকা । ০১৭১১৩৮৪৩০৩ [email protected]\n১৮৬০ ১৮ Alomgir Biswas প্রকল্প পরিচালক প্রকল্প পরিচালকের কার্যালয়-গোপালগঞ্জ, খুলনা, বাগেরহাট, সাতক্ষীরা ও পিরোজপুর কৃষি উন্নয়ন প্রকল্প খামারবাড়ি, ঢাকা । ০১৭১০৯৬৪৬৯৬ [email protected]\n১৮৬২ ২০ ড. মোঃ জামাল উদ্দিন জেলা প্রশিক্ষণ অফিসার সরেজমিন উইং-উপপরিচালকের কার্যালয় নরসিংদী জেলা, ঢাকা । ১৭০০৭১৫৪৬৮ [email protected]\n১৮৬৪ ১১ Md.Ajijur Rahman মুখ্য প্রশিক্ষক প্রশিক্ষণ উইং-কৃষি প্রশিক্ষণ ইন্সটিটিউট শেরপুর জেলা, ময়মনসিংহ। ০১৯১২৬৮১৮৬০ [email protected]\n১৮৬৫ ২০ ড. মোঃ আজিজুর রহমান অতিরিক্ত উপপরিচালক (শস্য) সরেজমিন উইং-উপপরিচালকের কার্যালয় পাবনা জেলা, রাজশাহী । ১৭৩৬৩৫২২৩০ [email protected]\n১৮৬৯ ২০ এমএম এ সালাম অতিরিক্ত উপপরিচালক (শস্য) সরেজমিন উইং-উপপরিচালকের কার্যালয় ঢাকা জেলা, ঢাকা । ১৭০০৭১৫৩০৫ [email protected]\n১৮৭০ ১৮ Md. Hasan Warisul Kabir জেলা বীজ প্রত্যয়ন অফিসার বীজ প্রত্যয়ন এজেন্সী (SCA)-জেলা বীজ প্রত্যয়ন অফিস গোপালগঞ্জ জেলা, ঢাকা । ০১৭১১৪৫০৬৬৮ [email protected]\n১৮৭২ ১৮ Md. Nuruzzaman আঞ্চলিক বীজ প্রত্যয়ন অফিসার বীজ প্রত্যয়ন এজেন্সী (SCA)-আঞ্চলিক বীজ প্রত্যয়ন অফিস ও বীজ পরীক্ষাগার রংপুর জেলা, রংপুর। ০১৭১৬৯১১৫১৪ [email protected]\n১৮৭৪ ১৮ Lubna Rahman অতিরিক্ত উপপরিচালক ক্রপস উইং-দানাদার শস্য খামারবাড়ি, ঢাকা । ০১৭১৫১৫০৩৮১ [email protected]\n১৮৭৫ ১৮ Md. Abdul Wadud আঞ্চলিক বীজ প্রত্যয়ন অফিসার বীজ প্রত্যয়ন এজেন্সী (SCA)-আঞ্চলিক বীজ প্রত্যয়ন অফিস ও বীজ পরীক্ষাগার রাজশাহী জেলা, রাজশাহী । ০১৭১৫৪৩৯৬০০ [email protected]\n১৮৭৭ ২০ মোঃ মনিরুল ইসলাম জেলা প্রশিক্ষণ অফিসার সরেজমিন উইং-উপপরিচালকের কার্যালয় ঝালকাঠি জেলা, বরিশাল । ১৭০০৭১৫৩৭৬ [email protected]\n১৮৭৮ ১৮ Tarik Mahmudul Islam জেলা বীজ প্রত্যয়ন অফিসার বীজ প্রত্যয়ন এজেন্সী (SCA)-জেলা বীজ প্রত্যয়ন অফিস চাঁদপুর জেলা, চট্টগ্রাম । ০১৭১৮১১৪৪৮০ [email protected]\n১৮৭৯ ১৮ কাজী জাহাঙ্গীর হোসেন অতিরিক্ত উপপরিচালক (শস্য) সরেজমিন উইং-উপপরিচালকের কার্যালয় কুষ্টিয়া জেলা, খুলনা । ০১৭০০৭১৫৩৮১ [email protected]\n১৮৮৪ ১৮ জনাব কিশোর কুমার মজুমদার অতিরিক্ত উপপরিচালক ক্রপস উইং-দানাদার শস্য লক্ষ্মীপুর জেলা, চট্টগ্রাম । ০১৭০০৭১৫৪০১ [email protected]\n১৮৮৫ ১৮ Shankar Kumar Muzumder অতিরিক্ত উপপরিচালক (শস্য) সরেজমিন উইং-উপপরিচালকের কার্যালয় ঝিনাইদহ জেলা, খুলনা । ০১৭১৫৫০৮৮১৪ [email protected]\n১৮৮৬ ২০ তৌফিক আহমদ খান অতিরিক্ত উপপরিচালক (শস্য) সরেজমিন উইং-উপপরিচালকের কার্যালয় ময়মনসিংহ জেলা, ময়মনসিংহ। ০১৭০০৭১৫৪৪৮ [email protected]\n১৮৮৭ ২০ মো: রিয়াজ উদ্দিন অতিরিক্ত উপপরিচালক (শস্য) সরেজমিন উইং-উপপরিচালকের কার্যালয় রংপুর জেলা, রংপুর। ০১৭০০৭১৫৫২৬ [email protected]\n১৮৮৮ ১৮ খবীরুন্নাহার1888 সিনিয়র সহকারী পরিচালক জাতীয় কৃষি প্রশিক্ষণ একাডেমী (NATA)-ডাল ও তেল ফসল গাজীপুর জেলা, ঢাকা । ০১৭৩৩৯৯৫২৮৬ [email protected]\n১৮৯০ ১৮ Md. Ekram uddin সরেজমিন উইং- ফেনী জেলা, চট্টগ্রাম । ০১৮১৮০৬৫৫৫৯ [email protected]\n১৮৯৪ ২০ ফারুক আহমেদ প্রকল্প পরিচালক প্রকল্প পরিচালকের কার্যালয়-লেবু জাতীয় ফসলের সম্প্রসারণ, ব্যবস্থাপনা ও উৎপাদন বৃদ্ধি প্রকল্প খামারবাড়ি, ঢাকা । ০১৭১২৯১৭২৬২ [email protected]\n১৮৯৫ ২০ Mohammad Shah Alam অতিরিক্ত উপপরিচালক (শস্য) সরেজমিন উইং-উপপরিচালকের কার্যালয় গাজীপুর জেলা, ঢাকা । ০১৭১২৬৯৪১৮১ [email protected]\n১৮৯৬ ২০ Dr. Md. Mosarraf Hossain অতিরিক্ত উপপরিচালক (শস্য) সরেজমিন উইং-উপপরিচালকের কার্যালয় রাজবাড়ী জেলা, ঢাকা । ১৭১২৫৩৬১০৫ [email protected]\n১৮৯৭ ২০ Md. Shakhawat Hossain Sharif অতিরিক্ত উপপরিচালক (উদ্যান) সরেজমিন উইং-উপপরিচালকের কার্যালয় মুন্সিগঞ্জ জেলা, ঢাকা । ০১৭১২০১২২৯২ [email protected]\n১৮৯৮ ২০ Abdul Kader Sorder অতিরিক্ত উপপরিচালক (শস্য) সরেজমিন উইং-উপপরিচালকের কার্যালয় গোপালগঞ্জ জেলা, ঢাকা । ০১৭১২৭৭৫৩৮৯ [email protected]\n১৯০১ ২০ MD. AMINUL ISLSM অতিরিক্ত উপপরিচালক (শস্য) সরেজমিন উইং-উপপরিচালকের কার্যালয় ব্রাহ্মণবাড়িয়া জেলা, চট্টগ্রাম । ০১৭২৪২৪৫৩৫৪ [email protected]\n১৯০২ ২০ Muhammad Nuruzzaman অতিরিক্ত উপপরিচালক (শস্য) সরেজমিন উইং-উপপরিচালকের কার্যালয় জামালপুর জেলা, ময়মনসিংহ। ০১৯১৬১১৪১২৪ [email protected]\n১৯০৩ ২০ Amitav Mondal অতিরিক্ত উপপরিচালক (শস্য) সরেজমিন উইং-উপপরিচালকের কার্যালয় বাগেরহাট জেলা, খুলনা । ১৭১৬২৮০৯০৩ [email protected]\n১৯০৪ ২০ Md. Sirazul Islam অতিরিক্ত উপপরিচালক (শস্য) সরেজমিন উইং-উপপরিচালকের কার্যালয় নীলফামারী জেলা, রংপুর। ০১৭১৬৭৭৭৯৩৭ [email protected]\n১৯০৫ ২০ Mst. Rahela Parveen অতিরিক্ত উপপরিচালক (শস্য) সরেজমিন উইং-উপপরিচালকের কার্যালয় বগুড়া জেলা, রাজশাহী । ০১৭১২০৯২২৩৯ [email protected]\n১৯০৬ ২০ Md. Zahedul Haque Choudhury অতিরিক্ত উপপরিচালক (শস্য) সরেজমিন উইং-উপপরিচালকের কার্যালয় কুড়িগ্রাম জেলা, রংপুর। ০১৭১২০৭৩০৭১ [email protected]\n১৯০৮ ২০ সুশান্ত সাহা অতিরিক্ত উপপরিচালক (শস্য) সরেজমিন উইং-উপপরিচালকের কার্যালয় চট্টগ্রাম জেলা, চট্টগ্রাম । ১৭০০৫১৫২৮২ [email protected]\n১৯০৯ ২০ Md. Mahbubur Rahman সরেজমিন উইং- নওগাঁ জেলা, রাজশাহী । ০১৭১০৯০৬৩৪৮ [email protected]\n১৯১০ ২০ Md. Nur-e- Alam Siddique সরেজমিন উইং-উপপরিচালকের কার্যালয় মানিকগঞ্জ জেলা, ঢাকা । ০১৭১১২৪৪৭৪৩ [email protected]\n১৯১১ ২০ Md. Maniruzzaman অতিরিক্ত উপপরিচালক (উদ্ভিদ সংরক্ষণ) সরেজমিন উইং-উপপরিচালকের কার্যালয় রাজবাড়ী জেলা, ঢাকা । ১৭৩৪০৯৯০১০ [email protected]\n১৯১২ ২০ MD. MURADUL HASAN অতিরিক্ত উপপরিচালক (উদ্ভিদ সংরক্ষণ) সরেজমিন উইং-উপপরিচালকের কার্যালয় নারায়ণগঞ্জ জেলা, ঢাকা । ০১৭৫৯১৩১৮০৪ [email protected]\n১৯১৩ ২০ AYUB MAHMUD অতিরিক্ত উপপরিচালক (উদ্ভিদ সংরক্ষণ) সরেজমিন উইং-উপপরিচালকের কার্যালয় কুমিল্লা জেলা, চট্টগ্রাম । ০১৭১১৭৮১৩৪৪ [email protected]\n১৯১৪ ২০ Dr. Shafayet Ahammad Siddiqui অতিরিক্ত উপপরিচালক (শস্য) সরেজমিন উইং-উপপরিচালকের কার্যালয় নরসিংদী জেলা, ঢাকা । ০১৮১৯৮৩৭৮৪২ [email protected]\n১৯১৫ ২০ Hasan Imam অতিরিক্ত উপপরিচালক (শস্য) সরেজমিন উইং-উপপরিচালকের কার্যালয় সিরাজগঞ্জ জেলা, রাজশাহী । ১৭১১১০২৭৬৪ [email protected]\n১৯২০ ২০ Robiah Noor Ahmed সরেজমিন উইং- নাটোর জেলা, রাজশাহী । ০১৭১২২২৫৩৫২ [email protected]\n১৯২৩ ২০ ড. মোছাঃ ফরিদা পারভীন উপজেলা কৃষি অফিসার (এলআর) [সংযুক্ত] পরিকল্পনা, প্রকল্প বাস্তবায়ন ও আইসিটি উইং-আইসিটি ব্যবস্থাপনা খামারবাড়ি, ঢাকা । ০১৭৪১২৪০১৫৬ [email protected]\n১৯২৪ ২০ MoHAMMAD ATIQUR RAHAMAN MAZUMDER অতিরিক্ত উপপরিচালক (শস্য) সরেজমিন উইং-উপপরিচালকের কার্যালয় ঢাকা জেলা, ঢাকা । ১৭০০৭১৫৩০৪ [email protected]\n১৯২৫ ২০ Md. Abdul Monnaf অতিরিক্ত উপপরিচালক (উদ্ভিদ সংরক্ষণ) সরেজমিন উইং-উপপরিচালকের কার্যালয় নেত্রকোণা জেলা, ময়মনসিংহ। ১৭১২২০৮৪৪২ [email protected]\n১৯২৬ ২০ Dr. S. M. Hasanuzzaman অতিরিক্ত উপপরিচালক (উদ্যান) সরেজমিন উইং-উপপরিচালকের কার্যালয় নাটোর জেলা, রাজশাহী । ১৭১২৫০২৩২২ [email protected]\n১৯২৭ ২০ Dr. KHAN MD. MONIRUZZAMAN অতিরিক্ত উপপরিচালক (শস্য) সরেজমিন উইং-উপপরিচালকের কার্যালয় মাগুরা জেলা, খুলনা । ১৭১২৮২২৭৪৯ [email protected]\n১৯২৮ ২০ Md. Akteruzzaman অতিরিক্ত উপপরিচালক (শস্য) সরেজমিন উইং-উপপরিচালকের কার্যালয় শেরপুর জেলা, ময়মনসিংহ। ১৭১৯৬৯১৫৮১ [email protected]\n১৯২৯ ২০ M.M.Shah Neaz অতিরিক্ত উপপরিচালক (শস্য) সরেজমিন উইং-উপপরিচালকের কার্যালয় রাঙ্গামাটি জেলা, চট্টগ্রাম । ০১৫৫৬৮৫৯৮৭৮ [email protected]\n১৯৩০ ২০ Mostafa Iqbal Azad অতিরিক্ত উপপরিচালক (উদ্ভিদ সংরক্ষণ) সরেজমিন উইং-উপপরিচালকের কার্যালয় হবিগঞ্জ জেলা, সিলেট । ০১৭১৬৭৮৭৩৩৮ [email protected]\n১৯৩২ ২০ MD KOBIR HOSSAIN অতিরিক্ত উপপরিচালক (শস্য) সরেজমিন উইং-উপপরিচালকের কার্যালয় ঢাকা জেলা, ঢাকা । ০১৮২৪৮৫২৩৮৬ [email protected]\n১৯৩৫ ২০ Dr. Md. Saykhul Arifin হর্টিকালচার উইং-হর্টিকালচার সেন্টার গাইবান্ধা জেলা, রংপুর। ০১৭১৬২৭৪২৫১ [email protected]\n১৯৩৬ ২০ Dr. Md. Sadiqur Rahman সরেজমিন উইং- ময়মনসিংহ জেলা, ময়মনসিংহ। ০১৭১২২৭১৫০৫ [email protected]


গাড়ির ওপর আছড়ে পড়লো এক বিমান! - The Dhaka Times\nOn Aug 24, 2015 Last updated Jul 28, 2018\nদি ঢাকা টাইমস্ ডেস্ক ॥ সারা বিশ্বেই কোথাও না কোথাও বিমানের দুর্ঘটনার খবর আমরা দেখি প্রতিনিয়তই। এবার গাড়ির ওপর আছড়ে পড়লো এক বিমান! এতে নিহত হয়েছে অন্তত ৭ ব্যক্তি।\nগাড়ির ওপর বিমান আছড়ে পড়ার এই ঘটনাটি ঘটেছে ইংল্যান্ডের দক্ষিণাঞ্চলে। সেখানে রাজকীয় বিমান প্রদর্শনী চলাকালে নিয়ন্ত্রণ হারিয়ে রাস্তায় বেশ কয়েকটি গাড়ির ওপর আছড়ে পড়েছে একটি যুদ্ধবিমান। এতে অন্তত ৭ জন নিহত হয়েছে। আহত হয়েছে আরও বেশ কয়েকজন।\nগত শনিবার ওয়েস্ট সাসেক্সের একটি বিমানবন্দরে ওই প্রদর্শনী চলাকালে স্থানীয় সময় দুপুর সোয়া ১টার দিকে এই দুর্ঘটনার ঘটনাটি ঘটে। জানা যায়, দুর্ঘটনাকবলিত যুদ্ধবিমানটি ‘হকার হান্টার’ মডেলের। গাড়ির ওপর আছড়ে পড়ে যুদ্ধবিমানটিতে আগুন ধরে গেলেও আহতাবস্থায় বের হয়ে যান এর পাইলট।\nসংবাদ মাধ্যমের খবরে জানা যায়, যুদ্ধবিমানটি বিধ্বস্ত হওয়ায় ঘটনাস্থলেই মৃত্যু হয় ওই ৭ জনের। আহতদের আশঙ্কাজনক অবস্থায় উদ্ধার করে নিকটস্থ হাসপাতালে ভর্তি করা হয়।\nএকজন প্রত্যক্ষ্যদর্শী জানায়, প্রদর্শনীতে অংশ নিয়ে কেবল কসরৎ দেখাতে শুরু করেছিল ওই যুদ্ধবিমানটি। এমন সময় দেখা যায়, হঠাৎ যুদ্ধবিমানটি অনেক বেশি নিচুতে উড়ছে। তারপর পাক খেয়ে বিমানবন্দরের পাশের ব্যস্ত সড়কে গাড়িগুলোর ওপর আছড়ে পড়ে ওই যুদ্ধবিমানটি।\naircraftcrashed into carগাড়ির ওপরবিমান


মার্কিন হানায় খতম আইসিসের মাথা আবু বকর? ডোনাল্ড ট্রাম্পের টুইট ঘিরে গুঞ্জন | Us Has Killed Isis Chief Al-baghdadi, Says Official - NDTV Bengali\nমার্কিন হানায় খতম আইসিসের মাথা আবু...\nহোমওয়ার্ল্ডমার্কিন হানায় খতম আইসিসের মাথা আবু বকর? ডোনাল্ড ট্রাম্পের টুইট ঘিরে গুঞ্জন\nওয়ার্ল্ডEdited by Biswadip DeyUpdated: October 27, 2019 11:29 am IST\nআবু বকর অল বাগদাদির মাথার মূল্য ধার্য করা হয়েছিল আড়াই কোটি ডলার।\nগুঞ্জন ‘মোস্ট ওয়ান্টেড’ জঙ্গি নেতা খতম মার্কিন সেনার আক্রমণে\nআবু বকর অল বাগদাদির মাথার মূল্য ধার্য রয়েছে আড়াই কোটি ডলার\nডোনাল্ড ট্রাম্পের টুইটে বেড়েছে জল্পনা\nউত্তরপশ্চিম সিরিয়ায় মার্কিন সেনার অভিযানে সম্ভবত মারা গিয়েছে আইসিস নেতা আবু বকর অল বাগদাদি। ‘নিউজউইক'-এ প্রকাশিত এক প্রতিবেদন থেকে তেমনই দাবি করা হচ্ছে। ‘ফক্স নিউজ'-এ প্রকাশিত প্রতিবেদন অনুযায়ী, আবু বকর অল বাগদাদির মাথার মূল্য ধার্য করা হয়েছিল আড়াই কোটি ডলার। শেষ পর্যন্ত এই ‘মোস্ট ওয়ান্টেড' জঙ্গি নেতা খতম মার্কিন সেনার আক্রমণে। পরে ট্রাম্প প্রশাসনের এক বর্ষীয়ান আধিকারিক ওই সূত্রের দাবিকে স্বীকার করেছেন বলে ওই প্রতিবেদন থেকে জানা যাচ্ছে। এরপর শনিবার রাত ৯.২৩ মিনিটে ডোনাল্ড ট্রাম্প টুইট করে জানান ‘খুব বড় কিছু' ঘটে গিয়েছে। এবং তারপর হোয়াইট হাউসের তরফে জানানো হয় রবিবার সকাল ন'টায় মার্কিন রাষ্ট্রপতি বড় একটি ঘোষণা করতে চলেছেন।\nহোয়াইট হাউসের উপ সংবাদমাধ্যম সচিব বোগান গিডলি জানিয়ে দেন, ‘‘মার্কিন যুক্তরাষ্ট্রের রাষ্ট্রপতি আগামীকাল সকাল ৯টায় একটি বড় ঘোষণা করতে চলেছেন।'' ডোনাল্ড ট্রাম্প কী নিয়ে ঘোষণা করতে পারেন সম্পর্কে কোনও ইঙ্গিত তিনি দেননি। কোনও রকম বিস্তারিত বিবরণই তিনি দেননি। এর আগে ডোনাল্ড ট্রাম্প টুইটে জানিয়েছিল‌েন ‘‘খুব বড় কিছু এইমাত্র ঘটল!'' তিনিও কিছু ভেঙে বলেননি। জানা যাচ্ছে, এক সপ্তাহ আগে ওই মিশনের অনুমতি দিয়েছিলেন ডোনাল্ড ট্রাম্প।\nগত সেপ্টেম্বরে একটি অডি রেকর্ডিং প্রকাশিত হয়। তাতে বাগদাদিকে তাদের দলের সব সদস্যকে বন্দি মুসলিমদের উদ্ধার করার ব্যাপারে অগ্রসর হওয়ার ব্যাপারে আহ্বান জানাতে দেখা যায়।